Shaahee aailaa aa Prince Harry ge dhekanbalun vakikoffi | Mihaaru\nޝާހީ އާއިލާއާ ޕްރިންސް ހެރީގެ ދެކަނބަލުން "ވަކިކޮށްފި"\n11 ޖެނުއަރީ 2020 - 08:10\nއެ ދެކަނބަލުންގެ ސްޓެޗޫ ކުރިން ހުންނަނީ ހެރީގެ ބޭބޭފުޅު ޕްރިންސް ވިލިއަމާއި އޭނާގެ އަނބިކަނބަލުން ކޭޓް މިޓްލްޓަންގެ އިތުރުން ދެ ބޭފުޅުންގެ މާމާފުޅު ރާނީ އެލި ޒަބަތާއި ކާފާފުޅު ޕްރިންސް އެންޑްރޫގެ ސްޓެޗޫތަކުގެ ކައީރީގަ އެވެ. ނަމަވެސް ހެރީ އާއި މޭގަންގެ ސްޓެޗޫ ވަކިކޮށްލިކަން މެޑަމް ޓްސޯޑްސް އިން ޓްވީޓްކުރި ފޮޓޯއަކާ އެކު ވެސް ހިއްސާކޮށްފައިވެ އެވެ.\nބުރާސްފަތި ދުވަހު ހެރީ އާއި މޭގަންގެ ސްޓެޗޫ ޝާހީ އާއިލާގެ އެހެން ބޭފުޅުންނާ ވަކިކުރީ އެ ބޭފުޅުން ޝާހީ ޒިންމާތަކަށް ދުރަށް ވަޑައިގެން، އަމިއްލަ ފައިމައްޗަށް ތެދުވަޑައިގަންނަވާކަން ބުދަ ދުވަހު އިއުލާންކުރައްވާފައި ވަނިކޮށެވެ.\nހެރީގެ ދެކަނބަލުންގެ މި ނިންމެވުމާ ގުޅިގެން ޝާހީ އާއިލާ އިން ވަނީ އެ ނިންމުމާ ދޭތެރޭ ހިތްހަމަނުޖެހޭ ބަހުރަވައަކުން ކުރު ބަޔާނެއް ވެސް ނެރެފަ އެވެ. އޭގައި ބުނެފައި ވަނީ ހެރީގެ ދެ ކަނބަލުންގެ އެ ނިންމެވުމަކީ އެކަށީގެންވާ ވަރަށް މަޝްވަރާކުރުމެއް ނެތި އެޅުއްވި ފިޔަވަޅެއް ކަމަށެވެ.\nމިކަމާ ގުޅިގެން މީޑިއާތަކުގައި އެކި ކަހަލަ ވާހަކަ ދެކެވެމުންދާ އިރު، ހެރީ ޝާހީ އާއިލާއާ ފެއަށް ވަޑައިގަތުމަކީ އާއިލާ ތެރޭގައި ހުރި މައްސަލަތަކާ ގުޅިގެން ހެރީ ނިންމެވި ނިންމުމެއް ކަމަށްވެ އެވެ.\nއަދި މިކަމާ އެންމެ ބޮޑަށް ގުޅުވަނީ އެމެރިކާ އަށް އުފަން މޭގަންއާ ޝާހީ އާއިލާ ދޭތެރޭ ހުރި "އަރައިރުންތަކެވެ."\nޑަޔާނާ ޕްރިންސް ވިލިއަމް ކޭޓް މިޑްލްޓަން އިނގިރޭސިވިލާތް ޕްރިންސް އެންޑްރޫ ޕްރިންސް ހެރީ އެމެރިކާ ޝާހީ އާއިލާ\n4 ކޮމެންޓް, 84 ރިއެކްޝަންސް\nމާމަ ތަޚްތު ދޫކޮށް ނުލާ ގިނަ ދުވަސް ވާތީ ދަރިން ނާއި މާމަ ދަރިން ތަށް މާ ޔޫސް ވަނީ އެވެ.\nތަހުތު ދޫކަށްލާކަށް ނުޖެހޭ. އެހެންވީމަ އެކަކުވެސް މާޔޫސް ވާކަށް ނުޖެހޭ.\nތި ފަޚްރުވެރި ޝާހީ އާއިލާ އަށް ވެސް ޑިމޮކްރެސީގެ އަސަރު ވެރިވަނީ ތާއެވެ. އެމެރިކާ ފިލްމުސްޓަރަކަށް ޝަހީ އާއިލާއެއްގެ ޝަޤަފަތު ގައި ދެމިހުން ނަން ކެތެއް ނުކުރެވޭ ނެ އެވެ.\nޑިމޮކުރަސީއަކީ އިގިރޭސި ވިލާތަށް އަލަށް އައިއެއްޗެއް ނޫން. 1215 ވަނަ އަހަރުގެ މެގްނާ ކާޓާ ގެ ވާހަކަ އަހަމުތަ؟ ކަލޭމެން ހީކުރަނީ މުޅިދުނިޔެއަށް ޑިމޮކުރަސީ އައީ ކަލޭމެންގެ އެމްޑީޕީ އާ ހެދި ކަމަށްތަ؟ މީގެ 15 ވަރަކަށް އަހަރު ކުރިން ކަލޭމެންގެ ތިޔަ މޮޅު ޑިމޮކްރަސީ ޕާޓީ ރަޖިސްޓަރި ކުރަން ދިޔައިމަ އޭރު މިނިސްޓަރަކަށް ހުރި މީހާ ބުނީ، ޕާޓީ އަކީ ކޭކު ފަޅައިގެން ބޮޑު ގުޅަޔާ ސަޔާ ބޯ ތަނެކޭ. ސިޔާސަތާ ޕާޓީ އާ ކޮން ގުޅުމެއް ހުރިތޯވެސް އެހި.


Energy authority ge baeh hidhumaithah ves online koh | Mihaaru\nގިނަ ރަށްރަށުގައި އިޔާދަކުރަނިވި ހަކަތައިގެ ނިޒާމް ބޭނުންކުރަން ފެށުމާއި ގުޅިގެން ބޭއްވި ރަސްމިއްޔާތެއްގައި އެންވަޔަރަމެންޓް މިނިސްޓަރު ޑރ. ހުސެއިން ރަޝީދު ހަސަން (ކ.3) އާއި އެހެން އިސްވެރިން ބައިވެރިވަޑައިގަންނަވަނީ -- ފޮޓޯ: އެންވަރަމެންޓް މިނިސްޓްރީ\nއެނާޖީ އޮތޯރިޓީގެ ބައެއް ހިދުމަތްތައް ވެސް އޮންލައިންކޮށްފި\n06 އެޕްރީލް 2020 - 18:50\nއެނާޖީ އޮތޯރިޓީގެ ފަސް ހިދުމަތެއް އޮންލައިންކޮށް ދޭން ވަނީ ނިންމައިފަ އެވެ. އެގޮތުން، ކަރަންޓު ޕެނަލް ކުރެހުމާއި ލޯޑް ކަލްކިއުލޭޝަން ފާސްކުރުމާއި އިއާދަކުރަނިވި ހަކަތައިން ކަރަންޓު އުފައް ދާތަކެތީގެ ތެރެއިން ޑިއުޓީ މާފުކޮށްދޭން ހުށަހަޅާތަކެތި ފާސްކުރުން ހިމެނެ އެވެ. އަދި ކަރަންޓު ކޭބަލް ފާސްކުރުމާއި ނެޓް މީޓަރިން އެލްއެސްޑީ ފާސްކުރުމާއި ކަރަންޓުގެ މަސައްކަތްކުރުމުގެ ލައިސަންސް ދޫކުރުން ވެސް، މާދަމާ އިން ފެށިގެން އޮންލައިންކޮށް ހޯދޭނެ އެވެ.\nމި ހިދުމަތްތަކަށް ހުށަހެޅުމަށް އީމެއިލް ކުރަން ޖެހޭނީ، online@energy.gov.mv އަށެވެ. އަދި އިތުރު މައުލޫމާތު ސާފުކުރުމަށް، ބަންދު ނޫން ކޮންމެ ދުވަހެއްގެ ހެނދުނު 11 އިން މެންދުރު ފަހު 1:00 އަށް އެ އޮތޯރިޓީއަށް ގުޅުމަށް ވަނީ އެދިފަ އެވެ.\nކޮރޯނާވައިރަސް އިން ރައްކާތެރިވުމަށް، މީހުން އެއްވެ އުޅުން މަދުކުރުމުގެ ގޮތުން ގިނަ އިދާރާތަކެއްގެ ހިދުމަތްތައް އޮންލައިންކޮށް ދޭން ވަނީ ފަށައިފަ އެވެ. އެގޮތުން، އާންމު ހިދުމަތް ދޭ ކުންފުނިތަކުގެ ވަރަށް ގިނަ ގިނަ ހިދުމަތްތަކެއް އޮންލައިންކޮށް މިހާރު ލިބެ އެވެ.\nއިތުރު ލިޔުންތައް ހަކަތަ އެންވަޔަރްމެންޓް މިނިސްޓްރީ އިއާދަކުރަނިވި ހަކަތަ


Fuluhunnaa gulhigen husha'elhey mahsala thah nubalai, Fuluhunnah...\nފުލުހުންގެ އަނިޔާވެރި ވުމުގެ މައްސަލަތައް\nފުލުހުންނާ ގުޅިގެން ހުށައެޅޭ މައްސަލަތައް ނުބަލައި، ފުލުހުންނަށް އިތުރު ބާރުތަކެއް ދިނުން ބުއްދިވެރިތަ؟\nބައެއް މުއައްސަސާތަކުން މައްސަލައެއް ހުށަނާޅައި ދެތިން އަހަރުވެސް ވެފައިވޭ\nފާއިތުވި 10 އަހަރު ޕީޖީ އޮފީހަށް ފޮނުވާފައިވާ މައްސަލަތަކުގެ ޖުމުލަ އަދަދަކީ 26\nކ. މާލެ | 21 ޖޫން 2020 | އާދީއްތަ 11:23 | 5,533\nމާލޭގައި ބޭއްވި އެއްވުމެއްގެ ތެރެއިން އެއްވުމުގެ ބައިވެރިއެއްގެ ލޮލަށް ފުލުހުން ޕެޕަރ ސްޕްރޭ ޖަހަނީ - މުހައްމަދު ޝަރުހާން\nފާއިތުވި އަހަރުތަކުގައި ފުލުހުންގެ އަނިޔާވެރިކަމާއި ގުޅިގެން ޕީޖީ އޮފީހަށް ހުށައެޅިފައިވާ މައްސަލަތަކުގެ ތަފްސީލުތައް ޕީޖީ އޮފީހުގެ އަހަރީ ރިޕޯޓުތަކުން ފެންނަންހުރި އިރު، އެފަދަ މައްސަލަތަކާއި ގުޅިގެން މަސައްކަތް ކުރަންޖެހޭ ކަމާބެހޭ މުއައްސަސާތަކުގެ ތެރޭގައި ހިއުމަންރައިޓްސް ކޮމިޝަން، ނޭޝަނަލް އިންޓެގްރިޓީ ކޮމިޝަން އަދި ކުރީގައި ނަމަ ޕޮލިސް އިންޓެގްރިޓީ ކޮމިޝަން ހިމެނެއެވެ.\nއެހެން ނަމަވެސް އެ މުއައްސަސާތަކުން ޕީޖީ އޮފީހަށް ހުށައަޅާފައިވާ މައްސަލަތަކުގެ އަދަދުތަކަށް ބަލާއިރު، ބައެއް މުއައްސަސާތަކުން މައްސަލައެއް ހުށަނާޅައި ދެތިން އަހަރުވެސް ވެގެން ގޮސްފައިވެއެވެ. ފާއިތުވި އަހަރުތަކުގައިވެސް އެފަދަ އެތައް މައްސަލަތަކެއްގެ ޝަކުވާ އާންމުން ކޮށްފައިވާއިރު، އެފަދަ އެތައް ހާދިސާއެއް ހިނގާ މަންޒަރުތައްވެސް އަދިވެސް މީސްމީޑިއާގައި ދައުރުވަމުންދެއެވެ. ސުވާލަކީ، އެފަދަ މައްސަލަތައް އެކަށީގެންވާ ގޮތެއްގައި ބެލޭ ބާއެވެ؟ އެ މައްސަލަތަކަށް އިންސާފު ލިބިފައިހުރީ ކިހާ މިންވަރަކަށްތޯއެވެ؟\nއެގޮތުން ބަލާއިރު ފާއިތުވި 10 އަހަރު ފުލުހުންގެ އަނިޔާވެރިކަމުގެ އެކި މައްސަލަތައް މިދެންނެވި މުއައްސަސާތަކުން ހުށައަޅާފައިވާއިރު، ޕީޖީ އޮފީހަށް ފޮނުވާފައިވާ މައްސަލަތަކުގެ ޖުމުލަ އަދަދަކީ 26 އެވެ. އެގޮތުން ހިއުމަން ރައިޓްސް ކޮމިޝަނަށް ހުށައަޅާފައިވާ މައްސަލަތަކުގެ ތެރެއިން ދައުވާ ކުރަން ފޮނުވާފައިވަނީ އެންމެ7މައްސަލައިގައެވެ. އަދި ފާއިތުވި3އަހަރު އެޗްއާރްސީއެމްއިން އެއްވެސް މައްސަލައެއް ޕީޖީ އޮފީހަށް ހުށައަޅާފައި ނުވާއިރު، ފުލުހެއްގެ ފަރާތުން ހިނގާ ކަމަކުން އިންސާނީ ޙައްޤެއް ގެއްލޭ ކަމެއް މެދުވެރިވެއްޖެ ނަމަ އިންސާފު ލިބުމުގެ ފުރުސަތަކީ ހަނި ފުރުސަތެކޭވެސް ބުނެވިދާނެ ކަމަށް ބައެއް ފަރާތްތަކުން ބުނެއެވެ.\nއެއްވުމެއް ރޫޅާލަން ސްވެޓް ވުލުހުން ހަރަކާތްތެރިވަނީ\nނޭޝަނަލް އިންޓެގްރިޓީ ކޮމިޝަނަކީ (ނޭޝަނަލް އިންޓެގްރިޓީ ކޮމިޝަންގެ ޤާނޫނު)ގެ4ވަނަ މާއްދާގެ ދަށުން 2015 ވަނަ އަހަރު އުފެދުނު ކޮމިޝަނެކެވެ. ފުލުހުންގެ އިދަރާގެ މުވައްޒަފުން ކުރާ ޤާނޫނާ ޚިލާފު ކަންކަން ބަލައި ތަހުޤީޤުކުރުމަށް ފުލުހުންނަށް ހުށައަޅައި، އެކަންކަމަށް ދައުވާ ކުރަން ޕީޖީ އޮފީހަށްވެސް ފޮނުވުމުގެ ބާރު ލިބިފައިވާ މިނިވަން މުއައްސަސާއެކެވެ.\nޚުދު އަމިއްލައަށްވެސް އެފަދަ މައްސަލަތައް ބަލައި ތަހުޤީޤުކުރުމުގެ ޤާނޫނީ ބާރު ލިބިގެންވާ އިދާރާއެކެވެ. އެހެން ނަމަވެސް ފުލުހުންގެ އަނިޔާވެރިކަމާ ގުޅޭ އެއްވެސް މައްސަލައެއް ފާއިތުވި 12 އަހަރު ތެރޭގައި އެންއައިސީން ޕީޖީ އޮފީހަށް ފޮނުވާފައެއް ނުވެއެވެ. އެހެން ކަމަށްވާނަމަ، އެންއައިސީއަށް ހުށައެޅޭ އެފަދަ މައްސަލަތަކުގައި އިންސާފު ލިބުމުގައި ދަތިތަކެއް ހުރީތޯ މިއީ ގިނަ ބައެއްގެ ހިތުގައި އުފެދޭ ސުވާލުތަކެކެވެ. އެއްވެސް މައްސަލައެއްގައި ދައުވާކުރަން ފޮނުވާ މަރުޙަލާއަށް ގޮސްފައިނުވަނީ ކީއްވެތޯ މިއީވެސް ހައްތަހާވެސް އުފެދޭ ސުވާލުތަކެވެ.\nއެކަމާ ގުޅޭގޮތުން އެންއައިސީގެ ރައީސް އަހުމަދު ސުލައިމާނު ވިދާޅުވެފައިވަނީ އެންއައިސީން މިހާތަނަށް އެއްވެސް މައްސަލައެއް ޕީޖީ އޮފީހަށް ފޮނުވާފައި ނުވަނީ އެކަށީގެންވާ ވަރަށް ހެކި ނުލިބޭތީ ކަމަށެވެ. އެންއައިސީ އުފެދިގެން މިހާތަނަށް އައިއިރުވެސް އެއްވެސް މައްސަލައެއްގައި ދައުވާ ކުރަން ޕީޖީ އޮފީހަށް ހުށައަޅާފައި ނުވާ ސަބަބާ ގުޅޭގޮތުން ވާހަކަ ދައްކަވަމުން ސުލައިމާނު ވިދާޅުވީ، ޖިނާއީ މައްސަލަތައް ސާބިތުކުރާ މިންގަނޑު ވަރަށް ތަފާތު ކަމަށެވެ. އެގޮތުން ޖިނާއީ މައްސަލަތައް ޝައްކެއް ނެތް މިންވަރަށް ސާބިތުވާންޖެހޭކަން ފާހަގަކުރައްވައި އޭނާ ވިދާޅުވީ، އެ މިންވަރަށް ތަހުޤީޤަށް ސާބިތު ނުވާހާ ހިނދަކު ދައުވާ ކުރުމަށް ނުފޮނުވާ ކަމަށެވެ.\nސުލައިމާނު ވިދާޅުވީ، މައްސަލަތައް ބެލުމަށް އެންއައިސީއާ ހަމައަށް އައުމުން އިންވެސްޓިގޭޓަރުންނާ ޙަވާލު ކުރެވި އެ މަސައްކަތް ކުރިއަށްދިޔަ ނަމަވެސް، ޕީޖީ އޮފީހަށް މައްސަލަ ފޮނުވާނީ އެކަށީގެންވާ ހެކި ހުރުމުން ކަމަށެވެ.\nއެންއައިސީން އެ މައްސަލަތައް ފުލުހުންނަށް ހުށައެޅުމުގެ ބާރުވެސް ދީފައިވާއިރު، ފުލުހުންގެ އިދާރީ ތަހުޤީޤުތަކަށް ފަހު، ދައުވާކޮށް ކޯޓު މަރުޙަލާއަށް ގޮސްފައިވާ އެއްވެސް މައްސަލައެއް އާޚިރުގައި ސާބިތުވެފައެއްވެސް ނެތެވެ. އެހެންކަމުން ފުލުހުންގެ އަނިޔާވެރިވުމުގެ މައްސަލަތަކުގެ ތަހުޤީޤު ފުރިހަމަ ވާ މިންވަރާއި، އެފަދަ މައްސަލަތައް ކުރިއަށްދާ މިންވަރު ރައްޔިތުންވެސް ބަލަން ނުހަނު ބޭނުންވެއެވެ.\nވީއިރު ފުލުހުންނަށް އިތުރު ބާރުތަކެއްދީ، ނުވަތަ އިތުރު "ލެސް ލީތަލް" ހަތިޔާރުތަކެއް ދިނުމުގެ ކުރިން މި ކަންކަމުގައި އެކަށީގެންވާ ފިޔަވަޅު އެޅޭނެ ނިޒާމެއް އޮތުން މުހިއްމުކަމަށް ގިނަ ބަޔަކު ދަނީ ބުނަމުންނެވެ. ޓޭޒަރ ގަންއާއި، އިތުރު ބާރުތަކެއް ދިނުމަށްފަހު، އެކަމުގެ ނާޖާއިޒު ފައިދާ ނެގިއްޖެ ޙާލަތެއްގައި އެ މައްސަލަ ހުށައަޅައި، މައްސަލައިގައި އިންސާފު ހޯދުމަށް ދާ އިދަރާތަކުގެ މަސައްކަތްތައްވެސް އިތުރަށް ހަރުދަނާ ކުރަން ޖެހޭކަމަށް ގިނަ ބަޔަކު ދެކެއެވެ.\nހުށައެޅޭ މައްސަލަތަކުގެ ތެރެއިން ދައުވާކުރަން ފޮނުވާ މައްސަލަތަކުގެ އަދަދު ނިސްބަތުން އެހާ ދަށްވުމުގެ ސަބަބަކީ ކޮބައިތޯ މިއީވެސް ރައްޔިތުން އުފައްދާ ސުވާލުތަކެވެ. ކޮންމެހެން ޖަވާބު ބޭނުންވާ ސުވާލުތަކެވެ.


Magumathin Hingaafai Dhiya2Jinni Fenigen Ethah Baehgge Meygandu Athah - Vaguthu\nމަގުމަތިން ހިނގާފައި ދިޔަ ދެ ޖިންނި ފެނިގެން އެތައް ބައެއްގެ މޭގަނޑު އަތަށް\n2 އަހަރު ކުރިން ( ޖޫން 28, 2018 )\nއެރެއަކީ އިންޑިއާގެ ވިޖަޔަވަދާ މަގުމަތި ވަރަށް ބާރު ބޮޑު ރެއެކެވެ. އެރޭ އެތައް ބައެއްގެ ހިތައް ބިރުވެރިކަން ގެނެސްދިނީ މަގުމަތިން ހިނގާފައި ދިޔަ ދެ ޖިންނިއެއް ފެނިގެންނެވެ.\nއެރޭ މަގުމަތިން އެތައް ބަޔަކު ހިނގާފައިދަނިކޮށް ކުއްލިއަކަށް އެ މީހުންގެ ލޮލުގައި އަޅައިގަތީ ހުދުކުލައިގެ ދެ ޖިންނިއެވެ. އެއީ އަންހެން ދެ ޖިންނިއެވެ. އެ ޖިންސިތައް ހުއްޓިގެން ހުރީ މަގު މެދެއްހާ ހިސާބުގައެެވެ. ބައެއް މީހުން ހީކުރީ އެއީ އެމީހުންނަށް ހީވި ހީވުމެއް ކަމަށެވެ.\nއެހެން ނަމަވެސް އެހެން ޖިންނިއެއް މަގުމަތިން ހިނގާފައިދާތަން ފެނިގެން ބައެއް މީހުން ވަނީ ދުވެފައި ޕޮލިސް ސްޓޭޝަނަށްވެސް ގޮސްފައެވެ. އަދި ފުލުހުންނަށް އެކަން ރިޕޯޓްކޮށްފައެެވެ.\nފުލުހަށް ދިޔަ އެ ގުރޫޕް މަތަ ކުރުމަށް ފުލުހުން ވަރަށް މަސައްކަތް ކުރިއެވެ. އަދި ފުލުހުންނަށް އެތައް ބަޔަކު ވަނީ ގުޅާ އެކަން ރިޕޯޓްކޮށްފައެވެ. އެއީ ތެދެއްތޯ ބަލަން އެ ސަރަހައްދަށް ދިޔަ ފުލުހުންގެ ވެސް މޭ އަތައް ނައީ ހަމަ ކިރިޔާއެވެ.\nއެހެން ނަމަވެސް ފަހުން ބެލި ބެލުމުން އެނގުނުގޮތުގައި، އެއީ އެވަގުތު އެތާ ކުރިއަށްގެންގޮސްފައި ވަނީ ފިލްމެއްގެ ޝޫޓިންގއެެވެ. ފުލުހުން ވަނީ އެ މީހުން ހައްޔަރުކޮށްފައެވެ. އަދި ފަހުން ދޫކޮށްލުމަށްފަހު އެފަދަ ކަންކަން ނުކުރުމަށް އެ މީހުންނަށް އަމުރު ކުރިއެވެ.\nއާޖެންޓީނާއަށް މަދިރީގެ ނަގޫރޯޅިއެއް އަރައިފި\nޖޫން 28, 2018 21:28\nކިރިޔަާ ބިރުން ގަޔަށް ނުލެވުނީ\nޖޫން 28, 2018 22:23


Adam Aai eku Code Kuran Dhaskurumah Ranuge Furusatheh\nއެޑަމް އާއިއެކު ކޯޑު ކުރަން ދަސްކުރުމަށް ރަނުގެ ފުރުޞަތެއް\nހދ. ވައިކަރަދޫއަށް އުފަން އާދަމް ވަހީދު (އެޑަމް) ގެ ބޭސިކް ވެބް ޑިވެލޮޕްމެންޓް އެންޑް ވެބް ޑިޒައިނިން ކުރުމުގެ އޮންލައިން ކޯހުގެ ބައިވެރިވެ، ވެބް ޑިވެލޮޕްމެންޓް، ވެބް ޑިޒައިން އަދި ވެބް ސޮފްޓްވެއާ ހެދުމުގެ ހުނަރު ދަސްކުރުމަށް މިއީ ރަނގަޅު ފުރުޞަތެކެވެ.\nކާމިޔާބު ކަމާއިއެކު ދެ ބެޗަށް މި ކޯސް ފުރިހަމަކޮށްދިނުމަށްފަހު ތިންވަނަ ބެޗްގެ ކޯސް ފެށުމަށް މިހާރު އެޑަމްދަނީ ތައްޔާރުވަމުންނެވެ. މިގޮތުން މި ކޯހުގެ ތިންވަނަ ބެޗް 05 ޑިސެމްބަރ 2020 ގައި ފެށުމަށް ހަމަޖެހިފައިވާއިރު، މި ކޯހުގައި ކިޔަވައި ދިނުމުގެ ގޮތުން ޖުމްލަ ގޮތެއްގައި ހަރަކާތްތެރިވާނީ އެޑަމްއެވެ. ނަމަވެސް ބައެއް ސެޝަންތަކަށް އެ ސެޝަންތަކަށް ހާއްސަ ލެކްޗަރާއިން ބައިވެރިވާނެއެވެ.\nއެޑަމް އިސްނެގުމުގެ މަތިން އޮންލައިންކޮށް ހިންގަމުން އަންނަ މި ކޯސްތަކުގައި ބައިވެރިވުމުގެ ފުރުޞަތު އާންމުކޮށް މިހާރު ވަނީ ހުރިހާ އުމުރު ފުރާއަކަށްވެސް ހުޅުވާލާފައެވެ. ހުރިހާ އުމުރުފުރާތަކަށް ހުޅުވާލަން ނިންމި ސަބަބު ހާމަކުރަމުން އެޑަމް ބުނެފައިވަނީ މި ކޯސް ފުރަތަމަ ފަށައިގަތްއިރު ބޮޑަށް ޓާގެޓްކުރީ އުމުރުން ހަގު ކުދިންނަށް ކަމަށެވެ. ނަމަވެސް އެ ކޯހުގައި 30 އަހަރުން މަތީގެ ބައިވެރިންވެސް ބައިވެރިވިކަމަށާއި އަދި އެ ފަރާތްތަކުގެ ނަތީޖާތައްވެސް ވަރަށް ރަނގަޅު ކަމަށެވެ. މިހެންވުމުގެ ސަބަބުން މިހާރު މިކަން ދަސްކޮށްދިނުމަށް ވަކި އުމުރުފުރާއެއް ނުގެންގުޅޭ ކަމުގައި އެޑަމް ބުނެފައިވެއެވެ.\nމި ކޯހުގައި ކިޔަވައި ދިނުމަށް ހަމަޖެހިފައިވަނީ ހަފްތާއަކު ފަސް ދުވަހުއެވެ. ކޮންމެ ދުވަހެއްގެ ސެޝަންވެސް ކުރިއަށް ގެންދިޔުމަށް ހަމަޖެހިފައިވަނީ ރޭގަނޑު 20:30 އިން 22:00 އަށެވެ. ކުލާހުގައި ކިޔަވައިދޭ ވަގުތު ވަކި މިންވަރެއް ކަނޑައެޅިފައިވީ ނަމަވެސް ކުލާހުގެ ބައިވެރިންގެ ޝަޢުޤުވެރިކަން ހުންނަ މިންވަރަކުން ވަގުތު އިތުރުވުމަކީ އެކަށީގެންވާ ކަމެއްކަން ފާހަގަ ކުރަމުން އެޑަމް ބުނެފައިވަނީ ދަރިވަރުންގެ ޝަޢުގުވެރިކަން ބޮޑުވުމުގެ ސަބަބުން ބައެއް ސެޝަންތައް ދަންވަރު ބާރަ ޖެހުމާއި ހަމައަށްވެސް ދިގުދެމިގެންދާ ކަމަށެވެ.\nދެމަސް ދުވަހުގެ މުއްދަތަށް ކުރިއަށް ގެންދިޔުމަށް ހަމަޖެހިފައިވާ މި ކޯހުގެ ހުރިހާ ސެޝަންތަކަށް ހާޟިރުވެ ހަވާލުކުރެވޭ ހޯމްވޯކްތައް ބަރާބަރަށް ނިންމާނަމަ ދެމަސް ދުވަހުގެ ތެރޭގައި ވެބްސައިޓް ހަދަން ދަސްވުމުގެ އިތުރުން، ވެބް ސޮފްޓްވެއާހަދައި އަދި ލިނަކްސް ސާވާ ޓްރަބަލްސޫޓް ކުރުންފަދަ އެތައް ކަމެއް ދަސްވެގެން ދާނެކަމަށެވެ.\nމި ކޯހުގެ އެންމެ ސަޅި ތަންކޮޅެއްގެ ގޮތުގައި ފާހަގަ ވެގެންދަނީ ކޯހުގައި ބައިވެރިވާ ދަރިވަރަކަށް ދެ މަސްދުވަހުން އެ ދަރިވަރަކަށް ހިތްހަމަ ޖެހޭވަރަށް ދަސްނުވާނަމަ ކުރިއަށް އޮންނަ ކޯހުގައި ހިލޭ ފުރުޞަތު ލިބިގެން ދިޔުމެވެ.\nދަރިވަރުންގެ ހިތްވަރެއް ހުރިނަމަ ކިތަންމެ ދުވަހަކު މަސައްކަތް ކޮށްދޭންވެސް ތައްޔާރު\nމިނޫހަށް މަޢުލޫމާތުދެމުން އެޑަމް ބުނެފައި ވެއެވެ.\nކޯހުގައި ބައިވެރިވާން ބޭނުންވާ ފަރާތްތަކުން Learn Code with Adam ފޭސްބުކް ޕޭޖަށް ޒިޔާރަތްކޮށް މި ކޯހުގައި ބައިވެރިވުމަށް ފުރިހަމަ ކުރަންޖެހޭ އޮންލައިން ފޯމް ފުރިހަމަ ކުރެއްވުމުން މި ކޯހުގައި ބައިވެރި ވެވޭނެއެވެ. ކޯހުގެ ކުލާސްތައް ކުރިއަށް ގެންދިޔުމަށް ހަމަޖެހިފައިވަނީ ގޫގުލް މީޓްސް މެދުވެރިކޮށެވެ. ކޯހުގެ ފީއަކީ މަހަކަށް 800 ރުފިޔާއެވެ.\nމޫސުމީ ދަނޑުވެރިކަމަށް ވައިކަރަދޫއިން ބިން ދޫކުރަނީ\n"ވައިކަރަދޫ ޔޫތު ކުލަބް ސްޕޯޓްސް އެކަޑަމީ" ގެ ފެށުން އައު އަހަރުގެ ފުރަތަމަ ދުވަހު\nވައިކަރަދޫގައި ބޭބީ ނާސަރީ އަދި ނާސަރީ އަށް ކިޔަވައިދޭން އަލުން ފަށަނީ\nވައިކަރަދޫގައި މަސްރޭހަކާއި، ކުޑަކުދިންގެ މަސްވެރި ހަވީރަކާއި، ބާބަކިއުއެއް\nވައިކަރަދޫގައި ގާއިމްކުރާ ތުއްކޮއިބޭގެ ހަނދާނީ ބިނާގެ ބިންގާ އަޅައިފި


BREAKING: Housing Minister Athifa isthiufa dhevvaifi | Mihaaru\nމިނިސްޓަރު އާތިފާ އަށް މަގާމުގެ ލިއުން ރައީސް އިބްރާހިމް މުހައްމަދު ސޯލިހް ހަވާލުކޮށްދެއްވަނީ: އާތިފާ މިއަދު ވަނީ މަގާމުން އިސްތިއުފާ ދެއްވާފައި. --ފޮޓޯ/މިހާރު\n10 ޖޫން 2020 - 19:47 111 comments\nއިތުބާރު ހުރި ގޮތަކަށް "މިހާރު" އަށް ކަށަވަރުވެފައިވާ ގޮތުގައި، އޭނާ އިސްތިއުފާ ދެއްވީ ވަރަށް ބޮޑަށް އާލާސްކަންފުޅާ އުޅުއްވާތީ އެވެ. ސިއްހީ ހާލުކޮޅު ގޯސްވެ މަގާމުގެ ޒިންމާ އަދާކުރެއްވުމުގައި ދަތިތަކެއް ކުރިމަތިވެވަޑައިގެންފައިވާ ކަން އޭނާ ރައީސް އޮފީހަށް އަންގަވާފައިވާ ކަމަށް "މިހާރު"އާ ވާހަކަ ދެއްކެވި ބޭފުޅާ ވިދާޅުވި އެވެ.\nސިޔާސީ ޕާޓީތަކުގެ ކޯލިޝަނަކުން އުފެއްދި މި ވެރިކަމުގެ ހައުސިން މިނިސްޓަރަކަށް އާތިފާ ހަމަޖެއްސެވީ ކޯލިޝަންގެ އެއް ލީޑަރު ކުރީގެ ރައީސް މައުމޫން އަބްދުލްގައްޔޫމްގެ އެމްއާރުއެމް ސްލޮޓެއްގަ އެވެ. އާތިފާއާ އެކު އެމްއާރުއެމަށް ނިސްބަތްވެވަޑައިގަންނަވާ ހަތަރު ވަޒީރުން ތިއްބަަވަ އެވެ.\nއާތިފާ މަގާމުން އިސްތިއުފާ ދެއްވީ ބޯހިޔާވަހިކަމުގެ ވައުދު ފުއްދުމުގައި އޭނާގެ ގާބިލްކަމެއް ނެތް ކަމަށް ވިދާޅުވެ މަގާމުން ވަކިކޮށްދިނުމަށް އެދި، އެމްޑީޕީގެ އިސް މެމްބަރަކު ރައްޔިތުންގެ މަޖިލީހަށް ސިޓީއެއް ފޮނުވާފައި ވަނިކޮށެވެ. ބޯހިޔާވަހިކަމުގެ ވައުދުގެ ތެރެއިން މާލޭގެ ރައްޔިތުންނަށް ގޯތި ދޭނެ ކަމުގެ ވައުދުވި ކަމަށާއި ނަމަވެސް ވެރިކަމަށް ދޮޅު އަހަރު ވެގެން ދިޔައިރު ވެސް އެކަމާ ގުޅޭ އެއްވެސް މަސައްކަތެއް އަދި އެފަދަ ގޯތި ދޭނެ ޕްލޭނެއް ވެސް ހަދާފައިނުވާ ކަމުގެ ކަންބޮޑުވުން އެ ސިޓީގައި ފާޅުކޮށްފައިވެ އެވެ.\nއެކަމަކު އާތިފާ ނިސްބަތްވެވަޑައިގަންނަވާ އެމްއާރުއެމްގެ އިސް ބޭފުޅަކު މިއަދު ވިދާޅުވީ އާތިފާ މަގާމުން ވަކިކޮށްދޭން އެމްޑީޕީގެ ދާއިރާ ރައީސަކު މަޖިލީހަށް މައްސަލައެއް ވެއްދުމުގެ މާ ކުރިން ވެސް ޒިންމާއަދާކުރެއްވުމުގައި ސިއްހީ ގޮތުން ހުރި ދަތިތަކުގެ ވާހަކަ އޮތީ ދަންނަވާފައި ކަމަށެވެ.\nއާލާސްކަންފުޅާ އުޅުއްވި ނަމަވެސް ރާއްޖެ އިން ބޭރަށް ފަރުވާ އަށް ވަޑައިނުގެން މަޑުކުރެއްވީ މުހިއްމު ބިލްތަކެއް މަޖިލީހަށް ވައްދާފައި ވަޑައިގަތުމަށް ކަމަށް ކަމަށް ވެސް އޭނާ ވިދާޅުވި އެވެ. ކޮވިޑް-19އާ ހެދި މިދިޔަ އެޕްރީލްމަހުގެ ތެރޭގައި މާލެ ލޮކްޑައުންކުރީ އޭގެ ފަހުންނެވެ.\nމިނިސްޓަރު އާތިފާ: މި ވެެރިކަމުގައި މިނިސްޓަރުގެ މަގާމަށް ވަޑައިގަތީ ކުރިން ވެސް ހައުސިން މިނިސްޓްރީގައި މަސައްކަތް ކުރެއްވުމަށް ފަހު.\nއާތިފާ އަށް މަގާމުގެ ޒިންމާ އަދާނުކުރެއްވިގެން ވަކިކުރަން ޖެހޭ ކަމަށް މަޖިލީހަށް ހުށަހެޅި ސިޓީގައިވާ ވާހަކަތަކަށް ރައްދު ދެއްވަމުން އެމްއާރުއެމްގެ ބޭފުޅާ ވިދާޅުވީ ރައްޔިތުންގެ ކަންކަން އާތިފާ ގާތުން ބެއްލެވިކަމަށާއި ކުރިން ހައްލު ހޯދައި ނުދެވި ހުރި ބޮޑެތި މައްސަލަތަކުގައި ވެސް ފަސޭހަތަކެއް ހޯދައިދީފައިވާ ކަމަށެވެ. އެއް ކަމެއްގެ ގޮތުގައި ފާހަގަކުރެއްވީ، ސުނާމީއާ ގުޅިގެން ރ. ކަނދޮޅުދޫގެ ރައްޔިތުންނަށް ދުވާފަރުގައި އިމާރާތްކޮށް، ރަޖިސްޓްރީ ހަދައި ނުދެވި ތިބި ގެތަކުގެ މައްސަލަ ހައްލުކޮށްދެއްވުމެވެ. ސުނާމީ އަށް 15 އަހަރު ފަހުން ދުވާފަރުގެ ގެތައް ރަޖިސްޓްރީ ކުރީ މި ވެރިކަމުގަ އެވެ.\n"މިނިސްޓަރު އާތިފާއާ ބައްދަލުކުރަން ބޭނުންވި ގިނަ ބަޔަކާ ބައްދަލުކުރައްވައި ޝަކުވާ އަޑުއެއްސެވި. ހައްލު ހޯއްދަވައިދެއްވެން ހުރި ކަންކަމުގައި ހައްލު ވެސް ހޯއްދަވައި ދެއްވި،" އޭނާ ވިދާޅުވި އެވެ.\nބޯހިޔާވަހިކަމުގެ ވައުދު ފުއްދުމުގައި މިނިސްޓަރުގެ މައްސަލަތަކެއް މަޖިލީހަށް ހުށަހެޅިިއިރު، މި ވެރިކަން ފެށުނުއިރު އެންމެ ބޮޑުވެފައި އޮތް ހިޔާ ފްލެޓްތަކުގެ މައްސަލަ ބަލަން އުފެއްދި ކޮމިޓީގައި މިނިސްޓަރު ހިމެނިވަޑައެއް ނުގަންނަވަ އެވެ.\nކުރީގެ ސަރުކާރުގައި ހައުސިން މިނިސްޓްރީ އަކީ މާލެ އާއި އަތޮޅުތައް ހިމެނޭ ގޮތަށް، ގިނަ މަޝްރޫއުތަކެއް ހިންގި ޒިންމާ ބޮޑު ތަނެކެވެ. އެކަމަކު މި ވެރިކަން ފެށުމާ އެކު ހައުސިން މިނިސްޓްރީގެ މަސައްކަތްތައް ބަހާލައި ގިން މަސައްކަތްތައް ހަވާލުކުރީ ޕްލޭނިން މިނިސްޓްރީއާ އެވެ.\nކުރީގެ ހައުސިން މިނިސްޓަރު މުހައްމަދު އަސްލަމާ އެ މިނިސްޓްރީ ހަވާލުކުރިއިރު، ހައުސިންގެ މަސައްކަތްތައް ބަހާލި ގޮތުން ދެ މިނިސްޓްރީ ހިންގުމުގައި ފުށުއެރުންތަކެއް ވެސް ހުއްޓެވެ. ހައުސިން މިނިސްޓްރީގެ ޒިންމާގެ ގޮތުގައި ބޭއްވީ ކުރިއެކޭ އެއްގޮތަށް ބޯހިޔާވަހިކަމުގެ މަސައްކަތެވެ. އޭގެތެރޭގައި އަތޮޅުތަކުގެ ތެރެއިން ވެސް ސަރަހައްދީ ތަރައްގީގައި ހިމެނޭ ތަނެއް ނަމަ މަސައްކަތްތައް ކުރިއަށް ގެންދާ ގޮތަށް ހަމަޖައްސާފައި އޮތީ ހައުސިން މިނިސްޓްރީގެ ބެލުމުގެ ދަށުންނެވެ.\nއެކަމަކު ފަހުން އަނެއްކާވެސް ސަރުކާރުން ވަނީ ބޯހިޔާވަހިކަމުގެ ވައުދު ފުއްދަން އާ ކުންފުންޏެއް އުފައްދައިފަ އެވެ. އަތްފޯރާ ފަށުގައި ބޯހިޔާވަހިކަން ފޯރުކޮށްދިނުމަށް "ފަހި ދިރިއުޅުން ކޯޕަރޭޝަން ލިމިޓެޑް" ގެ ނަމުގައި، ސައްތައިންސައްތަ ސަރުކާރު ހިއްސާވާ ކޯޕަރޭޝަނެއް އުފައްދައި އެތަނުގެ ޒިންމާއެއްގެ ގޮތުގައި ހަމަޖެއްސީ ބޯހިޔާވަހިކަން ފޯރުކޮށްދިނުމަށް ސަރުކާރުން އިސްނަގައިގެން، ރާއްޖޭގެ ހުރިހާ ހިސާބެއްގައި ހިންގާ މަސައްކަތްތަކެއް އެ ކުންފުނީގެ ބެލުމުގެ ދަށުން ކުރިއަށް ގެންދިއުމެވެ.\nރައީސް އޮފީހުން އޭރު ބުނެފައިވާ ގޮތުގައި އިކޮނޮމިކް ކައުންސިލުގެ ލަފާގެ މަތިން އުފެއްދި އެ ކުންފުނިން މަސައްކަތް ކުރާނީ ސަރުކާރުން މަސައްކަތް ފަށާފައިވާ "ހައުސިންގް ނީޑްސް އެސެސްމަންޓް" އަށް ބަލައިގެންނެވެ. އަދި އަދުލުވެރި، އިތުބާރުހިފޭ އުސޫލުތަކެއްގެ ތެރެއިން ރައްޔިތުންނަށް ބޯހިޔާވަހިކަން ފޯރުކޮށްދޭން އެ ކުންފުނިން މަސައްކަތް ކުރާނެ ކަމަށް ވެސް ބުނެފައިވެ އެވެ.\nމި ކުންފުނި އުފެއްދައި ގިނަ މަސައްކަތްތަކެއް އެތަނާ ހަވާލުކުރަން ނިންމުމާ އެކު ހައުސިން މިނިސްޓްރީގެ ޒިންމާއާ މެދު ސުވާލު އުފެއްދި އެވެ.\nއާތިފާ މަގާމުން އިސްތިއުފާ މި ދެއްވީ، ވަރަށް ފަހުން ރައްޔިތންގެ މަޖިލީހުގެ ކޮމިޓީއެއްގައި ހިޔާ މަޝްރޫއުގެ ފްލެޓްތައް ޖުލައި މަހުގެ ތެރޭގައި ދެވޭނެ ކަމަށް ވިދާޅުވުމާ އެކު އޭނާ އަށް ފާޑުކިއުން ވެސް އަމާޒުވެފައި ވަނިކޮށެވެ. ފްލެޓް ކޮމިޓީއާ ހަވާލުކޯށްފައިވާ އެ މަސއްކަތުގެ އަވަސް ތާރީޚްތަކެއް މިނިސްޓަރަށް ވިދާޅުވެވުނީ އޮޅިގެން ކަމަށް ފަހުން ހައުސިން މިނިސްޓްރީން ވަނީ ބަޔާނެއް ނެރެ ސާފުކޮށްދީފަ އެވެ.\nއިތުރު ލިޔުންތައް ހައުސިން މިނިސްޓަރު އައިމިނަތު އާތިފާ، (ކުރީގެ ހައުސިން މިނިސްޓަރު) ދިވެހި ސަރުކާރު ސިޔާސީ މަގާމުތައް މޯލްޑިވްސް ރީފޯމް މޫވްމެންޓް ކެބިނެޓް


Syriagai dhin chemical hamalaain salaamaiy vee meehegge vahaka\nސީރިޔާގައި ދިން ކެމިކަލް ހަމަލާއިން ސަލާމަތްވި މީހެއްގެ ވާހަކަ\n3 މަސް, 1 ހަފްތާ,5ގަޑި, 20 މިނެޓް, 36 ސިކުންތު ކުރިން 1270ފަތޯނާ ފާއިޒް\n2013 ވަނަ އަހަރު ސީރިޔާގެ ގޫތާގައި އެގައުމުގެ ސަރުކާރުން ވަނީ ކެމިކަލް ހަމަލާއެއް ދީފައެވެ. މިއަދު ލުބްނާންގައި ރެފިއުޖީންގެ ގޮތުގައި ދިރިއުޅެމުން އަންނަ މީހުންގެ ތެރެއިން ބައެއް މީހުންނަކީ އެ ނުރައްކާތެރި ހަމަލާއިން ސަލާމަތްވީ މީހުންނެވެ. އެމީހުން އެދުވަސް ސިފަކުރަނީ ބިރުވެރި، އަދި ނާމާން ދުވަހެއްގެ ގޮތުގައެވެ.\nބީބީސީއަށް މައުލޫމާތު ދިން މީހަކު ބުނީ އެފަދަ ބިރުވެރިކަމެއް ދުވަހަކުވެސް ކުރިމަތިވެފައި ނުވާ ކަމަށެވެ. އަދި 2013 ވަނަ އަހަރު ސީރިޔާ ސަރުކާރުން ދިން ކެމިކަލް ހަމަލާގައި އާއިލާގެ 23 މީހުން މަރުވިއިރު، އޭގެ ތެރެއިން 11 މީހުން ފިޔަވާ ދެން ހިމެނެނީ ހުސް ކުޑަކުދިން ކަމަށް އޭނާ ވަނީ ކިޔައިދީފައެވެ.\n"އެއީ 2013 ވަނަ އަހަރުގެ އޯގަސްޓްމަހުގެ 21 ވަނަ ދުވަސް. އަހަރުމެން ތިބީ ގޭގައި. އޭރު ގަޑިން ދަންވަރު ދެގަޑި ބައިވެއްޖެ. އަހަރުމެންނަށް ބާރު ގަދަ އެއްޗެއް ގޮވާ އަޑު އިވުނު. އަހަރުމެން ހީކުރީ އެއީ އާދައިގެ މަތިން ގޮއްވާ ބޮންތަކުގެ އަޑު ކަމަށް. ދެން އަހަރުމެން މަތީ ފަންގިފިލާއިން ތިިރިއަށް ފޭބީ ރައްކާތެރިކަން ހޯދަން. ދެން އެކަމަކު އަހަރުމެންނަށް އިވުނީ މީހުން ހަޅޭލަވާ އަޑު. އެންމެންވެސް ގޮވަމުން ދިޔައީ އެއީ ކެމިކަލް ހަމަލާއެއް ކަމަށް. އެންމެންވެސް ގޮވަމުން ދިޔައީ ސަލާމަތްކަން ހޯދުމަށް. އެހެންވެ، އަހަރެން އަހަރެންގެ އަންހެނުންނާއި ދަރިން ގޮވައިގެން ފިލަން ދުއްވައިގަތިން. އަހަރުމެންނަށް ދެވުނީ ގާތްގަނޑަކަށް 400 މީޓަރު ދުރަށް. އޭރު ފިލަން ދުވާ މީހުން ގިނަ ކަމުން މަގުތައް އޮތީ ފުރިފަ. ހީވަނީ ޤިޔާމަތް ދުވަސް އައިސްގެން އުޅޭހެން. އަހަރެންނަށް އެދުވަސް ސިފަވީ އެގޮތަށް. ވަށައިގެން އޮތީ ބިރުވެރިކަމާއި ނާމާންކަން.. އިރުކޮޅެއް ފަހުން އަހަރެން އެނބުރި ދިޔައީ އާއިލާ މީހުން ތިބި ގެއަށް. ގޮސް ދޮރު ހުޅުވާލިއިރު، ގިނަ މީހުން އޮަތީ ގޭގެ ތަޅުން މައްޗަށް ވެއްޓިފަ. ބައެއް މީހުން ވާގި ނެތިފައި އޮތްއިރު، ބައެއް މީހުންގެ އަނގައިން ފޮނަ އަންނަމުން ދިޔަ. އެއީ ވަރަށް ހިތްދަތި މަންޒަރެއް. އެހާދިސާއަށް ފަހު އަހަރެމެންގެ ހިތްތަކުގައި ނަފްރަތާއި ރުޅިވެރިކަން އުފެދިގެން ދިޔަ. ފުރާނައިގެ އެއްވެސް އަގެއް ނެތް ފަދަ. އަހަރެމެން ހީކުރީ އެހަމަލާއަށް ފަހު، ބައިނަލްއަޤްވާމީ ދުނިޔެއިން ސީރިޔާގެ ހަނގުރާމަ ހުއްޓުވަން ކޮންމެވެސް ކަމެއް ކުރާނެ ކަމަށް. އެހެންނަމަވެސް ރައީސް ބައްޝާރަށް އެއްވެސް އަދަބެއް ނުލިބި ސަލާމަތްވާނެ ކަމަށް ހީއެއް ނުކުރަން. އަހަރުމެން ބޭނުމެއް ނޫން އިތުރު ވައިގެ ހަމަލާތަކެއް. އަހަރުމެން ބޭނުންވަނީ މި ހަނގުރާމަ ނިމެން. އަހަރުމެން ބޭނުންވަނީ އިތުރު ބަޔަކު މަރު ނުވަނީސް މި ސަރުކާރުގެ އަނިޔާވެރިކަމުން މިންޖުވާން. "\nމިއީ 2013 ވަނަ އަހަރު ޣޫތާގައި ދިން ކެމިކަލް ހަމަލާއިން ސަލާމަތްވި އާއިލާއެއްގެ ވާހަކައެވެ. އަދި މިއީ7އަހަރުވެފައިވާ ސީރިޔާގެ ދާހިލީ ހަނގުރާމަ ނިމުމަކަށް އައުމަށް އެދި ގޮވަމުން އަންނަ އެތައްހާސް ރައްޔިތުންނެއްގެ އާދޭސްވެސްމެއެވެ.


SunOnline: GMR ah airport dhinee igthisoadh dhe guna kuran: Raees Nasheed\nޖީއެމްއާރަށް އެއާޕޯޓް ހަވާލުކުރީ އިގްތިސޯދު ދެގުނަ ކުރަން: ރައީސް ނަޝީދު\nމުޙައްމަދު ނާއިލް ހަފީޒް 18 Oct 2021, 11:35\nރައްޔިތުންގެ މަޖިލީހުގެ ރައީސް މުހައްމަދު ނަޝީދު -- ސަން ފޮޓޯ/ އަހްމަދު އައިމަން އަލީ\nކުރީގެ ރައީސް މުހައްމަދު ނަޝީދުގެ ސަރުކާރުގައި އިންޑިއާގެ ޖީއެމްއާރަށް ވެލާނާ އިންޓަނޭޝަނަލް އެއާޕޯޓު(ވީއައިއޭ) ގެ ހިންގުން ހަވާލުކުރީ އިގްތިސާދަށް ލިބޭ ފައިދާ ދެ ގުނަ އިތުރުކުރުމުގެ ބޭނުމުގައިކަމަށް އެމަނިކުފާނު ވިދާޅުވެއްޖެއެވެ.\nޖީއެމްއާރަށް ވީއައިއޭގެ ހިންގުން ހަވާލުކުރި ސަބަބާ ގުޅޭ ގޮތުން ރައީސް ނަޝީދު މިއަދު ކުރެއްވި ޓްވީޓެއްގައި ވިދާޅުވީ ޖީއެމްއާރު އަތުން އެއާޕޯޓް ނެގުމަކީ ރާއްޖޭގެ އިގްތިސާދަށް ލިބުނު ގެއްލުމެއްކަަމަށެވެ.\nއެގޮތުން 2010ވަނަ އަހަރު އެ ކުންފުންޏާ އެއާޕޯޓް ހަވާލުކުރީ ވޯލްޑް ބޭންކްގެ އެހީގައި އެއާޕޯޓް ތަރައްގީކުރުމަށް ކަމަށް ނަޝީދު ވިދާޅުވިއެވެ.\nރައީސް ނަޝީދު ޖީއެމްއާރާ އެއްކޮޅަށް ވާހަކަދައްކަވާފައިވާއިރު ފިނޭންސް މިނިސްޓަރު އިބްރާހިމް އަމީރު ވެސް ވަނީ ޖީއެމްއާރާ އެއްކޮޅަށް ވާހަކަދައްކަވާފައެވެ.\nއެއާއެކު ގައުމުގެ އިގްތިސާދު ހަރުދަނާ ގޮތެއްގައި ކުރިއަރުވަން ނޭނގޭ ނަމަ އަމާޒު ހިފާނީ އެ ގައުމުގެ ހަރުމުދާ ވިއްކުމަށް ކަމަށް ވިދާޅުވެ މި ވާހަކަތަކަށް ރައްޔިތުންގެ މަޖިލީހުގެ މެމްބަރު އާދަމް ޝަރީފް އުމަރު ވަނީ މިއަދު ރައްދު ދެއްވާފައެވެ.


India Mashroou Thakakee Dharani Dhanthuru Thakeh Noon: Nasheedh\nއިންޑިއާ މަޝްރޫއުތަކަކީ ދަރަނި ދަންތުރައެއް ނޫން: ނަޝީދު\nރައްޔިތުން މަޖިލީހުގެ ރައީސް، ރައީސް މުހައްމަދު ނަޝީދު ގުޖުރާތުގައި އޮތް ކޮންފަރެންސްގައި ވާހަކަދައްކަވަނީ --\nއިންޑިއާއިން ރާއްޖޭގައި ހިންގާ މަޝްރޫއުތަކަކީ ދަރަނި ދަންތުރައެއް ނޫން ކަމަށް ވިދާޅުވެ ރައްޔިތުން މަޖިލީހުގެ ރައީސް، ރައީސް މުހައްމަދު ނަޝީދު އިންޑިއާއަށް ތައުރީފު ކުރައްވައިފިއެވެ.\n"އިންޑިއާގެ މަޝްރޫއުތައް އިންޑިއާ ސަރުކާރުން ޓެންޑާ ކުރަނީ ޓްރާންސްޕޭރެންޓްކޮށް، އެއްވެސް މަޝްރޫއުއެއް ދަރަނީގެ ދަންތުރައަކަށް ނުވޭ، އަހަންނަށް އިންޑިއާ ކަމުދޭ،" ނަޝީދު އިންޑިއާއަށް ތައުރީފު ކުރައްވާ ވިދާޅުވިއެވެ.\nނަޝީދު އަބަދުވެސް އަންނަނީ ރާއްޖޭގައި ރައީސް އަބްދުﷲ ޔާމީންގެ ވެރިކަމުގައި ޗައިނާއިން ހިންގާފައިވާ ޕްރޮޖެކްޓުތަކަކީ ދަރަނި ދަންތުރައެއް ކަމަށް ވިދާޅުވަމުންނެވެ.


ބައްޕަގެ ރަނިކަމަނާ 14 – Esfiya\nދީނީ ލޯބި October 14, 2020\n” ރިޕޯޓްތައް ނޯމަލް..އެއްވެސް މައްސަލައެއް ނެތް…ސައިކޮލޮޖީ އަދި ފިޒިކަލް ޓެސްޓްތަކުންވެސް އެއްވެސް މައްސަލައެއް ނުފެނުން…” ޕޮލިސް އަންހެން މީހާ ބުނުމުން އީޝާއަށް ހިތަށް ލިބުނު ތަސައްލީއާއެކު ޖިސްލާ ރޯންފެށުނެވެ.\n” މިރާން!..އައިއެމް ސޯ ސޮރީ….” އީޝާ މޫނުގައި ދެއަތް އަޅައިގެން ބުނަމުން ދިޔައިރު ޕޮލިސް މީހާ ހިތްވަރު ދޭފަދަ ގޮތަކަށް އީޝާގެ ބުރަކަށީގައި ފިރުމާލިއެވެ.\nޕޮލިސް ސްޓޭޝަނުން މިރާން ދޫކޮށްލުމުން އޭނާ ގެއަށްދާން ނުކުތުމާއެކު ލައްވައިލީ އިޔާދާއެވެ. އިޔާދު އަނގައިން ޗޮކުޗޮކު ލައްވައިލީ މަލާމާތުގެ ރާގެއްގައެވެ. ދަތްކުޑިވިކާލަމުން މިރާން ހުއްޓެލީ އަތްމުށްކަވާލާފައެވެ.\n” ހީކުރީ ޔަޝްފީ ދިޔަނުދީ ހިފެހެެއްޓިހެން އީޝާވެސް ހިފެހެއްޓޭނެ ކަމަށްތަ؟..އޭނަ އެހެރީ ދާން ތައްޔާރަށް…” އިޔާދު މަލާމާތްކޮށްލިއެވެ. މިރާންގެ ލޮލުން އަލިފާން ކަނިބުރާލިފަދައެވެ. ކެތްތެރިކަން ކޮޅުންލާވަރުވިއެވެ. ނަމަވެސް ކެތްކޮށްލަމުން ދާން ހިނގައިގަތެވެ. ” ކަލެއާ އީޝާ ކައިވެނި ކުރުވީވެސް އަޝްބާ ހޯދަން…އީޝާއާ އޭނަ ގާތްކުރަން..އީޝާވެސް އަހަރެންގެ ޕްލޭންގައި ބައިވެރިވެގެން…..ދެންބަލަމާ ހިނގާ އަޝްބާ ޚިޔާރުކުރަނީ ކާކުތޯ؟ ” އިޔާދު ބުނެލި ބަސްތަކުން މިރާނަށް ހުއްޓިލެވުނެވެ. މަގުގެ އަނދިރިކަން ފަނޑުކޮށްފައިވާ މަގުމަތީ ހޮޅިބުރީގެ އަލި އެވަގުތު ނިވިފައި ދެތިންފަހަރު ދިއްލުނެވެ. މިރާން އެނބުރި އިޔާދަށް ބަލާލިއެވެ. ” ކަލެއަށް ދުވަހަކުވެސް އަޝްބާއެއް އަތެއް ނުލެވޭނެ…އެނގިއްޖެތަ؟…” މިރާން އިޔާދުގެ ގާތަށްޖެހިލައި ދަތްކުޑިވިކާލަމުން ބުނެލިއެވެ. “ހެހެ..މި ހުރިހާ ކުޅިވަރެއް މިކުޅެން ޖެހުނީ އީޝާ ނުދާންވެގެން ގަދަހެދީމަ…މިހާރު އެހެރީ އީޝާ އެއްބަސްވެފަ…މިހާރު ދަބައްފާނަށް ދަބަރު ދަމާހެން އަޝްބާ އަންނާނެ އީޝާފަހަތުން…” އިޔާދު ދެއަތް ފުރަގަހަށް ލަމުން ބުނެލީ ޔަޤީންކަމާއެކުއެވެ. މިރާން މިފަހަރު މޫނުގެ ކުލަވަރު ބަދަލުކޮށްލީ މަލާމާތުގެ ހިނިތުންވުމަކުންނެވެ. އޭނާ ޖީބަށް އެއްއަތް ޖަހާލައި ހެވިފައި އެނބުރި ދާންފެށުމުން އިޔާދަށް ދަތްކުޑިވިކާލެވުނެވެ.\nނިދާފައި އޮތް އަޝްބާ އުނދަގުލާއެކު އުރައިގެން ގޮސް ކޮޓަރީގެ އެނދުގައި ބާއްވާލާފައި އީޝާ ބޮޑު ރަޖައެއް އަޅާ ފިނިވެފައި އޮތް އެއެކުއްޖާ ފޮރުވައިލިއެވެ. މޫނުގައި ދެއަތުން އަތް އުނގުޅާލަމުން ކޮޓަރިން ބޭރަށް ނުކުތްއިރު އަދިވެސް މިރާން އައިހެން ހިޔެއް ނުވެއެވެ.\nއެވަގުތު ގޯތިތެރޭ އަޑެއް އިވޭހެން ހީވެގެން ބޭރަށް ނުކުތްއިރު ވަޑާންގެ ދިއްލާފައި ހުއްޓެވެ. ތަނެއްގައި މީހަކު ތަޅާކަހަލަ އަޑެއް އެދިމާއިން އިވިއިވި ހުއްޓެވެ. އީޝާ މަޑުމަޑުން ގޮސް ވަޑާންގެއަށް ބޯދިއްކޮށްލާ ބަލާލިއިރު ހައިރާންވެގެން ދެލޯ ބޮޑުވިއެވެ. މުޅިތަން އެފުށް މިފުށަށް ޖަހާފައި އޮތް އިރު މިރާން ހުރީ ވަޑާންގޭގެ އެޅިގަލުން ހަދާފައިވާ ބިތް ކައިރީގައެވެ. އަނެއްބައި ހުރީ ފިލައާއި ބާޓިނުން ހަދާފައެވެ.\n” މިރާން!…” އީޝާ ގޮވާލުމާއެކު މިރާން ބަލާނުލާ ފާރަށް ގޮށްމުށުން އެތިފަހަރެއް އަޅައިފިއެވެ. އީޝާ ސިހިގެން ގޮސް ދެލޯބޮޑުކޮށްލަމުން މިރާންގެ އަތާއި ފާރަށް ބަލާލެވުނީ ދެނެވެ. ފާރުގައި ލޭގެ އަސަރު ހުރިއިރު ދެއަތްތިލައިގެ ބޭރުފުށް ހުރީ ލެއިން ތަތްތެޅިފައެވެ. އަނެއްކާވެސް މިރާން ހަމަ އެގޮތަށް ފާރަށް އެތިފަރެއް ވިއްލައިލިއެވެ. ” މިރާން…ޑޮންޓް ޑޫ ދިސް…” އީޝާ ދުވެފައި ގޮސް މިރާންގެ އަތުގައި ހިފަހަށްޓަން އުޅުނެވެ. މިރާން އެއަތް ފޮޅުވާލާ ބޮކްސިންތަޅާ މީހެއް ފަދައިން ފާރަށް ޖެހިޖެހިގެން ދެހަމަލާ ދިނެވެ. އީޝާ އަށް ކެތް ނުވެގެން ރޮއެގެންފައި މިރާންގެ ގައިގައި ބައްދައިގަތެވެ. ނަމަވެސް މިރާން އީޝާ ދުރަށް ޖައްސާލީ ނުހަނު އަވަހަށްށެވެ. އަދި އެހާމެ އަވަހަށް އީޝާގެ ކަރުގައި ހިފާ ބާރުކޮށްލަމުން ހަލުވިކަމާއެކު ފާރުގައި ތަތްކޮށްލައިފިއެވެ. މިރާންގެ ރަތްވެފައިވާ ދެލޮލުން އަލިފާން ނަޒަރަކުން އީޝާއަށް ބަލަމުން ދިޔައިރު ކަޅު އެސްފިޔަތަކުގައި ކަރުނައިގެ އަސަރު ހުއްޓެވެ. އީޝާގެ ހާލު މާބޮޑެވެ. މިރާންގެ ނުފެންނަ ނުރައްކާތެރި އެޢަމަލުގެ ސަބަބުން ބިރާއި ސިހުން ލިބި ތުރުތުރު އަޅައިގަތެވެ. ކަރަށް ފިތިފައިވުމުން ހާސްވަމުން ދިޔަ ނޭވާ އުނދަގުލާއެކު ބޭރުކުރަމުން ދިޔައިރު މޫނަށް ވަނީ ލޭ ޖަމާވެ ރަތްވެފައެވެ.\n” އިޔާދާއި އީޝާގެ މަކަރުވެރިކަމަށް މީހަކު ސާބަސްދީ ތަޢުރީފު އޮއްސިޔަސް އެވަރުން ނުފުދޭނެ…ވާއު…ހާދަ މޮޅު ޕްލޭނެކޭ ދޯ…އޮޅުވާލައިގެން އަހަންނާ އިނީ އީޝް އަހަރެން އަތުން އަތުލަން ކަމަށްތަ؟…މިފަދަ ބޮޑު އިލްޒާމެއް އަހަރެންގެ ބޮލުގަ އަޅުވަން ކެރުނީ ކިހިނެތް އޭން؟…އީޝްއަކީ އަހަރެންގެ ދެދޮލުގެ ނޫރުކަން ނޭންގޭތަ؟…” މިރާން ދަތްކުޑިވިކައިގެން ހުރެ އީޝާގެ ކަރަށް ފިތާލުމަށްފަހު ދޫކޮށްލައި ދުރަށް ޖެހިލިއެވެ. އީޝާއަށް ލިބުނު ލުޔާއެކު ނޭވާ ހަމަ ކުރަން ކެއްސަމުން ފުންނޭވާތަކެއް ލަމުން ދިޔައީ ކުޑަކޮށް ގުދަށް އޮވެއެވެ.\nއީޝާ ހުރި ހާލާމެދު ހިތަށް އުނދަގޫތަކެއް ވީނަމަވެސް މިރާން ގޮތްދޫކުރާކަށް ގަސްތެއް ނުކުރިއެވެ. ” މިރާން!…ކޭން ޔޫ ޕްލީޒް ލިސެންޓް މީ ވަންސް…ޕްލީޒް…” އީޝާ ރޮމުން ބުންޏެވެ. މިރާން ހުރީ އީޝާއަށް ނުރުހުންތެރިކަމާއެކު ބަލާށެވެ. ” ބައްޕަގެ ޕްލޭނަކީ އޭކަމުގައި ވިޔަސް، އަހަރެން މެރީ ހުރީ ޖުނާންއަށް ދައްކާލަން…ބަޓް ފަހުން ހަމަ މިރާން ދެކެ ލޯބިވެވުނީ…މިއީ ތެދު…ތިޔައްވުރެ ބޮޑަށް ދުވަހަކުވެސް މީހަކު ދެކެ ލޯބި ނުވެވޭ..އެގޮތަށް ޑޭޑް އެއުޅެނީ ދޮންތަ ހެދިހެން އަހަރެން ނުގޮސްފާނެތީ…އެހެންވެ މިރާންގެ ބޮލުގައި އެހާބޮޑު އިލްޒާމެއް އެ އެޅުވީ… ﷲ ގަންދީ ހުވާކޮށްފަ މިބުނީ އަހަރެން މިއަދު މި ހިނގި އެއްވެސް ކަމެއްގައި ބައިވެރިއެއް ނުވަން…އަހަަންނަށް އިނގޭ މިރާންއަށްވުރެ ބޮޑަށް އީޝް ދެކެ ލޯބިވާނެ އެއްވެސް އިންސާނަކު މި އުޑުދަށުގައި ނުވާނެކަން….” އީޝާ މަޑުމަޑުންގޮސް މިރާންގެ މުލައްދަނޑީގައި ހިފާލިއެވެ. މިރާން އަތް ދުރަށް ޖައްސާލާފައި އީޝާގެ މުލައްދަނޑީގައި ހިފާ ކައިރިއަށް ދަމައިގަތެވެ. ” ފިލުމުކުޅެން ދާންވީނު…ފަހަރެއްގައި ހޮލީވުޑުންވެސް ޗާންސެއް ލިބިދާނެ…އެކަހަލަ މުޑުދާރު ޢަމަލު ހިންގާ މީހުންގެ ތެރޭ ރަނގަޅަށް ފިޓުވާނެ…” މިރާން ދަތްކުޑިވިކާލިއެވެ. އީޝާގެ ހިތަށް ކުރި އަސަރުން ލޯމަރާލެވުނެވެ. ” އަހަރެން ބޭނުމީ ވަރިވާން….މިރާންއާ އީޝްއަށް އަހަރެންގެ ފަރާތުން އިތުރު ހިތްދަތިކަމެއްް ލިބޭކަށް ބެނުމެއް ނޫން…އަހަރެން ވަރިކޮށްދީ…އޭރުން އަހަރެން ބައްޕައާއެކު ހިނގައިދާނަން…” އީޝާ ހިތް ފަޅައިގެންދާ ހާލު ބުންޏެވެ. ހިތް އެދި ގޮވަމުން ދިޔައީ މިރާން އޭނާ ދިޔަނުދީ ހިފެހެއްޓުމަށްށެވެ. ” ހެހެ..ހީ ކުރީ ތި ހުރިހާ ކުޅިވަރެއް ކުޅުނީމަވެސް މިތާ ބަހައްޓާނެކަމަށްތަ؟…ދެން ދުވަހަކުވެސް އީޝް ފެންނަ ހިސާބަށްވެސް އައިސްގެން ނުވާނެ….އަޑު އިވިއްޖެ…އަދި ބުނަން….ދުވަހަކުވެސް އަހަރެން އީޝާ ވަރިއެއް ނުކުރާނަން…އިޔާދާއި ދެމީހުން ދާނެތަނަކަށް ދޭ…ކުރާނެ ކަމެއް ކުރޭ…” މިރާން އީޝާ ފަހަތަށް ކުޑަކޮށް ކޮށްޕާލިއެވެ.\nAlhe haadha kurey mi part ves…🙄 But v v reethi…💯💯💯❤❤❤ Plx miran n easha vakinokohlahchey…🙏ashba kihaa dheravaane eirun…😥 Waiting for next part…🤗🤗 V foohiveyeiyaadh dheke…😠 Bappa akah fudhey meeheh nun eiee… 🤔\nmasha allah vrh reethi…\nހިތާމަ އެހެނިހެން ލޯބި December 3, 2018\nދީނީ February 6, 2016


Adam Fathuhy: ގޫގުލް ޕްރޮޖެކްޓް ގްލާސް ގެ "ގްލާސް އެކްސްޕްލޯރަރ" އަކީ ދުނިޔެ ގުޑުވާލެނެ ގެޖެޓެއް.\nދުނިގަނޑުގެ ކަނާތްފަރާތުގައިވާ ބިއްލޫރިކޮޅުން އައިނުގައިވާ މޮބައިލް އޮޕަރޭޓިން ސިސްޓަމްގެ ޑިސްޕްލޭ ފެންނަން އިންނަ އިރު، ގޫގުލް މެޕްގެ އެހީގައި ތަންތަނަށް ދިއުމަށް ބޭނުންވާ އިރުޝާދު އަޑުންނާއި އަދި ޑިސްޕްލޭގައިވާ ޗާޓުން ދައްކައިދެއެވެ. މިސާލަކަށް ގޯޅިއަޅަންވުމުން އަޅަންވީ ފަރާތާއި، ދާންއުޅޭ ހިސާބާއި ހުރި ދުރުމިންވެސް ބުނެދެއެވެ. މީގެ އިތުރުން ލަވަޖެހުމާއި މުނިފޫހި ފިލުވުމަށް ފީޗަރސް ތައް ހިމަނާފައިވާ އިރު ވޮއިސް އަދި ސްޕީޗް ރިކަގްނިޝަން ޓެކްނޮލޮޖީގެ އެހީގައި އައިނު ބޭނުންކުރާ މީހާ ކުރާ ބައެއް އަމުރުތައް ދެނެގަނެ، އެއަމުރަކަށް ކިޔަމަންވުމުގެ ގޮތުން އެކަމެއް ކޮއްދެއެވެ. މިސާލަކަށް ލަވައެއް ޖަހައި ދިނުމަށް އަމުރުކުރުމުން އެކަން ކޮއްދެއެވެ. މީގެ އިތުރުން ގޫގުލް ޕްލަސް ސޯޝަލް ނެޓްވޯކާއި އަދި ވެސް ގޫގުލްގެ ތަފާތު ފީޗަރސްތައް ބޭނުން ކުރެވެއެވެ.\nމިހަފްތާގެ ތެރޭގައި ގޫގުލް އިން ބުނެފައިވާ ގޮތުގައި ސޮފްޓްވެއަ ލިޔަން ޝައުގުވެރިވާ ފަރާތްތަކަށް މައުލޫމާތު ދިނުމަށާއި، ހެކަތޯން ( ސޮފްޓް ވެއަރ ލިޔުމުގެ މުބާރާތް ) އެއް ބޭއްވުމަށް ޖެނުއަރީ 28 އަދި 29 ގައި ބާއްވާ ފައުންޑްރީ އިވެންޓަށް ނަގާނީ ހޮވާލެވޭ މަދު ބަޔެކެވެ.\nމިއަހަރު ނިމުމުގެ ކުރިން މިގެޖެޓް ބާޒާރުން ލިބޭނެކަމަށް ބެލެވެއެވެ.\nLabels: explorer glass, gadgets, google, Information Technology, innovation


5.8 mee numbareh noon: aashoahukohlaane ajaibeh!\n5.8 މިއީ ނަމްބަރެއް ނޫން: އާޝޯހުކޮށްލާ، އަޖައިބެއް!\nހުރަވަޅި ރިސޯޓުން: މުހައްމަދު އަފްރާހު\n5.8 ރެސްޓޯރެންޓް މީޑިޔާތަކަށް ދައްކާލަނީ- ފޮޓޯ: ހުރަވަޅި ރިސޯޓް\nމަތިން ބަލާއިރު ތަފާތެއް ނެތެވެ. ހަމައެކަނި ފެންނަނީ ފާލަމެކެވެ. އަދި އިމާރާތެކެވެ. އެކަމަކު މިއީ ދުނިޔޭގެ ގިނަ ބަޔަކު އެންމެ ވަންނަން ބޭނުން ވާނެ އެއް ތަނަށްވާނެ އެވެ. އަހަރެން މި ފައިބަކި ދުނިޔޭގެ އެންމެ ބޮޑު މޫދު އަޑީގެ ރެސްޓޯރެންޓް "5.8" އަށެވެ. ޅ. ހުވަރަޅި ރިސޯޓުގައި ހަދާފައިވާ މި ރެސްޓޯރެންޓުގައި ތިބޭއިރު ފެންނަ މަންޒަރުތައް އާޝޯހުކޮށްލާހާ އަޖައިބުވެ އެވެ.\nވަރުގަދަ ބިއްލޫރިން ހަދާފައިވާ 5.8 އަށް ފައިބަން ޖެހެނީ ވަށް ސިޑިއަކުންނެވެ. މި ތަން ހަދާފައިވަނީ މޫދުގެ ވަކި ހިސާބަށް ފޭބޭ ވަރަކަށް ކަނޑުގެ ރީތި މަންޒަރުތައް ފެންނަން ފަށާ ގޮތަށެވެ. އެކަމަކު އޭރު އަދި މުޅިން ރެސްޓޯރެންޓުގެ ފުލަށް ނުފޭބޭނެ އެވެ. ވަށް ބުރަކަށް ހަދާފައިވާ ސިޑިން ވަކި ހިސާބަކަށް ފައިބާ ތަނުން ކަނޑުގެ ރާޅުތައް ފެންނަން ފަށާނެ އެވެ. އެ މަންޒަރު ދައްކަނީ ބިއްލޫރިން ހަދާފައިވާ ފަސް ފޫޓު "ދޮރަކުން" ނެވެ. އެ ތަނުން ފެނުގެ މަތި ފެންނަ ގޮތަށް ހަދާފައިވާ މި ގޮޅިން ދިޔަ ވަރަށް އަންނަ ބަދަލު ރީތިކޮށް ފެންނާނެ އެވެ. އިރު އަރާ މަންޒަރު ވަރަށް ރީތިކޮށް ފެންނާނެ އެވެ. އިރު ފެނުން ތޮޅެލާ އެންމެ ހިތް ގައިމު މަންޒަރު ފެންނާނީ މި ތަނުންވެ.\nފިނި، އެކަމަކު އެއާކޯން "ނެތް"\nހުރަވަޅި ރިސޯޓުގެ ކަނޑުގެ އުރަފަށުގައި މި ރެސްޓޯރެންޓް ހަދައި މި ތަނަށް" 5.8" ކިޔާފައިވަނީ ރެސްޓޯރެންޓް ފައްތާފައިވަނީ 5.8 މީޓަރު (19.0289 ފޫޓު) ފުނަށެވެ. ރެސްޓޯރެންޓުގެ ބަރު މިނުގައި 500 ޓަނު ހުރެ އެވެ. މިތަން ހަދާފައިވަނީ އަންޑަ ވޯޓާ ރެސްޓޯރެންޓްތަކާއި އެކުއޭރިއަމްތައް ތައްޔާރުކުރަން ދުނިޔޭގައި މަޝްހޫރު ނިއުޒިލޭންޑުގެ ކުންފުންޏަކުންނެވެ. ބޭރުގައި ތައްޔާރުކޮށްގެން ރެސްޓޯރެންޓު ގެނެސް މި ސަރަހައްދުގައި ބެހެއްޓީ އެވެ. މިތަން ފަރުމާކޮށްފައިވަނީ ރެސްޓޯރެންޓުގެ އަޑިއަށް ދެވޭ ވަރަކަށް ފިނިކަން އިހުސާސް ކުރެވޭ ގޮތަކަށެވެ. ފިނިކަން އިހުސާސް ކުރެވުނު ނަމަވެސް އެއާކޯންތައް ހުންނަނީ ފެންނާކަށް ނޫނެވެ.\nރެސްޓޯރެންޓަށް ކަރަންޓު ދެނީ ސޯލާ ޕެނަލްތަކެއްގެ އެހީގަ އެވެ. އެކަމަށްޓަކައި ރެސްޓޯރެންޓަށް ވަންނަން އަންނަ ފާލަމުގެ މަތީގައި 930 ކިލޯ ވޮޓްގެ ޕެނަލްތަކެއް އަޅާފައިވެ އެވެ. މިތަން ފިނި ކުރަން ބޭނުންކުރާ އެއާކޯންތައް ހަރުކޮށްފައި ހުންނަނީ ރެސްޓޯރެންޓުގެ އަރިމަތީގަ އެވެ. އަރި މަތީގައި އިށީނދެ ތިބެން ހާއްސަކޮށްފައި ހުންނަ ބެންޗުގައި އިންނައިރު މި އިހުސާސް ވަީ އެއާކޯންގެ ފިނި ކަމެވެ.\nހުރަވަޅީގައި ހުޅުވާފައިވާ މޫދު ކަނޑުއަޑީގެ ރެސްޓޯރެންޓުގެ މަތީގައި ރެހި އައިން\nއެކި ވަގުތަށް އެކި މޫސުން\nއާއްމުކޮށް ރާއްޖޭގައި އޮންނަނީ ދެ މޫސުމެވެ. އެކަމަކު 5.8 އަށް ކޮންމެ ދުވަހު ތިން ގަޑިއަށް "މޫސުން" ބަދަލުވާނެ އެވެ. މި ރެސްޓޯރެންޓަށް ފޭބި ގަޑިއަކީ މިގޮތުން އެންމެ ރީތި އެއް ވަގުތެވެ. ރެސްޓޯރެންޓަށް ވަންނަ މީހަކަށް ކަނޑު އަޑީގެ މަންޒަރުތައް ދައްކައިދޭން ރެސްޓޯރެންޓުގެ ކައިރި އަށް ކުޑަ ދޯންޏެއް ވަނީ ފައްތާލާފަ އެވެ. މި ދޯނީގެ ސަބަބުން މި ސަރަހައްދުގެ މަންޒަރުތައް އިތުރަށް ފުރިހަމަކޮށްދެ އެވެ. މި ތަނަށް އެންމެ ރީތި "މޫސުން" އަންނަ ގަޑިއަކީ އިރުއޮއްސޭ ވަގުތެވެ. އިރު އޮއްސެން ދާއިރު އިރުގެ ދޯދިތައް ރެސްޓޯރެންޓުގެ ތެރެ އަށް ލޮނުގަނޑުގެ "ކަފާލާފައި" ފާއްދާލާ ގަޑިއަކީ މުޅި މަންޒަރު ބަދަލުކޮށްލާ ވަގުތެވެ.\n"ހަމަ އަޖައިބު ވާނެ ބައެއް ގަޑިތަކުގައި މިތަން. ހެނދުނު އަންނާނެ ބޮޑެތި ރެހި އައިން ހަދާފައި. އައިސް މަޑުކޮށްގެން ތިބޭނީ ރެސްޓޯރެންޓުގެ މަތީގައި،" ރެސްޓޯރެންޓުގެ ތެރޭގައި ހުރި ހުރަވަޅި ރިސޯޓުގެ މުވައްޒަފު 5.8 ސިފަކޮށް ދިނެވެ. މި ވެސް ވަގުތެވެ.\nހުރަވަޅި ރިސޯޓުގެ ބައެއް މުވައްޒަފުން 5.8 ގައި މަޑުކޮށްލައިގެން- ފޮޓޯ: ހުރަވަޅި\nރެސްޓޯރެންޓުގައި އެއްފަހަރާ 24 މީހުންނަށް ކާން ތިބިވޭނެ ޖާގަ އޮވެ އެވެ. މިތަން ހުންނަނީ ކަނޑުގެ އުރަފަށުގައި ކަމަށްވާތީ، މި ރެސްޓޯރެންޓުގެ ކައިރި އަށް ބޮޑެތި މަސްތައް ވެސް ޒިޔާރަތް ކުރެ އެވެ. އެންމެ ހާއްސަ އެއް މެހުމާނަކީ ކޮންމެ ދުވަހަކު އެއް ވަގުތެއްގައި މިތަން ބަލަން އަންނަ ވެލަ އެއް ކަމަށްވެ އެވެ. އަދި އަނދިރިވާ އިރަށް އަންނަ މިޔަރުތަކާއި ބޮޑެތި ރަތްމަސް އަދި މުޑަ ހަނދި ތަކަކީ ޓޫރިސްޓުން އާޝޯހު ކޮށްލާ އެއްޗިއްސެވެ.\nރާއްޖެ އަށް މަޝްހޫރުކަން\n5.8 ނަން ދީފައިވާ މޫދު އަޑީގެ ރެސްޓޯރަންޓް.\nފަސް އިންޗީގެ ވަރުގަދަ ބިއްލޫރިން ހަދާފައިވާ، މި ރެސްޓޯރެންޓުގައި ހެނދުނުގެ ސައެއް ތައްޔާރު ކޮށްދޭނީ ބޮލަކަށް ގާތްގަނޑަކަށް 500 ޑޮލަރަށެވެ. އަދި ރޭގަނޑު އަގު ބޮޑުވާނެ އެވެ. މީގެ އިތުރު މި ތަނަކީ ވެޑިންތައް ވެސް ބާއްވަން މަޝްހޫރު "ސްޕޮޓެ" ކެވެ. އެހެންވެ ބައެއް މުއްސަނދިން ރެސްޓޯރެންޓްއެއްކޮށް ބުކްކޮށްލަ އެވެ. މިހާރު މިތަނަކީ ރާއްޖެ އިޝްތިހާރުވާ އެއް ސަބަބެވެ. މިތަނުގެ ތެރޭގައި ހުންނައިރު ފެންނަ ގުދުރަތީ ރީތި މަންޒަރުތަކުން ބައެއް ޓޫރިސްޓުން ރޯ ކަމަށްވެ އެވެ. އެހާވެސް ރީތި މަންޒަރުތައް މިތަނުގައި ތިބޭއިރު ފެންނާނެ އެވެ. ރެސްޓޯރެންޓުގެ ތެރޭގައި ހުންނައިރު ބައެއް ފަހަރު، މި ބޮޑެތި މަސްތައް އަތުގައި ޖެހިދާނެހެން ވެސް ހީވާފަހަރުދެ އެވެ. ހަމަ ގައިމުވެސް 5.8 އަކީ ނަމްބަރެއް ނޫނެވެ. މިއީ އާޝޯހުކޮށްލާ އަޖައިބެކެވެ.


TMA in aammu udhuhun thakah thayyaaru vanee!\nއެތެރޭގެ އުދުހުމަށް ޓީއެމްއޭ އިން ބޭނުންކުރާނެ މަރުކާގެ ބޯޓެއް - ފޮޓޯ: ޓީއެމްއޭ\nޓީއެމްއޭ އިން އާންމު އުދުހުންތަކަށް ތައްޔާރު ވަނީ!\nރާއްޖެއަށް ފަތުރުވެރިން އަންނަ މާކެޓްތަކަށް ބޮޑެތި ބަދަލުތަކެއް!\nފުރަތަމަ 13 ދުވަހުން ރަޝިޔާ ފަތުރުވެރިންގެ އަދަދު 10،000 އިން މައްޗަށް\nމުއްދަތު ހަމަވެފައިވާ ޑޮކިއުމެންޓްގައި އެތެރޭގެ ދަތުރު ދެން ނުކުރެވޭނެ\nމިހާތަނަށް ހަމައެކަނި ސީޕްލޭން އޮޕަރޭޓްކުރަމުން އައި ޓްރާންސް މޯލްޑިވިއަން އެއާވޭސް، ޓީއެމްއޭ އިން އާންމު އުދުހުންތަކަށް ތައްޔާރުވާން ފަށައިފިއެވެ.\nދުނިޔޭގެ އެންމެ ބޮޑު ސީޕްލޭން ފްލީޓް އޮޕަރޭޓް ކުރާ ޓީއެމްއޭއިން އިން އެތެރޭގެ އުދުހުންތަކަށް ނުކުންނަން ނިންމާ، ވީލް ބޭސް އޮޕަރޭޝަން ނުވަތަ ރަންވޭއަށް ޖައްސާ ބޯޓުގެ ހިދުމަތް ފަށަން މިހާރު ގެންދަނީ ތައްޔާރުވަމުންނެވެ.\nޓީއެމްއޭގެ އޮޕަރޭޝަން އިތުރަށް ފުޅާ ކުރުމުގެ ގޮތުން މި އަހަރުގެ ތިންވަނަ ކްއާޓަރުގައި އިތުރު ސީޕްލޭން ގެނެސް، ސީޕްލޭންގެ އަދަދު 60 އަށް އިތުރުކޮށް، އޭޓީއާރު މަތިންދާ ބޯޓު ގެނެސް އެތެރޭގެ އުދުހުންތައް ފަށަން ވެސް ވަނީ ނިންމާފަ އެވެ. މި ދަތުރުތަކުގެ ބޭނުމަކީ ޓޫރިސްޓުން އުފުލުހުގެ ހިދުމަތް 24 ގަޑިއިރު މެދުކެނޑުމެއް ނެތި ދިނުން ކަމަށް އެ ކުންފުނިން ބުނެއެވެ.\nޓީއެމްއޭގެ އެތެރޭގެ އުދުހުންތަކުގެ އޮޕަރޭޝަންތައް ހިންގާ މައި ހަބެއްގެ ގޮތުގައި ބޭނުން ކުރަން ނިންމާފައިވަނީ މިހާރު ތަރައްގީކުރަމުންދާ ޅ. މަޑިވަރު އެއާޕޯޓެވެ. އެގޮތުން އެ އެއަރޕޯޓްގައި މަތިންދާބޯޓު ހެނގަރ ފަދަ ވަސީލަތް ގާއިމް ކުރުމަށް ވަނީ ނިންމާފައެވެ.\nމަޑިވަރު އެއާޕޯޓަކީ ކުރެއްދޫ ހޯލްޑިންގްސް އިން ތަރައްގީކުރާ އެއާޕޯޓެކެވެ. އެ ކުންފުންޏަކީ ޓީއެމްއޭގެ އެއް ހިއްސާދާރު ކަމަށްވާ ޗަމްޕާ ކުންފުނީގެ ދަށުން އުފައްދާފައިވާ ކުންފުންޏެކެވެ.\nޓީއެމްއޭއިން އެންމެ ފުރަތަމަ ހިދުމަތް ފެށީ 1989 ވަނަ އަހަރު “ހަމިންބާޑް އައިލެންޑް ހެލިކޮޕްޓާސް” ގެ ނަމުގައި ހެލިކޮޕްޓަރ އޮޕަރޭޝަނުންނެވެ. އޭގެ ފަހުން “ހަމިން ބާޑް އައިލެންޑް އެއާވޭސް”އަށް ނަން ބަދަލު ކުރިއެވެ. އެ ކުންފުނިން ސީޕްލޭންގެ އޮޕަރޭޝަންތައް ފަށާފައިވަނީ 1997 ވަނަ އަހަރު އެވެ.\nޓީއެމްއޭއަކީ ދުނިޔޭގެ ފެންވަރުގެ ގިނަ އެވޯޑްތަކެއް މި ދާއިރާއިން ހޯދާފައިވާ އެއަރލައިނެކެވެ. އެގޮތުން ވޯލްޑް ޓްރެވަލް އެވޯޑްސްގެ ދުނިޔޭގެ ލީޑިންގ ސީޕްލޭން އޮޕަރޭޓަރ އެވޯޑާއި އިންޑިއަން ކަނޑުގެ ލީޑިންގ ސީޕްލޭން އޮޕަރޭޓަރ އެވޯޑް އެއް ފަހަރަށްވުރެ ގިނަ ފަހަރު ހޯދާފައި ވެއެވެ.


Ooredoo Supernet hidhumai Lh. Naifaru ah\nއުރީދޫގެ ސުޕަނެޓް، ފިކްސްޑް ބްރޯޑްބޭންޑުގެ ހިދުމަތް ޅ. ނައިފަރަށް ތައާރަފުކޮށްފި އެވެ.\nމިއީ ރާއްޖޭގެ އެންމެ ހަލުވި އިންޓަނެޓް ސްޕީޑު ކަމަށްވާ 100 އެމްބީޕީއެސްއާ ހަމައަށް އިންޓަނެޓު ލިބޭ ހިދުމަތެވެ. އަދި ކަސްޓަމަރުންގެ ބޭނުންތަކަށް އެކަށޭނެ ގޮތަށް ފަރުމާ ކޮށްފައިވާ ހަލުވި ސްޕީޑުގެ އިންޓަނެޓް ޕެކޭޖްތައް މި ހިދުމަތް ބޭނުން ކުރާ ކަސްޓަމަރުންނަށް ލިބޭނެ އެވެ.\nއުރީދޫގެ އެކްޓިން ކޮމާޝަލް އޮފިސަރު ހުސައިން ނިޔާޒު ވިދާޅުވީ މި ހިދުމަތަކީ މުޅި ރާއްޖެ އަށް އެންމެ ހަލުވި ސްޕީޑުގެ އިންޓަނެޓު ފޯރުކޮށްދިނުމަށް އެ ކުންފުނިން ކުރަމުން އަންނަ މަސައްކަތުގެ ތެރެއިން އޮމަދޫގެ އުރީދޫ ކަސްޓަމަރުންނަށް ދޭން ފެށި ހިދުމަތެއް ކަމަށެވެ.\n“އަޅުގަނޑުމެންގެ ދިރިއުޅުމުގެ ވައްޓަފާޅި ބަދަލުވެ، އިންޓަނެޓަށް ބަރޯސާވެފައިވާ މިނަވަރު ދަނީ ދުވަހެއް ދުވަހަކުން އިތުރުވަމުން. އެހެންކަމުން އަޅުގަނޑުމެންގެ މަގްސަދަކީ ފެންވަރު ރަނގަޅު އިންޓަނެޓް ގެ ޚިދުމަތް ރާއްޖޭގެ ހުރިހާ ރަށަކަށްވެސް ފޯރުކޮށްދިނުން.” ނިޔާޒު ވިދާޅުވ އެވެ.


Kondey School Gai Grade9Ufahdhanee ކޮނޑޭ ސްކޫލް ގައި ގްރޭޑް9އުފައްދަނީ – Huvadhoo News Kondey School Gai Grade9Ufahdhanee Huvadhoo News\nކޮނޑޭ ސްކޫލް ގައި ގްރޭޑް9އުފައްދަނީ\nގއ ކޮނޑޭ ސްކޫލްގައި އަންނަ މަހުން ފެށިގެން ގްރޭޑް9އުފައްދައި ކިޔަވައިދިނުމަށް ތައްޔާރު ވަމުންދާ ކަމަށް ކޮނޑޭ ސްކޫލްގެ ޕްރިންސިޕަލް އަބްދުﷲ ކިނާނަތު ގާސިމް ވިދާޅުވެެއްޖެއެވެ.\nހުވަދޫ ނިއުސް އަށް މައުލޫމާތު ދެއްވަމުން ޕްރިންސިޕަލް ކިނާނަތު ވިދާޅުވީ އެސްކޫލްގައި ގްރޭޑް9އަލަށް އުފެއްދުމަށްފަހު ކިޔަވައި ދިނުމަށް މިނިސްޓްރީ އޮފް އެޑިއުކޭޝަންއިން ނިންމެވީ ހުޅުމާލޭ ހުރަވި ސްކޫލްގެ ޚާއްޞަ މުދައްރިސުން ބޭނުން ކޮށްގެން ވަރޗުއަލް ކޮށް ކިޔަވައިދޭ ކްލާހެއްގެ ގޮތުގައި ކަމަށާއި ދަރިވަރުން އެހެން ކުދިންނެކޭވެސް އެއްފަދައިން ޔުނިފޯމްގައި ސްކޫލަށް ނުކުންނާނެ ކަމަށެވެ.\n“ސްކޫލް ގެ ގަޑިތަކަށް ދަރިވަރު ނުކުންނާނެ ކްލާހުގައި ޓީޗަރަކުވެސް ހުންނާނެ އެކަމަކު ވަރޗުއަލް ކޮށް ކިޔަވައިދޭނީ ހުރަވި ސްކޫލްގައި މިކްލާސްތަކަށް ޚާއްޞަ ކޮށް ތިއްބަވާ އެޑިއުކޭޝަންގެ ޓީޗަރުން” ގއ ކޮނޑޭ ސްކޫލްގެ ޕްރިންސިޕަލް\nކޮނޑޭ ސްކޫލް ގައި މިވަގުތު ކިޔަވައިދެމުން ދަނީ ގްރޭޑް އަށަކާހަމައަށެވެ. އަދި ގްރޭޑް9ނުއުފެދި އެގޮތަށް އޮންނަތާ މިހާރު4އަހަރު ވެއްޖެއެވެ. އަންނަ މަހުން ފެށިގެން ކޮނޑޭ ސްކޫލްގައި ގްރޭޑް9އުފެދުމަކީ ރަށާއި ރައްޔިތުންނަށް ލިބުނު ވަރަށް ބޮޑު ކުރިއެރުމެކެވެ.


China Safeeru Ge Massakkai Dhivehin Handhaan Hunnaane - Shahid - Vaguthu\nޗައިނާއިން ދިވެހިރާއްޖެއަށް ކަނޑައަޅާފައިހުންނަވާ ސަފީރު، ޖަންގ ލިޖޮންގްގެ މަސައްކަތް ދިވެހިން ހަނދާން ހުންނާނެކަމަށް ފޮރިން މިނިސްޓަރ ޢަބްދުﷲ ޝާހިދުގެ ވިދާޅުވެއްޖެ އެވެ.\nޝާހިދު މިހެން ވިދާޅުވީ، ސަފީރު މިއަދު ޝާހިދުވެ އަރިހަށް ކުރެއްވި ވަދާއީ ޒިޔާރަތުގައެވެ.\nމިއަދު މެންދުރުފަހު ފޮރިން މިނިސްޓްރީނ އޮތް މި ބައްދަލުވުމުގައި، ޗައިނާއާއި ދިވެހިރާއްޖޭގެ ގުޅުން އިތުރަށް ބަދަހިކުރުމަށް އެމްބެސެޑަރ ޖަންގ ކުރެއްވި މިންނެތް މަސައްކަތަށާއި، އޭނާގެ ސަފީރުކަމުގައި ރާއްޖެއަށް ވެދެއްވި އެހީތަކަށް މިނިސްޓަރ ޝާހިދުވަނީ ޝުކުރު އަދާ ކޮށްފައެވެ.\nއަދި ކުރިއަށް އޮތްތަނުގައިވެސް ހާރިޖީ ގުޅުމުގެ ތެރެއިން ދިވެހި ސަރުކާރާއި ގާތުން މަސައްކަތް ކުރައްވާނެކަމުގެ ޔަގީންކަން އެމްބެސެޑަރ ޖަންގ ދެއްވިއެވެ.\nމި ބައްދަލުވުމުގައި ޝާހިދު ވަނީ ރާއްޖޭގެ ތަރައްގީއާއި، އިޖްތިމާޢީ ކަންކަމުގައި ދެއްވި އެއްބާރުލުމުގެ ސަބަބުން ދިވެހިންގެ މެދުގައި އެމްބެސެޑަރ ޖަންގގެ މަގުބޫލުކަން ފާހަގަކުރައްވާފައެވެ.\nއަދި ކޮވިޑް-19 ގެ ހީނަރުކަމުން އަރައިގަތުމަށް ދިވެހިރާއްޖެއަށް ވެދެއްވި އެހީއަށް މިނިސްޓަރ ޝާހިދު ޝުކުރު ދެންނެވިއެވެ.\nއަދި ކުރިއަށް އޮތްތަނުގައި އެމަނިކުފާނު ކުރައްވާ މަސައްކަތްތައް ކާމިޔާބުވާނެކަމަށް އުއްމީދު ކުރައްވާކަމަށާއި، ރާއްޖެއިން އަބަދުވެސް އެމަނިކުފާނަށް މަރުހަބާ ދަންނަވާނެކަމަށް މިނިސްޓަރ ޝާހިދު ވިދާޅުވިއެވެ.\nއެމްބެސެޑަރ ޖަންގް ލިޖޮންގްއަކީ ދިވެހިރާއްޖޭގައި ޗައިނާގެ އެމްބަސީއެއް 2011 ގައި ހުޅުވިފަހުން ޗައިނާއިން ދިވެހިރާއްޖެއަށް ކަނޑައެޅުއްވި3ވަނަ ސަފީރެވެ. އެމަނިކުފާނު ސަފީރުކަމާއި ހަވާލުވީ އޮގަސްޓް 2017 ގައެވެ.\nއޭޕްރީލް 8, 2021 21:11\nއުދުހޭ ކާޕެޓްގައި އުޅެނިކޮށް ދެފައި ކަހާލައިގެން ބޯކޮޅު ސިޑިއަށް ވެއްޓި ޑިންތަލަ ޖެހުމުން ޢަބްދުﷲ ޝާހިދަށް ޗައިނާ ސަފީރު މަތިން ހަދާންވެއްޖެ!


މިނިސްޓަރ އޮފް ޖެންޑަރ، ފެމިލީ އެންޑް ސޯޝަލް ސަރވިސަސް އައްޑޫސިޓީ ފުލުހުންނާ ބައްދަލުކުރައްވައިފި\nބުރާސްފަތި ،12 އޯގަސްޓް 2021 / 10:30\nމިނިސްޓަރ އޮފް ޖެންޑަރ, ފެމިލީ އެންޑް ސޯޝަލް ސަރވިސަސް ޢާއިޝަތު މުޙައްމަދު ދީދީ ސައުތު ޕޮލިސް ޑިވިޜަން ކޮމާންޑަރާއި އައްޑޫސިޓީ ޕޮލިސް ސްޓޭޝަންތަކުގެ އިންޗާޖުންނާ ބައްދަލުކުރައްވައިފިއެވެ.\nއައްޑޫސިޓީ އަށް މިނިސްޓަރ ކުރެއްވި ޒިޔާރަތުގެ ތެރެއިން އިއްޔެ ހިތަދޫ ޕޮލިސް ސްޓޭޝަނުގައި ކުރިއަށް ގެންދިޔަ އެ ބައްދަލުވުމުގައި، ގާނޫނާ ހިލާފުވާ ކުޑަކުދިންނާއި އަނިޔާލިބޭ ކުޑަކުދިންގެ މައްސަލަތައް ތަހުގީގު ކުރުމުގައި ދިމާވާ މައްސަލަތައް އޮޅުންފިލުއްވައި އެކަންކަން ހައްލުކުރުމަށް ކުރެވެންހުރި ކަންކަމާ ގުޅޭގޮތުން ފުލުހުންނާ މަޝްވަރާކުރެއްވިއެވެ.\nއަދި ޖެންޑަރ މިނިސްޓްރީއާއި ފުލުހުން ގުޅިގެން ހާއްސަ މަސައްކަތްތަކެއް ކުރާނެ ދާއިރާތަކެއް ކަނޑައަޅުއްވާފައިވެއެވެ.\nއެގޮތުން، ކުށުގެ ވެށީގައި އުޅޭ ކުދިންނާއި އަނިޔާލިބޭ ކުދިން ދެނެގަނެ އެކުދިންގެ ސަލާމަތާއި ރައްކާތެރިކަމަށް ހާއްސަ މަސައްކަތްތަކެއް ކުރުމަށް މަޝްވަރާކުރެއްވިއެވެ.\nއަދި ކުޑަކުދިން ކުށުގެ ވެށިން ދުރުހެލިކުރުވައި އަނބުރާ މުޖުތަމައަށް ގެނައުމަށް މަސައްކަތް ކުރުމުގެ އިތުރުން ފުލުހުންނާއި ފެމިލީ އެންޑް ޗިލްރެން ސަރވިސް ސެންޓަރ ހިމެނޭގޮތަށް އާއިލާތަކާއި ކުޑަކުދިންނަށް ހާއްސަކޮށްގެން ހޭލުންތެރިކުރުވުމަށް މަސައްކަތް ކުރުމަށްވެސް މަޝްވަރާކުރެއްވިއެވެ.\nއެ ބައްދަލުވުމުގައި، ސައުތު ސެންޓްރަލް ޕޮލިސް ޑިވިޜަން ކޮމާންޑަރ ސްޕްރިންޓެންޑެންޓް އޮފް ޕޮލިސް އަހުމަދު އާޠިފްއާއި އައްޑޫސިޓީ ޕޮލިސް ސްޓޭޝަންތަކުގެ އިންޗާޖުންގެ އިތުުރުން ޖެންޑަރ މިނިސްޓްރީގެ ބައެއް ބޭފުޅުންވެސް ބައިވެރިވެލެއްވިއެވެ.


Hatharu rashehge magu hedhumuge mashroou MTCC aai havaalkohffi - vNews.mv\nހަތަރު ރަށެއްގެ މަގު ހެދުމުގެ މަޝްރޫއު އެމްޓީސީސީ އާއި ހަވާލުކޮށްފި\nސުވައިދާ ޙުސައިން 22 May 2019, 13:47\nރާއްޖޭގެ ހަތަރު ރަށެއްގެ މަގުހެދުމުގެ މަޝްރޫޢު އެމްޓީސީސީ އާއި ހަވާލު ކޮށްފި އެެވެ.\nމި އެއްބަސްވުންތަކުގައި އެމްޓީސީސީ އާއެކު ޕްލޭނިންގ މިނިސްޓްރީ ސޮއިކޮށްފައި ވަނީ އެ މިނިސްޓްރީގައި މިއަދު ބޭއްވި ރަސްމިއްޔާތެއްގައެވެ.\nއެއްބަސްވުމުގައި އެމްޓީސީސީގެ ފަރާތުން ސޮއި ކުރެއްވީ އެ ކުންފުނީގެ ސީއީއޯ ހަސަން ޝާހެވެ. ޕްލޭނިން މިނިސްޓްރީގެ ފަރާތުން ސޮއި ކުރެއްވީ އެ މިނިސްޓްރީގެ ޑިރެކްޓާ އައިމިނަތު ޝާލާ ފާރޫގެވެ.\nމި އެއްބަސްވުންތަތަކުގެ ދަށުން މަގުހެދުމުގެ މަސައްކަތް ކުރުމަށް ހަމަޖެހިފައި ވަނީ ހދ ހަނިމާދޫ، ރ ދުވާފަރު، ރ އުނގޫފާރު ގެ އިތުރުން ލ ފޮނަދޫގައެވެ.\nމި ހަތަރު ރަށުގެ ވެސް ބޮޑެތި މަގުތަކުގައި ތާރުއަޅާ ރަގަޅު ފެންވަރަކަށް ހެދުމަށް ހަމަޖެހިފައި ވެއެވެ. އެގޮތުން ހދ ހަނިމާދޫ މަގުތަށް ހެދުމުގެ މަސައްކަތަށް 46 މިލިޔަން ، ރ ދުވަފަރު މަގުތަށް ހެދުމަށް 28 މިލިޔަން، ރ އުނގޫފާރު މަގު ހެދުމަށް 19 މިލިޔަން، ލ ފޮނަދޫ މަގުތަށް ހެދުމަށް 25 މިލިޔަން ރުފިޔާ ހަރަދު ވެއެވެ.\nމި ހަތަރު ރަށުގެ މަގު ހެދުމުގެ މަސައްކަތް ވެސް 240 ދުވަހުގެ ތެރޭގައި ނިންމަން ޖެހެއެެވެ.\nއެއްބަސްވުމުގައި ސޮއިކުރުމަށްފަހު ނޫސްވެރިންނަށް މައުލޫމާތު ދެމުން ޝާލާ ވިދާޅުވީ، މީގެ ކުރިން މި މަޝްރޫއުތަށް ކުރީގެ ސަރުކާރުގައި ހަވާލުކޮށްފައި ވަނީ މޯލްޑިވްސް ރޯޑް ޑިވޮލޮޕްމެންޓް ކޯޕަރޭޝަން (އެމްއާރްޑީސީ)އާ ކަމަށެވެ.\nޝާލާ ވިދާޅުވީ އަލުން އެ މަސައްކަތް އެމްޓީސީސީއާ އާ ޕްރެޖެކްޓެއް ގޮތުގައި ހަވާލުކުރީ އެމްއާރްޑީސީ އާއި އެ މަސައްކަތް ހަވާލުކޮށްފައިވާއިރު މަގު ހެދުމުގެ މަސައްކަތް ބާރު ސްޕީޑްގައި ކުރިއަށް ގެންދެވިފައިނުވާތީ ކަމަށެވެ.\nއެގޮތުން އެމްއާރްޑީސީއަށް ކުރެވިފައި ހުރި މަސައްކަތަކީ މަގުގެ ދުވާރު ހެދުމުގެ މަސައްކަތް ކަމަށާއި ތާރު އެޅުމުގެ މަސައްކަތް ފެށިފައި ނުވާ ކަމަށެވެ. އަދި ހަތަރު ރަށުގެ މަގު ހެދުމުގެ މަސައްކަތް އެމްޓީސީސީ އާއި ހަވާލުކުރީ އެކަން ކުރުމުގެ ގާބިލްކަން އެމްޓީސީސީގައި ހުރުމުން ކަމަށްވެސް ޝާލާ ވިދާޅުވި އެވެ.\nއެމްޓީސީސީގެ ފަރާތުން އެއްބަސްވުމުގައި ސޮއި ކުރެއްވި އެކުންފުނީގެ ސީއީއޯ ޝާހު ވިދާޅުވީ، ކަނޑައެޅިފައިވާ މުއްދަތަށް ހުރިހާ ރަށެއްގެ މަސައްކަތް ނިންމާލުމަށް ވަރަށް ބޮޑަށް މަސައްކަތް ކުރާނެ ކަމަށެވެ.


Sharuee dhaairaage baeh kan kan belumuge baaru judiciary committee ah | Mihaaru\nޝަރުއީ ދާއިރާ އިސްލާހު ކުރާނެ މަގުޗާޓު ނެރުމަށް އިސްލާމީ މަރުކަޒުގައި ބޭއްވި ރަސްމިއްޔާތެއްގައި ގިނަ ފަނޑިޔާރުން ބައިވެރިވެ ވަޑައިގަންނަވަނީ.-- ފޮޓޯ: ނިޝާން އަލީ /މިހާރު\nޝަރުއީ ދާއިރާގެ ބައެއް ކަންކަން ބެލުމުގެ ބާރު ޖުޑިޝަރީ ކޮމިޓީ އަށް\n10 ޖޫން 2019 - 22:16 14 comments\nމިދިޔަ މަހުގެ ފަހުކޮޅު ހުވާކުރި ރައްޔިތުންގެ މަޖިލީހުގެ ހިމެނޭ ދާއިމީ ކޮމިޓީތަކުގެ ތެރެއިން ޖުޑިޝަރީ ކޮމިޓީއެއް ހަދައި އެ ކޮމިޓީގެ މަސްއޫލިއްޔަތުތައް ވަނީ ތަފްސީލްކޮށްފަ އެވެ.\nއެގޮތުން ޖުޑިޝަރީ ކޮމިޓީގެ މަސްއޫލިއްޔަތަކީ ގާނޫނުއަސާސީގެ ދަށުން އުފައްދާފައިވާ ޝަރުއީ ދާއިރާއާ ގުޅުން ހުރި ކަންކަން ބަލައި، ދިރާސާކޮށް އަޅަން ޖެހޭ ފިޔަވަޅުތައް އެޅުމެވެ. މީގެކުރިން ޝަރުއީ ދާއިރާގެ ބައެއް ކަންކަން ބެލުމުގެ ބާރު ދީފައި އޮތީ މިނިވަން މުއައްސަސާތަކުގެ ކޮމިޓީއަށެވެ. އެކަމަކު، މިއީ މިހާ ތަފްސީލްކޮށް، ޝަރުއީ ދާއިރާއާ ގުޅުން ހުރި ކަންކަން ގަވައިދުގައި ހިމެނި ފުރަތަމަ ފަހަރެވެ.\nމީގެއިތުރުން ކޮމިޓީތަކުގެ މަސްއޫލިއްޔަތުގެ ދާއިރާގެ ތެރޭގައި ހިމެނޭ މުއައްސަސާގެ މެމްބަރުން ޖަވާބުދާރީ ކުރުވުމާއި އަހަރީ ރިޕޯޓު ހުށަހަޅާތޯ ބެލުމާއި ކޮމިޓީ އަށް ހުށަހަޅާ މައްސަލަތައް ދިރާސާކޮށް އެޅިދާނެ ފިޔަވަޅުތަކާ ގުޅޭ ގޮތުން ލަފާ ދިނުމަކީ ވެސް ކޮމިޓީ އަށް ކުރެވިދާނެ ކަމެކެވެ.\nޝަރުއީ ދާއިރާއާ ގުޅުން ހުރި ބިލްތައް ދިރާސާކޮށް، ފުރިހަމަ ކުރުމަށް ފަހު، މަޖިލިހަށް ރިއާޔަތްކޮށްދިނުމަށް އެދި ހުށަހެޅުމަކީ ވެސް ކޮމިޓީގެ ޒިންމާގެ ތެރޭގައި ހިމެނޭ ކަމެކެވެ.\nއަދި މުއައްސަސާތަކަށް އައްޔަން ކުރުމަށް މަޖިލިހުން ރުހުން ދީފައިވާ ބޭފުޅުންގެ ތެރެއިން މަގާމުން ވަކިކުރަން ޖެހޭ ބޭފުޅަކާ ގުޅޭ ގޮތުން މަޖިލިހަށް ލަފާ ދިނުން ވެސް ހިމެނެ އެވެ.\nމަޖިލިހުގެ ވަގުތީ ކޮމިޓީން ވަނީ ދާއިމީ 16 ކޮމިޓީ އާއި ގާނޫނުއަސާސީގެ ދަށުން ހެދި ސަލާމަތީ ހިދުމަތްތަކާ ބެހޭ ކޮމިޓީ (241 ކޮމިޓީ) ގެ މަސްއޫލިއްޔަތުތައް ވެސް ކަނޑައަޅައިފަ އެވެ. އޭގެތެރޭގައި އަލަށް ހެދި ލާމަރުކަޒީ ކޮމިޓީ އާއި ހިއުމަން ރައިޓްސް އެންޑް ޖެންޑަ ކޮމިޓީ އާއި އެންވަޔަރަމަންޓް އެންޑް ކްލައިމެޓް ޗޭންޖް ކޮމިޓީ އާއި ސްޓޭޓް އޯން އެންޓަޕްރައިސަސް ކޮމިޓީ ހިމެނެ އެވެ.\nމަޖިލިހުގެ ވަގުތީ ކޮމިޓީން ދާއިމީ ކޮމިޓީތަކުގެ މަސްއޫލިއްޔަތުތައް ކަނޑައެޅި ނަމަވެސް އެކަމާ މެދު މަޖިލިހުގައި ތަޅުމުގައި ގޮތެއް ނިންމަން ޖެހޭނެ އެވެ. ބެލެވޭ ގޮތުގައި ކޮމިޓީގެ ރިޕޯޓަށް މާދަމާ އޮންނަ މަޖިލިހުގެ ޖަލްސާގައި ވޯޓަށް އަހާނެ ކަމަށް ބެލެވެ އެވެ.\nއިތުރު ލިޔުންތައް ރައްޔިތުންގެ މަޖިލިސް މަޖިލީހުގެ މެމްބަރުން ޖުޑީޝަލް ސާވިސް ކޮމިޝަން ޖުޑީޝަލް އެޑްމިނިސްޓްރޭޝަން ޖުޑީޝަރީ


Amaaz boat in dhathuru kuri meehaku Kendhoogai karanteen koffi\nއަމާޒު ބޯޓުން ދަތުރުކުރި މީހަކު ކެންދޫގައި ކަރަންޓީނުކޮށްފި\n26 އޭޕްރީލް 2020\nމިމަހުގެ 15 ވަނަ ދުވަހު މާލެއިން އުތުރުގެ ބައެއް ރަށްތަކަށް ދަތުރުކޮށްފައިވާ ށ. ނަރުދޫ “އަމާޒު” ބޯޓުން ދަތުރުކުރި މީހަކު ކެންދޫގައި ކަރަންޓީނު ކޮށްފިއެވެ.\nއަމާޒު ބޯޓްގެ ކެޕްޓަން ކޮވިޑް-19 އަށް ޕޮޒިޓިވް ވެފައި ވުމުން ގިނަ ރަށްތަކެއްގައި ބަލި ފެތުރުމުގެ ބިރު ބޮޑުވުމާއި ގުޅިގެން، އެޗްޕީއޭ އިން ރޭ ވަނީ މި މަހުގެ 15 ވަނަ ދުވަހު އެ ބޯޓުން ދަތުރުކުރި މީހުން އެޗްޕީއޭގެ ހޮޓްލައިނަށް ގުޅައި އެންގުމަށް އެދިފައެވެ.\nކެންދޫ ކައުންސިލުން މިއަދު ނެރުނު ނޫސް ބަޔާނެއްގައި ބުނީ އަމާޒު ބޯޓުން ދަތުރުކުރި މީހަކު އެރަށޫގައ ހުރި ޚަބަރު ލިބުމާއެކު އެ ފަރާތުގެ މައުލޫމާތު ކަމާބެހޭ ފަރާތްތަކަށް ހިއްސާކުރެވިފައިވާ ކަމަށެވެ. އަދި އެ މީހާ މިވަގުތު އެރަށު ކަރަންޓީނު ފެސިލިޓީގައި އެކަހެރި ކުރެވިފައިވާ ކަމަށް ވެސް އެރަށު ކައުންސިލުން ބުންޏެވެ.\n“މިކަމާ ގުޅޭގޮތުން ކަމާބެހޭ ފަރާތްތަކުގެ އިރުޝާދާ އެއްގޮތަށް މިކަން އިތުރަށްބަލާ މޮނިޓަރ ކުރެވެމުންދާ ވާހަކަ ދަންނަވަން،” ކެންދޫ ކައުންސިލުގެ ނޫސް ބަޔާނުގައިވެ އެވެ.\nމި ބޯޓުން 98 މީހަކު ދަތުރުކޮށްފައިވާއިރު މި ބޯޓަކީ މި މަހުގެ 15 ވަނަ ދުވަހު މާލެއިން ފުރި ބޯޓެކެވެ. މި ބޯޓު ވަނީ ނ. މާފަރާއި ހެނބަދޫ، މިލަދޫ، ވެލިދޫ، ކެނދިކުޅުދޫ، ހޮޅުދޫ އަދި ށ. ނަރުދޫ، ފުނަދޫ، މާއުނގޫދޫ އަދި ފީވައްގެ އިތުރުން ހއ. އުތީމާއި ދިއްދޫ އަށް ދަތުރުކޮށްފައިވައެވެ.\nމި ބޯޓުން ދަތުރުކުރި މީހުންގެ ތެރެއިން މިހާތަނަށް ފަސް މީހެއްގެ ފަރާތުން ވަނީ ބަލީގެ އަލާމާތްތަކެއް ފެނިފައެވެ.\nއަމާޒު ބޯޓުގެ ކެޕްޓަން ޕޮޒިޓިވްވުމުން އެ ބޯޓު ދަތުރުކުރި ބައެއް ރަށްތައް މިހާރު ވަނީ މޮނީޓަރިންގެ ހާލަތަށް ގެނެސްފައެވެ.\nމިކަމާ ގުޅިގެން ރައްޔިތުންގެ ސަލާމަތާއި ރައްކާތެރިކަމަށްޓަކައި ކަމާބެހޭ ފަރާތްތަކާއި ޓާސްކްފޯސް އިން އާއްމުކުރާ އެންގުންތަކަށް ބޯ ލަނބައި ހުރިހާ އެންމެންވެސް ފަރުދީ ޒިންމާ އަދާކޮށް، ކޮންމެހެން ބޭނުންވާ ޒަރޫރީ ބޭނުންމެއްގައި ނޫނީ ގެއިން ބޭރަށް ނުކުމެ ނޫޅޫމަށް ކެންދޫ ކައުންސިލުން ވަނީ އިލްތިމާސްކޮށްފަ އެވެ.


Addu in fennan othee hamaekani Raees Yameen ge tharaggee: Jameel\nއައްޑޫއިން ފެންނަން އޮތީ ހަމައެކަނި ރައީސް ޔާމީންގެ ތަރައްޤީ: ޖަމީލް\nއައްޑޫ އިން ފެންނަން އޮތީ ހަމައެކަނި ކުރީގެ ރައީސް ޔާމީންގެ ތަރައްޤީ ކަމަށް ކުރީގެ ނައިބް ރައީސް ޑރ.މުޙައްމަދު ޖަމީލް އަޙްމަދު ވިދާޅުވެއްޖެއެވެ.\nއެބޭފުޅާ މިފަދައިން ވިދާޅުވީ، ޓްވިޓާ މެދުވެރިކޮށް ކުރެއްވި ޕޯސްޓެއްގައެވެ.\nޑރ.ޖަމީލް ވިދާޅުވީ، އައްޑޫ އިން ފެންނަން އޮތީ ހަމައެކަނި ރައީސް ޔާމީންގެ ތަރައްޤީ ކަމަށާއި، ކޮންމެ އިންތިޚާބަކާއި ދިމާކޮށް، އެމްޑީޕީއިން ޖަހަނީ އެއްލަވައެއް ކަމަށެވެ.ނަމަވެސް ފާއިތުވެގެން މިދިޔަ ދެއަހަރު ތެރޭގައި ޤައުމު ފަޤީރުވެއްޖެ ކަމަށްވެސް އެބޭފުޅާ ވަނީ ވިދާޅުވެފައެވެ.\n"ކޮންމެ އިންތިޚާބަކަށް އެމްޑީޕީން ޖަހަނީ އެއްލަވައެއް.އެކަމަކު މިދިޔަ ދެއަހަރު ޤަޢުމްވީ ފަޤީރު.' ޖަމީލް ވިދަޅުވިއެވެ.\nޖަމީލް ވިދާޅުވީ، ވެރިކަމާއި މަޖިލިސް ލިބުނަސް ރާއްޖެއަށް ޚާއްސަކޮށް އައްޑޫއަށް އެންމެ ލާރިއެއްވެސް ނުލިބޭ ކަމަށެވެ. އަދި ވަޒީފާ އާއި ޕާޓީގެ މަޤާމެއްވެސް ޢާންމު ރައްޔިތަކަށް ދޫކޮށްފައިނުވާ ކަމަށާއި، އެމަޤާމުތައް ދީފައިވަނީ ރައީސް އިބްރާޙިމް މުޙައްދު ޞާލިޙްގެ އާއިލާ ބޭފުޅުންނަށް ކަމަށެވެ.\n"ވެރިކަމާއި، މަޖިލިސް ލިބުނަސް އައްޑޫއަށް އެންމެ ލާރިއެއްވެސް ނުލިބުނު. ވަޒީފާ/ޕާޓީ މަޤާމެއް ނުދިން. އެކަމަކު ރައީސް ޞާލިޙްގެ ޢާޢިލާއަށް ހުރިހާ މަޤާމެއް.މަޖިލީހުގެ އެންމެ މަޤާމެއްވެސް އައްޑޫ ރައްޔިތަކަށް ނޫނީ ޢާންމު މީހަކަށް ދުލެއްނުކުރި." ޖަމީލް ކުރެއްވި ޓްވީޓުގައި ވިދާޅުވެފައިވެއެވެ.\nޑރ.ޖަމީލް އިތުރަށް ވިދާޅުވީ، އައްޑުއިން ހަމައެކަނި ފެންނަން އޮތީ ރައީސް ޔާމީންގެ ތަރައްޤީ ކަމަށާއި، އެމްޑީޕީގެ ހަމައެކަނި ރަމްޒަކީ ވީރާނާ ކުރުމާއި ފްލައިން ސްކޫލް ކަމަށެވެ.\nވެރިކަމުގެ ފުރަތަމަ ދެއަހަރު ހޭދަވީ ޤައުމު ފަސާދަކޮށް ފަނާކުރަން: ޝިޔާމް03 weeks ago\nމިސަރުކާރުން ވެރިކަމަށް އައިސް މުޅި ނިޒާމު ފުނޑުފުނޑުކޮށްލައި ދުސްތޫރު ނެތިކޮށްލައިފި: ޑރ.ޖަމީލް04 weeks ago\nރައީސް ޔާމީން މިނިވަން ކުރުމަށް ގޮވާލާ ސީދާ ޙަރަކާތަށް ނިކުންނަނީ 1 1 day ago\nއެމްއެމްޕީއާރްސީގެ ޚިޔާނާތުގައި ތުޙުމަތުކުރެވޭ ޢާޒިމްގެ އަޑުއެހުމެއް އަންނަ އާދީއްތަ ދުވަހު01 day ago\nޖަލުން މިނިވަންކޮށް 2023ގެ ރިޔާސީ އިންތިޚާބްގައި ރައީސް ޔާމީން ވެރިކަމަށް ގެންނާނަން: ޣައްސާން01 day ago\nއަބްދުއްރަހީމްގެ ތުހުމަތު: ރައީސް ޔާމީނަށް އަނިޔާކުރަމުންދަނީ އިންޑިއާގެ ބޮޑުވަޒީރުގެ އޯޑަރަށް! 12days ago\nއަދީބާއި، ޒިޔަތަކީ ފާސިޤުން ކަމުގައި ބެލެވޭނެ، ހެކިބަސް ޤަބޫލެއްނުކުރެވޭނެ: ފަނޑިޔާރު ޝަހީދު03 days ago\nއިންޑިއާއިން ހަދިޔާ ކޮށްފައިވާ ވެކްސިނަކީ ޑަބްލިއުއެޗްއޯއިން ޤަބޫލު ކޮށްފައިވާ ވެކްސިނެއް ނޫން: އިދިކޮޅު03 days ago\nމިސަރުކާރުން ރައްޔިތުންގެ ފައިސާއަށް ހަދަނީ ހަދާނެ އެއްޗެއް: ޝުޖާޢު64 days ago\nއާރޑީސީގެ މޫސަގެ އަމާޒު ޒަމާނީ ފެންވަރަށް ހަދާފައިވާ މާލެ ރިންގް ރޯޑް އަލުން ހެދުމަށް! 85days ago


Bid kurevey agu kudakoh, anekkaa ves6rashu gai airport alhaidheyne bayaku hoadhanee - One Online\nފ. މަގޫދޫ: އެރަށުގައިވެސް އެއާޕޯޓެއް ހެދުމަށް ވަނީ ނިންމައިފަ--- ފޮޓޯ: ފޭސްބުކް\nބިޑް ކުރެވޭ އަގު ކުޑަކޮށް، އަނެއްކާވެސް ހަ ރަށުގައި އެއާޕޯޓް އަޅައިދޭނެ ބަޔަކު ހޯދަނީ\nހަ ރަށެއްގައި އެއާޕޯޓް އަޅައިދޭނެ ބަޔަކު ހޯދަން ޕްލޭނިން މިނިސްޓްރީން އަނެއްކާވެސް އިއުލާނުކޮށްފިއެވެ.\nމިދިޔަ އަހަރުގެ ކުރީކޮޅު ފިނޭންސް މިނިސްޓްރީން ވަނީ ބ. ތުޅާދޫ އާއި ތ. ވިލުފުއްޓާއި ށ. ބިލަތްފަހީގެ އިތުރުން ހދ. މަކުނުދޫގައި އެއާޕޯޓް އަޅަން ޝައުގުވެރިވާ ފަރާތްތަކުން އެކްސްޕްރެޝަން އޮފް އިންޓްރެސްޓް (އީއޯއައި) ހުށަހެޅުމަށް ހުޅުވާލައިފައެވެ.\nނަމަވެސް މިދިޔަ އަހަރުގެ ފަހުކޮޅު މިނިސްޓްރީން ވަނީ އެ ހަތަރު ރަށުގެ އިތުރުން ފ. މަގޫދޫ އާއި ރ. އަތޮޅު ދެކުނުބިތުގައިވެސް އެއާޕޯޓް އެޅުމަށް ނިންމައި، އެތަންތަން އަޅައިދޭނެ ބަޔަކު ހޯދަން އިއުލާނުކޮށްފައެވެ.\nއެފަހަރު އިއުލާނު ކުރީ ކޮންމެ އެއާޕޯޓަކީ ވަކި މަޝްރޫއެއް ކަމަށާއި ޝައުގުވެރިކަން ފާޅުކުރުމުގައި ތަރައްގީ ކުރަނީ ނުވަތަ ފައިނޭންސް ކުރަނީ ކޮން އެއާޕޯޓު މަޝްރޫއަކަށް ކަން ބަޔާންކުރަންވާނެ ކަމަށެވެ. އަދި ޝައުގުވެރިކަށް ފާޅުކުރުމުގައި ހަމައެކަނި ފައިނޭންސް ކުރާނަމަ، އެންމެ ދަށްވެގެން ހުށަހެޅޭނެ އަދަދަކީ ފަސް މިލިއަން ޑޮލަރު ކަމަށެވެ.\nނަމަވެސް މިއަދު މިނިސްޓްރީން ކުރި އިއުލާނުގައި ވަނީ ޝައުގުވެރިކަން ފާޅުކުރުމުގައި އެއާޕޯޓެއްގެ ތަރައްގީ ފައިނޭންސްކުރުމަށް އެންމެ މަދުވެގެން ހުށަހެޅޭނެ އަދަދަކީ ތިން މިލިއަން ޑޮލަރު ކަމަށެވެ.\nމީގެ އިތުރުން ޝައުގުވެރިކަން ފާޅުކުރުމުގައި މުޅި އެއާޕޯޓް ތަރައްގީކުރުމަށް ބޭނުންވާ ފައިނޭންސް ނުވަތަ އޭގެންބައެއް ފައިނޭންސް ކުރުމަށް ހުށަހެޅޭ ގޮތަށްވެސް ވަނީ ބަދަލު ގެނެސްފައެވެ. މީގެ ކުރިން ކުރި އިއުލާނުގައި ވަނީ ބިޑް ހުށަހެޅޭނީ މުޅި އެއާޕޯޓް ތަރައްގީ ކުރުމަށް ނުވަތަ ފައިނޭންސް ކުރުމަށް އެކަންޏެވެ.\nމިނިސްޓްރީގެ އިއުލާނުގައިވާ ގޮތުން އެއާޕޯޓް ތަރައްގީކުރުމަށް ނުވަތަ ފައިނޭންސް ކުރުމަށް ހުށަހަޅާ އިންވެސްޓްމަންޓްގެ އަދަދު އެ މަޝްރޫއެއްގެ މުގާބިލުގައި ފަތުރުވެރިކަމަށް ކުއްޔަށް ދޫކުރާނެ ރަށް ނުވަތަ ބިން ނުވަތަ ފަޅުގެ އެކްއިޒިޝަން ކޮސްޓާއި އެ ތަނެއްގެ ބިމު ކުލީގެ ގޮތުގައި ކަނޑައެޅޭ ފައިސާގެ އަދަދާ އަޅައި ކަނޑައިދެވޭނެއެވެ.\nބިޑްކުރުމުގެ ދައުވަތަކާ ނުލައި ސަރުކާރަށް ޕްރޮޕޯސަލް ހުށަހެޅުމުގެ އުސޫލުގެ ދަށުން، ޝައުގުވެރިކަން ފާޅުކޮށް ހުށަހަޅާނީ، އިކޮނޮމިކް މިނިސްޓްރީ އަށެވެ. އީމެއިލުން ނަމަ ފޮނުވާނީ [email protected] އަށެވެ.\nރާއްޖޭގެ ހަ ރަށެއްގައި "ކްރޮސް-ސަބްސިޑީ" މޮޑެލްގެ ދަށުން އެއާޕޯޓް އެޅުމަށް ނިންމާފައިވަނީ 133 މިލިއަން ޑޮލަރު (ދެ ބިލިއަން ރުފިޔާ) އަށެވެ.\nކްރޮސް ސަބްސިޑީ އަކީ ދައުލަތުގެ އާންމު މަންފާއަކަށްޓަކައި ހާސިލުކުރަން ބޭނުންވާ އިގުތިސޯދީ ސިޔާސަތެއްގެ ދަށުން ނުވަތަ އިޖުތިމާއީ ސިޔާސަތެއްގެ ދަށުން، ދުރާލައި އިއުލާނުކޮށްފައިވާ އުސޫލުތަކެއްގެ މަތިން ހިންގާ މަޝްރޫއެއް ހަވާލުކުރެވޭ ފަރާތަކުން ދުރާލައި ކަނޑައަޅާފައިވާ އަދަދަކަށް އެ ފަރާތުގެ އަމިއްލަ ފައިސާ އިންވެސްޓްކޮށްގެން އެ މަސައްކަތް ކުރާ ކަމަށްޓަކައި، އެ މަސައްކަތުގެ އަގުގެ މުގާބިލުގައި ދައުލަތުން އެ ފަރާތަށް ދޭ އިނާޔަތެއްގެ ގޮތުގައި ނުވަތަ ލުޔެއްގެ ގޮތުގައި ނުވަތަ ބަދަލެއްގެ ގޮތުގައި ދޫކުރާ ރަށް ނުވަތަ ބިން ނުވަތަ ފަޅެވެ.\nކޮންމެ އެއާޕޯޓަކަށް ހަރަދުވާނެ ކަމަށް އަންދާޒާކުރާ މިންވަރު:\nހދ. މަކުނުދޫ - 23,300,000 ޑޮލަރު\nށ. ބިލެތްފަހި - 23,600,000 ޑޮލަރު\nބ. ތުޅާދޫ - 21,900,000 ޑޮލަރު\nތ. ވިލުފުށި - 33,300,000 ޑޮލަރު\nފ. މަގޫދޫ - 8,200,000 ޑޮލަރު\nރ. އަތޮޅު - 23,600,000 ޑޮލަރު\nގުޅޭ ޓެގު މިނިސްޓްރީ އޮފް ނޭޝަނަލް ޕްލޭނިން ހައުސިން އެންޑް އިންފްރާސްޓްރަކްޗާ ތ. ވިލުފުށި ފ. މަގޫދޫ ބ. ތުޅާދޫ ހދ. މަކުނުދޫ ށ. ބިލެތްފަހި


މާސްކު އެޅުން މަޖުބޫރުކުރުމަށް ނިންމައިފި – DhiDaily\nމާސްކު އެޅުން މަޖުބޫރުކުރުމަށް ނިންމައިފި\nގެއިން ބޭރަށް ނިކުމެ އުޅޭ އުޅުމުގައި މާސްކު އެޅުން މަޖުބޫރު ކުރުމަށް ސަރުކާރުން ނިންމައިފިއެވެ.\nމިގޮތަށް ނިންމާފައިވަނީ މިއަދު ނޭޝަނަލް ޓާސްކް ފޯސްއާ އެއްކޮށް ރައީސުލްޖުމްހޫރިއްޔާ ބޭއްވެވި ބައްދަލު ކުރެއްވުމުގައެވެ.\nރައީސް އޮފީހުން މިއަދު ކުރެއްވި ޓްވީޓެއްގައި ވިދާޅުވީ މިގޮތަށް ނިންމާފައިވަނީ ކޮވިޑް-19 ޖެހޭ މީހުން އަނެއްކާ ވެސް ގިނަވަމުން ދާތީ ރައީސް އިބްރާހިމް މުހައްމަދު ސޯލިހު މިއަދު ނޭޝަނަލް ޓާސްކް ފޯސްއާ އެއްކޮށް ބޭއްވެވި ބައްދަލު ކުރެއްވުމުގައިކަމަށެވެ.\nރައީސް އޮފީހުން ވިދާޅުވި ގޮތުގައި މި ފިޔަވަޅު އަޅާފައިވަނީ މީހުންނާ ބައްދަލު ކުރުން މަދު ކުރުމަށާއި ގޭގައި ތިބެ މަސައްކަތް ކުރެވޭ ނަމަ ގޭގައި މަސައްކަތް ކުރުމަށް އަދި ގިނަގިނައިން އަތް ދޮވުމަށް ސަރުކާރުން ބާރު އެޅުމުގެ ގޮތުން ކަމަށެވެ.\nމީގެ ކުރިންވެސް މާސްކު އެޅުން މަޖުބޫރު ކޮށްފައިނުވިނަމަވެސް ކަމާ ބެހޭ އިދާރާތަކުންނާއި ސިއްހީ މާހިރުން ވަނީ ބޭރަށް ނިކުމެ އުޅުމުގައި މާސްކު އެޅުމަށް އިލްތިމާސް ކޮށްފައެވެ.\nނަމަވެސް މަލޭގެ މަގުމައްޗަށް ނަޒަރު ހިންގާލުމުން މާސްކު ނާޅާ ފަރާތްތަކުގެ އަދަދު ފެންނަލެއް ގިނައޭ ބުނުމަކީ ދޮގަކަށް ނުވާނެއެވެ.\nއައު އާންމު ހާލަތުގައި މާލެ ތެރެ ފެންނަނީ މުޅިން ތަފާތުކޮށެވެ. ހަލުވި ކަމާއެކު ކޮވިޑް ފެތުރެމުން ދިޔަ ނަމަވެސް އެއްވެ އުޅޭ މީހުންނާއި، ކޮފީތަކަށް ދާ މީހުންގެ އިތުރުން މުނިފޫހި ފިލުވުމުގެ ގޮތުން ޕާޓީތަކާއި، މޫދަށް އެރުމާއި އެނޫންވެސް ގައިދުރުކަން ބެހެއްޓުމަށް ހުރަސް އަޅާ އެތައް ކަމެއްގައި ދިވެހިން މަސްޢޫލުވެ އުޅޭތަން ފެނެއެވެ.\nގެއިން ބޭރަށް ނުކުންނައިރު މާސްކް އެޅުން މަޖުބޫރު ކުރީ ހަމައެކަނި މާލެ ސަރަަހައްދުގައި ކަމެއް ނުވަތަ މުޅި ރާއްޖޭގައި ކަމެއް ސާފުވާގޮތް އަދި ވަނީ ނުވެފައެވެ.


Kunnaai Karantuge massalaigai ministarun haaziru kuranee | Mihaaru\nކުންޏާއި ކަރަންޓްގެ މައްސަލާގައި މިނިސްޓަރުން އަނެއްކާ ވެސް ހާޒިރުކުރަަނީ\nމަޖިލީހުގެ މަސްއޫލިއްޔަތު ކޮމިޓީގެ ބައްދަލުވުމެއް މިއަދު ކުރިޔަށް ގެންދަނީ-- ފޮޓޯ: މުހައްމަދު ޝަރުހާން /މިހާރު\nމާލޭގައި ކުނި މެނޭޖްކުރަމުންދާ އުސޫލާއި ބައެއް ރަށްރަށަށް ދިމާވެފައިވާ ކަރަންޓުގެ މައްސަލައާ ގުޅޭ ގޮތުން ކަމާ ބެހޭ ވަޒީރުންނާއި ކުންފުނިތަކުގެ ވެރިން އަންނަ ހޯމަ ދުވަހު ރައްޔިތުންގެ މަޖިލީހުގެ މަސްއޫލިއްޔަތު އަދާކުރާ މިންވަރުބަލާ ކޮމިޓީއަށް ހާޒިރުކުރަން ނިންމައިފި އެވެ.\nކޮމިޓީގެ މުގައްރިރު އަދި ވިލުފުށީ ދާއިރާގެ މެމްބަރު ރިޔާޒް ރަޝީދު ވިދާޅުވީ މާލޭގެ ކުނި މެނޭޖްކުރަމުންދާ އުސޫލާއި ބައެއް ރަށްރަށުގެ ކަރަންޓަށް ދިމާވެފައިވާ މައްސަލައަށް މިހާތަނަށް ހައްލެއް ލިބިފައިނުވާތީ އަދި ކަރަންޓުގެ އަގު ބޮޑުވަމުން އަންނަ މައްސަލައާ ގުޅިގެން ހައުސިން މިނިސްޓަރު މުހައްމަދު މުއިއްޒާއި އެންވަޔަމަންޓް މިނިސްޓަރު ތޯރިގް އިބްރާހިމް އަދި ވޭސްޓްމެނޭޖްމަންޓް ކޯޕަރޭޝަންގެ ވެރިން ކޮމިޓީ އަށް ހާޒިރުކުރަން ނިންމަވާފައިވާ ކަމަށެވެ.\nކަރަންޓްގެ މައްސަލައާ ގުޅިގެން މީގެ ކުރިން ވެސް މިނިސްޓަރު ތޯރިގު އެ ކޮމިޓީ އަށް ހާޒިރުވާން ވަނީ އަންގައިފަ އެވެ. އެހެން ނަމަވެސް، މިނިސްޓަރު އެ ކޮމެޓީ އަށް ހާޒިރުވެ ވަޑައިނުގެންނެވުމުންް އަމަުރެއް ނެރެން ވެސް ވަނީ މަސައްކަތް ކޮށްފަ އެވެ. ނަމަވެސް ފަހުން މިނިސްޓަރު ވަޑައިގަންނަވަން އެއްބަސްވެވަޑައިގަތުމުން އެ އަމުރު ނުނެރޭ ގޮތަށް ވަނީ ހަމަޖައްސައިފަ އެވެ.\nކުނި މެނޭޖްކުރުމަށް އަމަލުކުރަމުންދާ ގޮތާ ބެހޭ ގޮތުން މަސްއޫލިއްޔަތު ކޮމިޓީން ވަނީ ވޭސްޓްމެނޭޖްމަންޓް ކޯޕަރޭޝަންގެ އިސްވެރިން ހާޒިރުކޮށް ސުވާލުކޮށްފަ އެވެ. އަދި އެ ދުވަހުގެ ކޮމިޓީގައި މެމްބަރުން ވަނީ ކުނި މެނޭޖްކުރުމަށް އެ ކުންފުނިން ނަގަމުންދާ އަގުތައް ބޮޑުވެ އާއްމުންނަށް އޭގެ ސަބަބުން ދަތިތަކެއް ކުރިމަތިވަމުން އަންނަކަން ފާހަގަކޮށްފަ އެވެ.\nހައުސިން މިނިސްޓަރު ކަރަންޓު ސްޓެލްކޯ އެންވަޔަރްމެންޓް މިނިސްޓަރު ކުނި ވޭސްޓް މެނެޖްމެންޓް ވޭސްޓް ކޯޕަރޭޝަން އެނާޖީ އޮތޯރިޓީ\nކީއްކުރަން ޖައްސާހާ ސްޓަންޓެއްތަ ކޯންޗެއް ރައްޔިރުންނައް އޮޅުވާލަންތަ ތިއުޅެނީ ރައްޔިތުންނައްވިސްނެޔޭ ތީހަމަ އެއްބައެއްކަން ސަރުކާރުން ކުރަން ބޭނުންނަމަ ތިބުނާ ހުރިހާކަމެއްވެސް ކުރެވޭނެކަން އެއްވެސް ހުރަހެއްނެއްކަން ހީވަނީ ރައްޔިރުންނަކީ ގަމާރުންނޭދޯ.\nކޮމިޓީގެރައީސް ކޮންފަދަނިންޖަކުން ހޭއެރިވަޑައިގަތީބާވައެވެ؟ ކޮންކަމެއް ފޮރުވަން ދުއްވަވާ 2ބޯގެރި ސްޓަންޓެއްބާވައެވެ؟ ނޫންނަމަ ކިހާވަރެއް އަތަށްއަރާނެކަމަށް ކުރާކަމެއްބާވައެވެ؟ އުފެދޭ ހަމަހަމަ ސުވާލުތަކެކެވެ!\nހާޒިރު ކޮށްކޮށް ތިބޭ ... ރަށްޔިތުންނަށް ޒިންމާދާރު ކުރުވުމުގެ ދަޅަ ދައްކަނީ ...


Agu bodukoh thakethi vikkanee mudhaa nubeligeneh noon: MPL | Mihaaru\nއެމްޕީއެލްގެ ސީއީއޯ ހަލީމް މިއަދު ޓުވީޓްކުރެއްވި މާލޭގެ ވިޔަފާރި ބަނދަރުގެ ގުދަނުގެ ފޮޓޯއެއް: މިހާތަނަށް ގެނައި ހުރިހާ މުދަލެއް ބާލައި ގުދަނުން ނެރެ ވަނީ ހުސްކޮށްފައި.\nއަގު ބޮޑުކޮށް ތަކެތި ވިއްކަނީ މުދާ ނުބޭލިގެނެއް ނޫން: އެމްޕީއެލް\n01 ޖޫން 2017 - 14:50 21 comments\nމާލޭގެ ވިޔަފާރި ބަނދަރު ހިންގާ ކުންފުނީގެ ސީއީއޯ އިބްރާހިމް ހަލީމް މިއަދު ވިދާޅުވީ ރޯދައަށް މިހާތަނަށް ގެނައި އަވަހަށް ހަލާކުވާ ޒާތުގެ ކާބޯތަކެތި ބޯޓުން ބާލައި ހުސްކޮށްފައިވާ ކަމަށާއި އެ ތަކެތީގެ އަގުބޮޑުކުރަން ޖެހޭ ސަބަބެއް މިހާރު އޮވެގެން ނުވާނެ ކަމަށެވެ.\nހަލީމް ވަނީ މާލޭގެ ވިޔަފާރި ބަނދަރުގެ ގުދަނުން ތަކެތި ނެރެ ހުސްކޮށްފައިވާ ތަން ދައްކައިދޭ ފޮޓޯއެއް ވެސް އާއްމުކުރައްވައިފަ އެވެ.\n"މީގެ ދެ ދުވަސްކުރިން އައި ބޯޓުން ގެނައި މުދާ އިއްޔެ އާއި ރޭގަ ހުސްކޮށްލީ. އަދި އޭގެ ކުރިން އައިސް ހުރި ހުރިހާ އެއްޗެއް ވެސް އެމްޕީއެލްގެ ގުދަނުން ނެރެގެން ގެންގޮސްފައި ވަނީ. އެހެންވީމަ ބޯޓުން އެތަކެތި ބޭލުން ލަސްވެގެން ކަމަށް ބުނެ މިހާރު އަގުބޮޑުކުރާކަށް ނުޖެހޭނެ. އެއީ ހުއްޖަތެއް ނޫން،" ހަލީމް ވިދާޅުވި އެވެ.\nއޭނާ ވިދާޅުވީ މާލޭގެ ވިޔަފާރި ބަނދަރަށް އަންނަ ކޮންމެ ބޯޓެއް މިހާރު އެއް ދުވަސްތެރޭގައި ހުސްކޮށްލެވޭ ކަމަށެވެ. އަދި އެ ބޯޓުތަކުން މުދާ ބޭލުމަށް ހާއްސަ ސްޓްރެޓެޖީތައް ރާވައި، ބޯޓުން މުދާ ބޭލުމަށް މުވައްޒަފުން ނެރެ 24 ގަޑިއިރު މަސައްކަތްކުރަމުން އަންނަ ކަމަށް ވެސް ހަލީމް ވިދާޅުވި އެވެ.\n"އެއް ދުވަސް ތެރޭގައި މިހާރު ބޯޓެއް ހުސްކޮށްލެވޭ. މިކަމުގައި ކަސްޓަމްސް އާއި ވިޔަފާރިވެރިންގެ ފަރާތުން ވަރަށް ބޮޑު އެއްބާރުލުމެއް ލިބޭ،" އޭނާ ވިދާޅުވި އެވެ.\nހަލީމް ވިދާޅުވީ އަވަހަށް ހަލާކުވާ ޒާތުގެ މުދާ ބޯޓުން ބޭލުން ލަސްވާ ނަމަ އެ ތަކެތީގެ އަގު އުފުލޭނެ ކަމަށެވެ. އެހެންވެ އެ ތަކެތި ވީހާ އަވަހަށް ބޯޓުން ބާލައިގެން ނެރުމުގެ މަސައްކަތްކުރަމުން އަންނަ ކަމަށް ވެސް އޭނާ ވިދާޅުވި އެވެ.\nރޯދައާ ދިމާކޮށް ގެންނަ ތަރުކާރީ އާއި މޭވާގެ އިތުރުން ފިޔާ، އަލުވި އަދި ބިހުގެ އަގު ވަނީ އިންތިހާއަށް އުފުލިފަ އެވެ. އެތަކެތީގެ އަގުތައް ބޮޑުވާން ޖެހޭ މައިގަނޑު ސަބަބެއް ކަމަށް ވިޔަފާރިވެރިން ބުނަނީ މޫސުމް ގޯސްވެގެން އިންޑިއާއިން އެތަކެތި ގެންނަން ދަތިވުމާއި ބޯޓު ފަހަރުން މުދާ ބޭލުން ލަސްވުމުން ކަމަށެވެ.\nއިތުރު ލިޔުންތައް އެމްޕީއެލް ފިޔާ، އަލުވި، ބިސް މާލޭ ވިޔަފާރި ބަނދަރު އިމްޕޯޓް މުދާ


Hangan'du Omaankohlan Beynuntha? Mikan Kohla - Vaguthu\nހަންގަނޑު އޮމާންކޮށްލާ ޒުވާންވެލަން ބޭނުންތަ؟ މިކަންކޮށްލާ\nމިހާރު ކޮންމެ މީހަކީވެސް ވަރަށް ބިޒީ މީހެކެވެ. ދިރިއުޅުމުގެ ކަންކަމުގައި މަސްޣޫލުވެ އުޅޭ އުޅުމުގައި މޫނުގެ ހަންގަނޑަށް ދޭންޖެހޭވަރަށް ސަމާލުކަން ނުދެވޭތަން އާދެއެވެ. މިހެން މިކަން ވުމުގެ ސަބަބުން ހަންގަނޑު މޯޅިވެ މީހާގެ މޫނުމަތިން ވަރުބަލިކަމަށް ދައްކައެވެ.\nފުރަތަމަ ބިސްކޮޅު ރަނގަޅަށް ގިރާލާށެވެ. އެއަށްފަހު މާމުއި އާ ކިރު އަދި ލުނބޯކޮޅު ރަނގަޅަށް އެއްކޮށްލާށެވެ. އެގޮތަށް ތައްޔާރު ކުރުމަށްފަހު މޫނުގައި ހާކާލާށެވެ. 15 ވަރަކަށް މިނެޓް ވަންދެން މޫނުގައި ހާކައިފައި ބަހައްޓަން ވާނެއެވެ. .\nމާޗް 7, 2018 16:33\nކިތައްދުވަހުން އުގުޅަންޖެހޭ ހެއްޗެއްކަން ބުނެދީފަ އިންނަމަ ދޯ\nފެން ބޯ ބަލަ.


SunOnline: Re-registration form thah nulevigen idhikolhu meehun emme fahu vaguth commission ah araigaiy: Raees\nރީ-ރަޖިސްޓްރޭޝަން ފޯމުތައް ނުލެވިގެން އިދިކޮޅު މީހުން އެންމެ ފަހު ވަގުތު ކޮމިޝަނަށް އަރައިގަތް: ރައީސް\nފާތިމަތު ސައީދު 13 Aug 2018, 18:36\nރިޔާސީ އިންތިހާބަށް ރީ- ރަޖިސްޓްރީ ކުރަން ހުޅުވާލި ފުރުސަތުގައި އެންމެ ފަހު ވަގު އިދިކޮޅު މީހުންގެ ފޯމުތައް ނުލެވިގެން "އިލެކްޝަންސް ކޮމިޝަނަށް އަރައިގަތް" ކަމަށް ރައީސް އަބްދުﷲ ޔާމީން އަބްދުލްގައްޔޫމް ވިދާޅުވެއްޖެ އެވެ.\nމިއަދު ތ. ވޭމަންޑުއަށް ވަޑައިގެން ވާހަކަފުޅު ދައްކަވަމުން ރައީސް ޔާމީން ވިދާޅުވީ އެމްޑީޕީން މަސައްކަތް ކުރަނީ ގަދަ ބާރު ދައްކައިގެން ކަންކަން ކުރަން ކަމަށެވެ. ރީ-ރަޖިސްޓްރޭޝަނަށް އިދިކޮޅު ފަރާތްތަކުން ފޯމު ހުށަހަޅަން އެންމެ ފަހު ވަގުތަށް މަޑުކޮށް އެ ފޯމުތައް ނުލެވިގެން "އެތަނަށް އަރައިގަތީ" ކަމަށްވެސް ރައީސް ޔާމީން ވިދާޅުވި އެވެ.\nއަދި އެކަން ހުއްޓުވަން ޖެހުނީ ފުލުހުން ގެންގޮސްގެން ކަމަށްވެސް ރައީސް ޔާމީން ވިދާޅުވި އެވެ.\n"ދާދިފަހުން ރި-ރެޖިސްޓްރީކޮށް ނިންމީ ސެޕްޓެމްބަރު 23 ވަނަ ދުވަހު ލާ ވޯޓަށް. ކިހިނެތްތޯ އެކަންވެސް ނިމިގެން ދިޔައީ. އަޅުގަނޑުމެން ހުށަހަޅާ ފޯމުތައް ދައުލަތުން ނިންމާ ގޮތަކަށް އިލެކްޝަންސް ކޮމިޝަނުން އެ ކަނޑައަޅާ މުއްދަތަކަށް ހުށަހެޅޭތޯ ބަލަން. އެބޭފުޅުން އެންމެ ފަހު ދުވަހަށް ބެހެއްޓި ފޯމުތައް ނުލެވިގެން އެތަނަށް އަރައިގަތީ. އެންމެ ފަހުން ފުލުހުން ގޮސްގެން އެކަންވެސް ހުއްޓުވަން ޖެހުނީ،" ރައީސް ޔާމީން ވިދާޅުވި އެވެ.\nއަދި ދާދި ފަހުން އެމްޑީޕީގެ ރިޔާސީ ޕްރައިމެރީގައި ވޯޓުލައި ނިންމީ ވޯޓުގެ ނިޒާމެއް ނެތި ކަމަށް ރައީސް ޔާމީން ވިދާޅުވި އެވެ.\n"އެބޭފުޅުން ވޯޓުލާކަށް ބަންދުކޮށްފައި ހުންނަ ފޮއްޓެއް ބޭނުމެއް ނުވޭ. ހަަމަ ބާލިދީ އަކާއި ކޮންކްރީޓް މެޝިނަކާ ހުރިއްޔާ ވޯޓުލަމުން ދާންވީ." ރައީސް ޔާމީން ވިދާޅުވި އެވެ.\nރައީސް ޔާމީން ވިދާޅުވީ "ރާއްޖޭގައި ހިޔާލުފާޅު ކުރެވޭނީ މީހުންގެ މިނިމަސް ކައިގެން ނޫން" ކަމަށެވެ. ހަމަ އެގޮތަށް އެއްވެ އުޅޭއިރު އެހެން މީހުންނަށް އުނދަގުވާގޮތަކަށް އެއްވެ ނޫޅެވޭނެ ކަމަށް ރައީސް ޔާމީން ވިދާޅުވި އެވެ. ރާއްޖޭގައި ޑިމޮކްރެސީ ނެތް ކަމަށް އިދިކޮޅު ފަރާތްތަކުން ބުނަނީ އެދެ ކަންތައް ނުކުރެވިގެން ކަމަށްވެސް ރައީސް ޔާމީން ވިދާޅުވި އެވެ.\n"ދެންވެސް ރައްޔިތުން އަޅުގަނޑު ހޮއްވަވައިފި ނަމަ މިކަހަލަ ކަންކަން ދޫކޮށްލާކަށް އަޅުގަނޑު ނެތިން. އަދިވެސް މިކަންކަން ހުންނާނީ އަޅުގަނޑުގެ ފޮތުގައި ކުށެއް. އަޅުގަނޑުގެ ފޮތުގައި މިއީ ގިނަ މައުސޫމު ރައްޔިތުންނަށް އުނދަގޫ ކަމެއް." ރައީސް ޔާމީން ވިދާޅުވި އެވެ.\nޑިމޮކްރެސީ ނެތް ކަމަށް ބުނެ އިދިކޮޅު ފަރާތްތަކުން ވާހަކަދައްކާއިރު އެއްވެސް ރަށެއްގެ މަޝްރޫއަކަށް ފައިސާ ފޮއްޗެއް ދޭން އެމްޑީޕީގެ މަޖިލިސް މެމްބަރުން ބަޖެޓަށް ވޯޓު ދެއްވާފައި ނޯންނާނެ ކަމަށް ރައީސް ޔާމީން ވިދާޅުވި އެވެ.


ނޫސްބަޔާން - Supreme Court of the Maldives\n13 ނޮވެންބަރު 2019 ގައި ދިވެހިރާއްޖޭގެ އުއްތަމަ ފަނޑިޔާރު ނެރުއްވާފައިވާ ނޫސްބަޔާން\n"އަދީބް ފިލިއިރު ވެސް ބަންދުގެ އަމުރެއް ސުޕްރީމް ކޯޓުން ނުނެރެދިން!" މި ޞުރުޙީގެ ދަށުން 04 އޮގަސްޓް 2019 ވަނަ ދުވަހު "މިހާރު" ނޫހުގައި، ޕްރޮސިކިއުޓަރ ޖެނެރަލް އައިޝަތު ބިޝާމްއާ ޙަވާލާދީ ލިޔެފައިވާ ލިޔުމާއި ގުޅިގެން ނެރެފައިވާ ނޫސް ބަޔާން ވިދާޅުވުމަށް.\n02 ޖޫން 2019 ގައި ސުޕްރީމް ކޯޓުން ނެރެފައިވާ ނޫސް ބަޔާން\nކޯޓުތަކާއި ފަނޑިޔާރުންނާމެދު ނަފުރަތާއި ރުޅިވެރިކަން އުފެދޭގޮތަށް އަދި ރައްޔިތުންނަށް، ކަމުގެ ޙަޤީޤަށް އޮޅޭގޮތަށް، އެއްވެސް އަސާސެއް ނެތް ދޮގުވާހަކަތައް ފަތުރަމުންދާތީ، އެކަމާ ގުޅިގެން ދިވެހިރާއްޖޭގެ ސުޕްރީމް ކޯޓުން ނެރެފައިވާ ނޫސް ބަޔާން


ރައީސުލްޖުމްހޫރިއްޔާގެ ނައިބު މަގުމަތީގެ ރައްކާތެރިކަން ބަލަހައްޓާ ފަރާތްތަކާއި ބައްދަލުކުރައްވައިފިMikal News\nރައީސުލްޖުމްހޫރިއްޔާގެ ނައިބު މަގުމަތީގެ ރައްކާތެރިކަން ބަލަހައްޓާ ފަރާތްތަކާއި ބައްދަލުކުރައްވައިފި\n25 ޖޫޏް 2019, 9:14 |\nރައީސުލްޖުމްހޫރިއްޔާގެ ނައިބު ފައިޞަލް ނަސީމް، މަގުމަތީގެ ސަލާމަތާއި ރައްކާތެރިކަން ބަލަހައްޓާ ފަރާތްތަކާއި ބައްދަލުކުރައްވައިފިއެވެ. މި ބައްދަލުވުމުގައި މާލެ ސިޓީކައުންސިލްގެ މެންބަރުންނާއި، މޯލްޑިވްސް ޕޮލިސް ސަރވިސްގެ އިތުރުން ޓްރާންސްޕޯޓް މިނިސްޓްރީގެ ބައެއް ބޭފުޅުން ބައިވެރިވެ ވަޑައިގެންނެވިއެވެ.\nމިއަދު މެންދުރު ރައީސުލްޖުމްހޫރިއްޔާގެ އޮފީހުގައި ބޭއްވެވި މި ބައްދަލުކޮށްލެއްވުމުގައި، މަގުމަތީގެ ސަލާމަތާއި ރައްކާތެރިކަން ބަލަހައްޓާ ފަރާތްތަކުންވަނީ މަގުތަކުގެ އަމާންކަން ބަލަހައްޓައި، މަގުތައް ބޭނުންކުރާ ފަރާތްތަކުގެ ފަސޭހައަށްޓަކައި ކުރުމަށް ރާވާފައިވާ ކަންތައްތަކާއި، މިކަންތައްތަކަށް ހުރި ގޮންޖެހުންތައް ޙިއްޞާކުރައްވައިފައެވެ.\nމި ބައްދަލުކުރެއްވުމުގައި ރައީސުލްޖުމްހޫރިއްޔާގެ ނާއިބު ދެއްކެވި ވާހަކަފުޅުގައި، މި ސަރުކާރުގެ ސިޔާސަތަކީ ދިވެހި ރައްޔިތުންނަށް ހުރިހާގޮތަކުންވެސް ސަލާމަތާއި ރައްކައުތެރިކަން ކަށަވަރުކޮށްދިނުންކަމުގައި ވިދާޅުވިއެވެ. އެހެންކަމުން އެކަމަށް މަގުފަހިކޮށްދެއްވުމަށްޓަކައި ކަމާބެހޭ ބޭފުޅުން ފާހަގަކުރެއްވި ގޮންޖެހުންތައް ހައްލުކޮށްދެއްވުމަށް، މަޝްވަރާކުރައްވަންޖެހޭ ފަރާތްތަކާ މަޝްވަރާކުރައްވައިގެން އެކަންކަމަށް ހައްލުހޯއްދަވައި ދެއްވުމަށް ފުރިހަމަ އެއްބާރުލެއްވުން ދެއްވާނެކަމުގެ ޔަޤީންކަން އެމަނިކުފާނު ދެއްވާފައިވެއެވެ.


Syria sifainnah Erdogan ge varugadha inzaareh\nތުރުކީގެ ޕާލިމަންޓުގައި އުރުދުޣާން ވާހަކަފުޅު ދައްކަވަނީ. -- ފޮޓޯ: އަނަޑޫލޫ\nއަންކާރާ (ފެބްރުއަރީ 13) - ތުރުކީގެ އެންމެ ސިފައިންގެ މީހަކު ޒަހަމްކޮށްލައިފިނަމަ، ކޮންމެ ތަނެއްގައި ތިބި ސީރިއާ ސިފައިންނަށް ހަމަލާ ދެއްވާނެކަމަށް ވިދާޅުވެ، ތުރުކީގެ ރައީސް ރަޖަބު ތޮއްޔިބު އުރުދުޣާން ވަރުގަދަ އިންޒާރެއް ދެއްވައިފި އެވެ.\nތުރުކީގެ ޕާލިމަންޓުގައި ވާހަކަފުޅު ދައްކަވަމުން އުރުދުޣާން ވިދާޅުވީ، މި ހިނގާ ފެބްރުއަރީ މަސް ނިމުމުގެ ކުރިން އެގައުމުގެ ބޯޑަރު ކައިރީގައި އޮންނަ އިދިލީބު ސަރަހައްދުން ސީރިޔާ ސިފައިން ދުރައްޖައްސަން ބޭނުންފުޅުވާ ކަމަށެވެ.\n"ކޮންމެ ގޮތެއް ހަދައިގެންވިޔަސް އަޅުގަނޑުމެން އެކަން ކުރާނަން. ވައިގެ މަގުންނާއި އެއްގަމުން ވިޔަސް،" އުރުދުޣާން ވިދާޅުވި އެވެ.\nސީރިއާގެ ރައީސް ބައްޝާރުލް އައްސަދަށް ވާގިދޭ ރަޝިޔާއާއެކު 2018 ވަނަ އަހަރު ވެވުނު އެއްބަސްވުމެއްގެ ދަށުން، އިދިލީބު ސަރަހައްދުގައި ތުރުކީން ވަނީ 12 އޮބްޒަވޭޝަން ޕޯސްޓު ގާއިމުކޮށްފަ އެވެ. އަދި އަސްކަރީ ގޮތުން އެ ޕޯސްޓުތައް ވަރުގަދަ ކުރުމަށް ތުރުކީ ސިފައިންވަނީ ބަރު ހަތިޔާރާއި، އިތުރު ސިފައިން އިދިލީބަށް ފޮނުވައިފަ އެވެ.\nއެއާއެކު، އުފެދެނު ނުތަނަވަސްކަމުގެ ތެރެއިން ސީރިއާ ސިފައިން ދިން ހަމަލާތަކެއްގައި ތުރުކީގެ އަސްކަރިއްޔާގެ 13 މީހަކު ވަނީ މަރުވެފަ އެވެ.\nއެކަމުގެ ރައްދުގައި، ތުރުކީންވެސް ވަނީ ސީރިޔާގެ ބައެއް އަސްކަރީ ޓާގެޓުތަކަށް ހަމަލާދީފަ އެވެ. އެ ކުރިމަތިލުންތަކުގައި ގިނަ އަދަދެއްގެ އާންމުން މަރުވެފައިވާއިރު، 700،000 އަށް ވުރެ ގިނަ މީހުން ގެދޮރުދޫކުރަން މަޖުބޫރުވެފައިވާކަމަށް އދ. އިން ވަނީ ބުނެފަ އެވެ.\nއިދިލީބު ސަރަހައްދުގައި އަސްކަރީ އެއްވެސް ހަމަލާއެއް ނުދެވޭ ގޮތަށް ތުރުކީ އާއި ރަޝިއާއިން 2018 ވަނަ އަހަރުގެ ސެޕްޓެމްބަރު މަހު އެއްބަސްވެވުނެވެ.\nނަމަވެސް، އޭގެ ފަހުން ސީރިއާ ސިފައިން ދަނީ އެ އެއްބަސްވުމާ ހިލާފަށް އެ ސަރަހައްދުގައި ތިބި ތުރުކީން ވާގިދޭ ހަނގުރާމަވެރިންނާ ދެކޮޅަށް ހަމަލާތައް ދެމުންނެވެ.\nސީރިޔާ ތުރުކީ ރަޖިބް ތައްޔިބު އެރުދުޣާން\nތުރުކީއާ ދެކޮޅަށް ކުރުދީންނާއެކު ސީރީއާ ސިފައިން


ކޮންސްޓްރަކްޝަން އެވަޔަރނަސް ޗެލަންޖާ ގުޅޭ\nމި މިނިސްޓްރީން 2015 ވަނަ އަހަރު ކޮންސްޓްރަކްޝަން ދާއިރާ ކުރިއެރުވުމުގެ ގޮތުން ޢާންމުން ހޭލުންތެރިކުރުވުމުގެ ޕްރޮގްރާމްތަކެއް ބޭއްވުމަށް ވަނީ ހަމަޖެހިފައެވެ. މިގޮތުން ސްކޫލް ކުދިންނަށް އަމާޒުކޮށްގެން ޢިިމާރާތްކުރުމުގެ ދާއިރާއާ ގުޅޭގޮތަށް އެކުލަވާލާތަކެތި ބޭނުންކޮށްގެން "ކޮންސްޓްރަކްޝަން އެވެއަރނަސް ޗެލަންޖް"ގެ ނަމުގައި ވޯލް އާރޓް އަދި ތްރީޑީ (3D) މޮޑެލް ހެދުމުގެ މުބާރާތެއް ބޭއްވުމަށް ވަނީ ހަމަޖެހިފައެވެ. އަދި މި މުބާރާތާބެހޭ މަޢުލޫމާތު ޕޯސްޓަރު މި މިނިސްޓްރީގެ ވެބްސައިޓު www.housing.gov.mv ގައި ޝާއިޢު ކޮށްފައިވާނެއެވެ.\nމިމުބާރާތުން ވަނަތަކަށް ހޮވޭ ފަރާތްތަކަށް ފައިސާގެ އިނާމެއް ދިނުމަށް ހަމަޖެހިފައިވެއެވެ. އަދި ވަނަތަކަށް އަންނަ ފަރާތްތަކުގެ މަސައްކަތް މި މިނިސްޓްރީއިން ބައިވެރިވާ ފެއަރތަކުގައި ޢާންމުންނަށް ދައްކާލުމަށް ބެހެއްޓޭނެއެވެ.\n21 ރަބީޢުލްއައްވަލް 1436


ޤުރުއާނުގެ އަލީގައި ދަރިން ތަރުބިޔަތު ކުރުން2– DhiSalafiyyah\nޤުރުއާނުގެ އަލީގައި ދަރިން ތަރުބިޔަތު ކުރުން 2\n19/11/2014 އަޚްލާޤްއައްޝައިޚު ޝަފީޢު ޢަބްދުﷲ\nދަރިން ތަރުބިއްޔަތު ކުރުމުގެ މުހިއްމުކަން:\nދަރިންނަކީ ﷲ ސުބުޙާނަހޫ ވަތަޢާލާގެ ފަޟުލުވަންތަވެރިކަމުން ދެއްވާ ނިޢުމަތެއް ކަމާ މެދު ޝައްކެއް ނެތެވެ. ދަރިންގެ ނިޢުމަތަކީ އެއާއެކު އެތަކެއް ގިނަގުނަ ޒިންމާތަކެއް އެކުލެވިގެންވާ ނިޢުމަތެކެވެ. އެތަކެއް މަސްއޫލިއްޔަތެއް ހިމެނިގެންވާ ނިޢުމަތެކެވެ. ހަމަ ކަށަވަރުން އެ ނިޢުމަތަކީ އަމާނާތެކެވެ.\nއެހެންކަމުން، ދަރިންނާމެދު ކަންތައް ކުރަންވީ އެންމެ ރަނގަޅު ހެޔޮ ގޮތް ﷲ ސުބުޙާނަހޫ ވަތަޢާލާ ވަނީ އަޅުގަނޑުމެންނަށް ބަޔާން ކޮށްދެއްވައިފައެވެ. މާތް ނަބިއްޔާ ޞައްލަﷲ ޢަލަހި ވަސައްލަމަ ދެއްވި އިރުޝާދުތަކުގައި ހިފުމަށް އަޅުގަނޑުމެންނަށްވަނީ އަމުރު ކުރައްވައިފައެވެ. ދަރިންގެ ޙައްޤުގައެވެ. އެ ދަރިންނަކީ އުއްމަތުގެ މުސްތަޤުބަލެވެ. އުއްމަތުގެ ކުރިމަގު ބިނާ ވެގެންވަނީ އެ ދަރިން ތަރުބިއްޔަތު ކުރެވޭ ގޮތެއްގެ މައްޗަށެވެ. އުއްމަތަށް ނަޞްރު ލިބޭނީ ރަނގަޅު ޖީލެއް ބިނާ ކުރެވިގެންނެވެ.\nކީރިތި ޤުރުއާނުގައި ދަރިން ސިފަ ކުރައްވައިފައިވަނީ ދުނިޔޭގެ ޒީނަތްތަކުގެ ތެރެއިން ޒީނަތެއްގެ ގޮތުގައެވެ.\n﴿الْمَالُ وَالْبَنُونَ زِينَةُ الْحَيَاةِ الدُّنْيَا﴾ [الكهف :46]\nއާޔަތުން ދޭހަ ވާ މާނަ: “މުދަލާއި ދަރިންނަކީ ދުނިޔޭގެ ދިރިއުޅުމުގެ ޒީނަތްތެރިކަމެވެ.”\nހަމަކަށަވަރުން ދަރިންނަކީ އަމާނާތެކެވެ. މަސްއޫލިއްޔަތެކެވެ. މާތް ނަބިއްޔާ ޞައްލަﷲ ޢަލަހި ވަޞައްލަމަ ޙަދީޘް ކުރައްވައިފައި ވެއެވެ.\n((كُلُّكُمْ رَاعٍ وَكُلُّكُمْ مَسْئُولٌ عَنْ رَعِيَّتِهِ ، الْإِمَامُ رَاعٍ وَمَسْئُولٌ عَنْ رَعِيَّتِهِ ، وَالرَّجُلُ رَاعٍ فِي أَهْلِهِ وَهُوَ مَسْئُولٌ عَنْ رَعِيَّتِهِ ، وَالْمَرْأَةُ رَاعِيَةٌ فِي بَيْتِ زَوْجِهَا وَمَسْئُولَةٌ عَنْ رَعِيَّتِهَا ، وَالْخَادِمُ رَاعٍ فِي مَالِ سَيِّدِهِ وَمَسْئُولٌ عَنْ رَعِيَّتِهِ)) [صحيح البخاري]\nޙަދީޘުން ދޭހަ ވާ މާނަ: “ތިޔަބައިމީހުން ކުރެ ކޮންމެ މީހަކީ ވެސް ބަލަދުވެރިއެކެވެ. އެ މީހެއްގެ ބެލުމުގެ ދަށުގައިވާ މީހުންނާ މެދު ސުވާލު ވެވޭނެ މީހެކެވެ. ވެރިމީހާއަކީ ބަލަދުވެރިއެކެވެ. އޭނާގެ ރައްޔިތުންނާ މެދު އޭނާޔާ ސުވާލު ވެވޭނެ މީހެކެވެ. ފިރިމީހާއަކީ ބަލަދުވެރިއެކެވެ. އޭނާގެ އަހުލުންނާ މެދު އޭނާޔާ ސުވާލު ވެވޭނެ މީހެކެވެ. އަނބިމީހާއަކީ ބަލަދުވެރިއެކެވެ. އޭނާގެ ފިރިމީހާގެ ގޭގެ ކަންތަކާމެދު އޭނާޔާ ސުވާލު ވެވޭނެ މީހެކެވެ. އަދި އަޅުމީހާއަކީ އޭނަގެ ސާހިބުމީހާގެ މުދަލުގެ ބަލަދުވެރިއެކެވެ. އޭނާޔާ ހަވާލު ކުރެވިފައިވާ ތަކެއްޗާ މެދު ސުވާލު ވެވޭނެ މީހެކެވެ.”\nމާތް ﷲ ކީރިތި ޤުރުއާނުގައި ވަޙީ ކުރައްވައިފައި ވެއެވެ.\n﴿وَالَّذِينَ آمَنُوا وَاتَّبَعَتْهُمْ ذُرِّيَّتُهُم بِإِيمَانٍ أَلْحَقْنَا بِهِمْ ذُرِّيَّتَهُمْ وَمَا أَلَتْنَاهُم مِّنْ عَمَلِهِم مِّن شَيْءٍ ۚ كُلُّ امْرِئٍ بِمَا كَسَبَ رَهِينٌ﴾ [الطور: 21]\nއާޔަތުން ދޭހަ ވާ މާނަ: “އަދި އީމާންވީ މީހުން އެއުރެންގެ ދަރިން އީމާންވުމާ އެކު، އެއުރެންނަށް ތަބާވުމުން، އެއުރެންގެ ދަރީންވެސް ތިމަންރަސްކަލާނގެ އެއުރެންނާ އެއް ދަރަޖައިގައި (ސުވަރުގޭގައި) ލައްވާހުށީމެވެ. އަދި އެއުރެންގެ ޢަމަލުން އެއްވެސް އެއްޗެއް ތިމަންރަސްކަލާނގެ އުންޏެއް ނުކުރައްވާހުށީމެވެ. ކޮންމެ މީހަކީވެސް އެ މީހަކު ހޯދި ޢަމަލަކަށް ކަނޑައެޅިގެންވާ ޖަޒާ ލިބޭނޭ މީހެކެވެ.”\nމިދެންނެވި އާޔަތުގެ ތަފްސީރަށް ބަލާއިރު، އާޔަތުން ދޭހަކޮށްދެނީ، ދަރީންނަކީ މުސްލިމުންކަމުގައިވެފައި، އެބައިމީހުންގެ ދަރަޖަ ސުވަރުގޭގައި މައިންބަފައިންނަށްވުރެ ދަށްވެއްޖެނަމަ، ﷲގެ ރަޙްމަތުން އެބައިމީހުންގެ ދަރަޖަ މައްޗަށް އުފުލި، އެބައިމީހުންގެ މައިންބަފައިންނާ އެކުގައި ލައްވާނެކަމެވެ. އެއީ ދުނިޔޭގައިވެސް އެބައިމީހުން އީމާންވެ އެކުގައި އުޅުނުގޮތަށް އާޚިރަތުގައިވެސް އެބައިމީހުން އެއްތަން ކުރެވިގެން ދިޔުމަށްޓަކައެވެ. ﷲގެ ރަޙްމަތްވަނީ ތަނަވަސް ވެގެންނެވެ.\nއިމާމު ޣަޒާލީ ރަޙިމަހު ﷲ އެކަލޭގެފާނުގެ ފޮތް “އިޙްޔާއުލް ޢުލޫމިއްދީން” ގައި ވިދާޅުވެފައި ވެއެވެ.\n“ތުއްތު ދަރިފުޅަކީ އޭނާގެ މައިންބަފައިންގެ ބޮލުގައި އެޅިފައިވާ އަމާނާތެކެވެ. އޭނާގެ ހިތަކީ ސާފު ޠާހިރު އެއްޗެކެވެ. އޭގައި އެއްވެސް ރޮނގެއް ނުވަތަ ކުރެހުމެއް އެޅިފައެއް ނުވާނެއެވެ. ނަމަވެސް އެއީ ބޭނުން ރޮނގެއް އެޅިދާނެ އެއްޗެކެވެ. އަދި އެއީ ލެންބި ކޮންމެ ކޮޅަކަށް ލެނބޭނެ އެއްޗެކެވެ. އެހެންކަމުން، ހެޔޮ ކަންތަކަށް އާދަކުރުވައިފިނަމަ އެ ގޮތުގައި ބޮޑުވާނެއެވެ. އަދި އޭނާގެ މައިންބަފައިންނަކީ ދުނިޔެއާއި އާޚިރަތުގައިވެސް ބާއްޖަވެރިން ކަމުގައި ވާނެއެވެ. ނަމަވެސް ނުބައި ކަންތަކަށް އާދަކުރެވި، ކަންބަޅި ބަކަރި ފަދައިން އިހުމާލު ކުރެވިއްޖެނަމަ، އަބާއްޖަވެރިވެ ހަލާކުވާނެއެވެ. އަދި އެކަމުގެ ފާފަ އޭނާ ބަލައިބޮޑުކުރި ބައެއްގެ ބޮލުގައި އެޅޭނެއެވެ.”\nދަރިން ތަރުބިއްޔަތު ކުރުމުގެ ލަނޑުދަނޑި:\nދަރިން ތަރުބިއްޔަތު ކުރުމުގެ އެންމެ ބޮޑު އެއް ލަނޑުދަނޑިއަކީ، އެންމެ ކުޑައިރުން ފެށިގެން ﷲ ސުބުޙާނަހޫ ވަތަޢާލާގެ އަމުރުފުޅުތަކަށް ކިޔަމަންވާން ދަރިފުޅަށް ދަސްކޮށްދިނުމެވެ. އެ އަމުރުފުޅުތަކަށް އިޙްތިރާމު ކުރާން ދަސްކޮށްދިނުމެވެ. އަދި ނަހީތަކުން ދުރުވާން ދަސްކޮށްދިނުމެވެ. މީގެ އެންމެ ބޮޑު ބޭނުމަކީ އެންމެ ކުޑައިރުން ފެށިގެން ވެސް އިސްލާމީ ޙުކުމްތަކަކީ ރަމްޒީ އެއްޗެއް ނޫންކަމާއި، އެއީ ތަޝްރީޢީ އަދި މަންހަޖީ އެއްޗެއްކަން ކުއްޖާއަށް ދަސް ކޮށްދިނުމެވެ.\nއިސްލާމްދީނުގެ މަތިވެރި އަގުތަކާއި އަޚްލާޤިއްޔާތަށް އިޙުތިރާމު ކުރާން ކުދިންނަށް ދަސްކޮށްދިނުމެވެ.\nދަރިންނަކީ ބާއްޖަވެރި ކުދީން ކަމުގައި ހެދުމެވެ. މީސްތަކުންނަށް އޯގާތެރި ބަޔަކަށް އެ ކުދީން ހެދުމެވެ.\nއަދި އިޖުތިމާޢީ ކަންކަމުގައި ޙަރަކާތްތެރިވާ ބައެއްކަމުގައި އެ ކުދިން ހެދުމެވެ. އަމިއްލަ ނަފްސުގައިވާ ޤާބިލިއްޔަތުކަން ދަނެ، އެ ޤާބިލިއްޔަތުކަން އިތުރަށް ތަރައްޤީ ކުރުމަށް އެ ކުދިންނަށް ދަސްކޮށްދިނުމެވެ.\nދަރިންނަކީ ހިތްވަރުގަދަ ކެރޭ ބަޔަކަށް ހެދުމެވެ.\nމި ލަނޑުދަނޑިތަކަށް ޖުމްލަ ގޮތެއްގައި މާތް ﷲ ސުބުޙާނަހޫ ވަތަޢާލާ ވަނީ ކީރިތި ޤުރުއާނުގައި އިޝާރާތް ކުރައްވައިފައެވެ. އެއީ “قرة أعين” މިކަލިމައިންނެވެ.\n﴿وَالَّذِينَ يَقُولُونَ رَبَّنَا هَبْ لَنَا مِنْ أَزْوَاجِنَا وَذُرِّيَّاتِنَا قُرَّةَ أَعْيُنٍ وَاجْعَلْنَا لِلْمُتَّقِينَ إِمَامًا﴾ [الفرقان : 74]\nއާޔަތުން ދޭހަ ވާ މާނަ: “އަދި އެއީ ބުނާ މީހުންނެވެ. އަޅަމެންގެ ރައްބެވެ! އަޅަމެންގެ އަނބިންގެ ކިބައިންނާއި، އަޅަމެންގެ ދަރިންގެ ކިބައިން، ލޮލަށް ފިނިކަން ލިބުމެއް އަޅަމެންނަށް ދެއްވާނދޭވެ! އަދި ތަޤްވާވެރީންނަށް އިމާމުން ކަމުގައި އަޅަމެން ލައްވާނދޭވެ!”\nއިމާމު ބަޣަވީ ރަޙިމަހު ﷲ، އެކަލޭގެފާނުގެ ތަފްސީރުގައި މިކަލިމަޔާ ބެހޭގޮތުން ލިޔުއްވާފައިވެއެވެ.\n“(قرة أعين) މާނައީ، ރަނގަޅު ކިޔަމަންތެރި ތަޤްވާވެރި ދަރީންނެވެ. އެބައިމީހުން ﷲ އަށް ދަންނަވަތެވެ. އެ ދަރިން ޞާލިޙުންކަމުގައި ލައްވައި އަޅަމެންގެ ލޮލުގެ ފިނިކަންކަމުގައި ލައްވާފާނދޭވެއެވެ. ޤުރުޠުބީ (ރަޙިމަހުﷲ) ވިދާޅުވެފައިވެއެވެ. މުއުމިނުންނަށް އެބައިމީހުންގެ އަނބިދަރިން ﷲ ސުބުޙާނަހޫ ވަތަޢާލާއަށް ފުރިހަމައަށް ކިޔަމަންތެރިކަން އަދާކުރާތަން ފެނުމަށްވުރެ ވަކިން ބޮޑަށް އެބައިމީހުންގެ ލޮލަށް ފިނިކަން ލިބޭނެ އެހެން ކަމެއް ނުވެއެވެ.”


BREAKING NEWS: Miadhu Covid Ah Fassivee 341 Meehun - Vaguthu\n1 ގަޑިއިރު ކުރިން ( ޖޫން 9, 2021 )\nކޮވިޑް-19 އަށް ރާއްޖެ އިން އިތުރު 341 މީހުން ފައްސިވެއްޖެއެވެ.\nމިއަދު ކޮވިޑަށް ފައްސިވި މީހުންގެ ތެރެއިން 160 މީހުން ފައްސިވީ މާލެ އިންނެވެ. 153 މީހުން އަތޮޅުތެރޭގެ މީހުން ދިރިއުޅޭ ރަށްތަކުން މިއަދު ފައްސިވިއެވެ. އިތުރު 28 މީހަކު ހަދަމުންދާ ރިސޯޓްތަކުން މިއަދު ފައްސިވިއެވެ.\nމިއަދަކީ އޭޕްރީލް މަހުގެ 29 ވަނަ ދުވަހަށް ފަހު އެންމެ މަދުއަދަދެއްގެ މީހުން ކޮވިޑް-19 އަށް ފައްސިވި ދުވަހެވެ. އަދި މިއަދަކީ ފާއިތުވި ދޮޅު މަސް ދުވަހުގެ ތެރޭގައި ވެސް އެންމެ މަދުއަދަދެއްގެ މީހުން މާލެ އިން ކޮވިޑަށް ފައްސިވި ދުވަހެވެ.\nއިއްޔެ ކޮވިޑަށް ފައްސިވީ 370 މީހުންނެވެ.


Disaster in kein buimah haradhu kuri 9.8 million rufiya haradhu...\nޑިޒާސްޓަރ އިން ކެއުންބުއިމަށް ހަރަދު ކުރި 9.8 މިލިއަން ރުފިޔާ ހަރަދު ކުރި ގޮތާއިމެދު ސުވާލު އުފައްދައިފި\nޖޫން 30 ވަނަ ދުވަހުގެ ނިޔަލަށް 17 މިލިއަން ހަރަދު ކުރި އިރު،9މިލިއަން ރުފިޔާ ހަރަދު ކުރި ގޮތުގެ ތަފްސީލެއް އެނގެން ނެތް\nއެންމެ ގިނައިން ހަރަދުކޮށްފައިވަނީ ދަރުބާރުގެ ކޮވިޑް އޮޕަރޭޝަން ސެންޓަރަށް\nކެއިންބުއިމަށް ބިލުކޮށްފައިވާ ގޮތާއި މެދު ވެސް ވަނީ ސުވާލު އުފައްދާފައި\nކ. މާލެ | 16 ސެޕްޓެންބަރ 2020 | ބުދަ 09:13 | 3,518\nދަރުބާރުގޭގައި ގާއިމްކުރި ކޮވިޑް އޮޕަރޭޝަން ސެންޓަރުގެ މަސައްކަތުގައި ވޮލެންޓިއަރުންނާއި މުވައްޒަފުން ހަރަކާތްތެރިވަނީ - ރާއްޖެއެމްވީ\nކޮވިޑް-19 އާއި ގުޅިގެން ނެޝަނަލް ޑިޒާސްޓަރ މެނޭޖްމަންޓް އޮތޯރިޓީ (އެންޑީއެމްއޭ) އިން ކެއުންބުއިމުގެ ޚިދުމަތް ފޯރުކޮށް ދިނުމަށް ހަރަދު ކުރި 17.1 މިލިއަންގެ ތެރެއިން 9.8 މިލިއަން ރުފިޔާއަށް ވީނުވީއެއް ނޭނގޭ ކަމަށް އެންޑީއެމްއޭގެ ކޮމްޕްލަޔަންސް އޮޑިޓް ރިޕޯޓުން ހާމަވެއްޖެއެވެ.\nއޮޑިޓް އޮފީހުން ނެރެފައިވާ އެންޑީއެމްއޭގެ އޮޑިޓް ރިޕޯޓުގައި ބުނެފައިވަނީ ކޮވިޑް-19 ގެ އިމަރޖެންސީ ސެންޓަރު (ދަރުބާރުގެ) އަށާއި، ބައެއް އައިސޮލޭޝަން ފެސިލިޓީތަކާއި އަދި ބިދޭސީން ވަގުތީ ގޮތުން ބަހައްޓާފައި ހުރި ފެސިލިޓީތަކަށް ކެއުންބުއިމުގެ ޚިދުމަތް ފޯރުކޮށް ދިނުމަށް އެންޑީއެމްއޭ އިން އެކިއެކި ފަރާތްތަކާއި ޙަވާލު ކޮށްފައިވާ ކަމަށެވެ. އަދި މިގޮތުން ޙަވާލު ކުރެވުނު ފަރާތް ތަކާއިއެކު ހަދާފައިވާ އެއްބަސްވުން ތަކުގައި ވާގޮތުން ފައިސާ ދައްކަން ޖެހޭނީ ކޮންމެ ދުވަހެއްގެ ކެއުމުގެ ކޮންމެ ވަގުތަކަށް އޯޑަރު ކުރާ މީހުންގެ އަދަދަށް އެއްބަސްވުމުގައި ކަނޑައަޅާފައިވާ ރޭޓަށް ކަމަށެވެ.\nއެހެންކަމުން، ކެއުމުގެ ކޮންމެ ވަގުތެއްގައި ކެއުން ހަމަޖައްސަން ޖެހޭ މީހުންގެ ޢަދަދު ސަޕްލަޔަރަށް އަންގަންޖެހޭ އިރު، ކެއުމުގެ ކަންތައްތައް ހަމަޖެއްސުމަށް ޙަވާލު ކޮށްފައިވާ ސަޕްލަޔަރުންނަށް ފައިސާ ދައްކާފައިވަނީ ކެއުމަށް އޯޑަރު ކުރި މިންވަރަށްކަން ޔަގީން ކުރެވޭނީ ކޮންމެ ދުވަހެއްގެ ކޮންމެ ކެއުމަކަށް އޯޑަރު ކުރި އަދަދު އެނގޭ ގޮތަށް ލިޔެކިޔުން ބަލަހައްޓާފައިވާނަމަ ކަމަށް އޮޑިޓްގައި ފާހަގަކޮށްފައިވެއެވެ.\nނަމަވެސް، އއ. ވެލިދޫ ގައި ހިންގާ ކޮވިޑް-19 ގެ ކަރަންޓީނު ސެންޓަރާއި ގުޅިފަޅުގައި ހިންގާ ކޮވިޑް-19 ގެ ކަރަންޓީނު ސެންޓަރު ފިޔަވައި ދެން ހުރި ފެސިލިޓީތަކުން ކެއުމުގެ ޚިދުމަތަށް އެދި އޯޑަރު ކުރީ ކިތައް މީހުންނަށްކަން އެނގޭނެ ގޮތަކަށް ލިޔެކިޔުން ބަލަހައްޓާފައި ނުވެއެވެ. އެގޮތުން އޯޑަރު ކުރީ ލިޔުމުންކަން އެނގެން ނެތްކަމާއި، ދިން އޯޑަރުގެ ލިޔުމުގެ ކޮޕީއެއް އޮތުމަކީ ލާޒިމްކޮށް ބަލަހައްޓަން ޖެހޭ ލިޔުންތަކެއް ނަމަވެސް އެ ލިޔުންތައް ބަލަހައްޓާފައި ނުވެއެވެ.\nއަދި ފެސިލިޓީތަކަށް މީހުން ގެންދާ ތާރީޚު އެނގުނު ނަމަވެސް އެ މީހުން ދޫކުރި ތާރީޚު އެނގޭނެ ގޮތަށް، ލިޔެ ކިޔުމުން މައުލޫމާތު ބަލަހައްޓާފައި ނެތުމުން، ބިލުކޮށްފައިވަނީ އެ ދުވަހަކު އެ ފެސިލިޓީއެއްގައި ތިބި މީހުންގެ އަދަދަށްކަން ކަށަވަރު ނުކުރެވެއެވެ.\nއޮޑިޓް ރިޕޯޓުގައި ބުނެފައިވަނީ ކެއުމުގެ ކޮންމެ ވަގުތަކަށް ބިލުކޮށްފައިވާ އަދަދުތަކުގައި ތަފާތުތައް ހުރުމުން، އޯޑަރު ކުރި އަދަދާއި އޮކިއުޕެންސީ މައުލޫމާތު ފުރިހަމަ އަށް ލިޔެކިޔުމުން ބެލެހެއްޓުމަކީ ކޮންމެހެން މުހިންމު ކަމެއްކަށްވާ އިރު ދައުލަތުގެ މާލީ ކަންކަމާ ޙަވާލުވެގެން ތިބޭ ފަރާތްތަކުން، ދައުލަތުގެ މުދަލާއި ފައިސާ ރައްކާތެރިކުރުމާއި އެ ފައިސާ އިން ކުރެވޭ ޚަރަދުތައް ކުރެވެނީ ދައުލަތުގެ މާލިއްޔަތުގެ ގަވާއިދާ އެއްގޮތަށްތޯ ބަލައި، ހަމަޖެހިފައިވާ އުސޫލުތަކާ އެއްގޮތަށް ކަންކަން ހިންގައި ބެލެހެއްޓުމަކީ އެފަރާތްތަކުގެ ޒިންމާއެއް ކަމަށެވެ. ނަމަވެސް، ކެއުން ބުއިމަށް ކުރި އޯޑަރުތައް ލިޔެކިޔުމުން ފެންނަން ނެތުމާއި ބިލުތަކަށް ފައިސާ ދެއްކުމުގެ ކުރިން، ފައިސާ ދެއްކެނީ ލިބިފައިވާ ޚިދުމަތަށްކަން ކަށަވަރު ކޮށްފައި ނުވުމުން އެ ކަމުގައި މާލީ ޒިންމާދާރުވެރިޔާ އާއި ފައިސާ ޚަރަދު ކުރަން ހުއްދަ ދޭ ފަރާތްތަކުން އެ ފަރާތްތަކުގެ މަސްއޫލިއްޔަތު އެކަށީގެންވާ ގޮތެއްގައި އަދާކޮށްފައިނުވާ ކަމުގައި މި އޮފީހުން ދެކެމެވެ.\nއޮޑިޓް ރިޕޯޓުގައި ބުނެފައިވަނީ ޖޫން 30، 2020 ގެ ނިޔަލަށް ކެއުމުގެ ޚިދުމަތަށް ދައްކާފައިވާ ފައިސާގެ ތެރެއިން 9,806,724 (ނުވަ މިލިއަން އަށްލައްކަ ހަ ހާސް ހަތް ސަތޭކަ ސައުވީސް) ރުފިޔާ ޚަރަދުކޮށްފައިވަނީ ހަގީގަތުގައި ވެސް ލިބުނު ޚިދުމަތަށްކަން ކަށަވަރު ކުރެވިފައިނުވާ ކަމަށެވެ. ޖުމްލަ 17.1 މިލިއަން ރުފިޔާ ވަނީ ހަރަދު ކޮށްފައެވެ.\nމި 9.8 މިލިއަން ރުފިޔާ ހަރަދުކޮށްފައިވާ ތަންތަނަކީ، ދަރުބާރުގޭގައި ގާއިމް ކޮށްފައިވާ ކޮވިޑް އޮޕަރޭޝަން ސެންޓަރަށް 5.9 މިލިއަން ރުފިޔާ، ހުޅުމާލޭ ކޮވިޑް-19 ޑިސްޓްރިބިއުޝަން ސެންޓަރަށް 840،745 ރުފިޔާ، ހުޅުލޭ އައިލެންޑް ހޮޓެލްއަށް 1.4 މިލިއަން ރުފިޔާ އެސްޓީއޯ ހިޔާ އަށް 1.3 މިލިއަން ރުފިޔާ އަދި ފަރުކޮޅު ކޮވިޑް ސެންޓަރަށް 186،985 ރުފިޔާއެވެ.\nމިކަން އިސްލާހު ކުރުމަށް އޮޑިޓަރ ޖެނެރަލް ލަފާ ދެއްވާފައިވަނީ ކެއުމުގެ ޚިދުމަތަށް އެދޭއިރު، ކޮންމެ ދުވަހެއްގެ ކޮންމެ ވަގުތަކަށް އޯޑަރު ދެވުނީ ކިހާ އަދަދެއްކަން އެނގޭ ގޮތަށް ދެފަރާތުގެ ސޮއި ހިމަނައިގެން ލިޔެކިޔުން ބެލެހެއްޓުމަށާއި، ކޮންމެ ދުވަހަކު ކޮންމެ ފެސިލިޓީއެއްގައި ތިބޭ ފަރާތްތަކުގެ ތެރެއިން ކެއުމުގެ ޚިދުމަތް ފޯރުކޮށް ދޭންޖެހޭ ފަރާތްތަކުގެ މައުލޫމާތު ލިޔެކިޔުމުން ބެލެހެއްޓުމަށެވެ. އަދި ކެއުން ބުއިމުގެ ޚަރަދުތަކަށް ފައިސާ ދެއްކުމުގައި، ކަމާއި ގުޅޭ ލިޔެކިޔުން އެކަށީގެންވާ ގޮތަށް ތައްޔާރުކޮށް ބަލަހައްޓާފައި ނުވާތީ މާލީ ޒިންމާދާރު ވެރިޔާއާއި ދައުލަތުގެ މާލިއްޔަތުގެ ގަވާއިދުގެ 6.06 އަދި 6.03 ވަނަ މާއްދާއަށް ރިއާޔަތް ކުރާއިރު، މި ފައިސާ ޚަރަދު ކުރުމަށް ހުއްދަ ދީފައިވާ ފަރާތްތަކުގެ މައްސަލަ މިނިސްޓްރީ އޮފް ފިނޭންސުން ބެލުމަށް ވަނީ އަންގާފައެވެ.\nއެންމެ ފަހުން އަޕްޑޭޓް ކުރީ:2ހަފްތާ ކުރިން | ރިވިއު ކުރީ: ސިމާހާ ނަސީމް\nދުނިޔޭގައި ނަން ހިނގާ ކުރެހުންތެރި އަކަށްވުމުގެ އުންމީދުގައި އެންމެ 12 އަހަރުގެ އީޝަލް\nއެވެޓަރ3ގެ ޝޫޓިންގ ނިމުމަކާ ގާތަށް\nހައިކޯޓާއި ކްރިމިނަލް ކޯޓަށް އިސް ފަނޑިޔާރުން ހޯދަނީ\nއިންޑިއާ ކާގޯ ފެރީ މާލެއަށް ބަނދަރުކޮށްފި\n2023 ގެ ރިޔާސީ ކެނޑިޑޭޓުންގެ ލިސްޓުގައި ޔާމީންގެ ނަން އޮންނާނެ: އާދަމް ޝަރީފް\nއުމްރާ ކުރާ މީހުން އޮންލައިންކޮށް ރަޖިސްޓްރީ ކުރެވޭ ގޮތަށް ސައުދީއިން ހަމަޖައްސައިފި


South Korea market gai Raajje isthihaaru kuranee\nދެކުނު ކޮރެއާގެ ސެލެބްރިޓީން ތަކެއް ރާއްޖޭގެ ފަތުރުވެރިކަން ޕްރޮމޯޓް ކުރުން (2019)-- ފޮޓޯ: ދި އެޑިޝަން\nދެކުނު ކޮރެއާ މާކެޓްގައި ރާއްޖެ އިޝްތިހާރުކުރަނީ\n07 ނޮވެންބަރ 2020 - 15:16:42\nދެކުނު ކޮރެއާގެ ޓްރެވަލް އޭޖެންސީއެއް ކަމަށްވާ އޭވިއާރެޕްސް އާއި ގުޅިިގެން މޯލްޑިވްސް މާކެޓިން އެންޑް ޕަބްލިކް ރިލޭޝަންސް ކޯޕަރޭޝަން (އެމްއެމްޕީއާރުސީ) އިން ކެމްޕެއިން ހަރަކާތްތަކެއް ކުރިއަށް ގެންދަން ނިންމައިފި އެވެ.\n"ރީޑިސްކަވާ މޯލްޑިވްސް" ކެމްޕޭންގެ ދަށުން އޭވިއާރެޕްސް އާއި ގުޅިގެން އެމްއެމްޕީއާރުސީ އިން ކުރިއަށް ގެންދަން ނިންމާފައިވާ ހަރަކާތްތަކުގެ ތެރޭގައި އޮންލައިންކޮށް އިޝްތިހާރުކުރުމާއި، ދެކުނު ކޮރެއާގެ ބައެއް ބަސްތަކުގައިވެސް ރާއްޖޭގެ އިސްތިހާރު ޖެހުން ހިމެނެއެވެ.\nއެ ކެމްޕެއިން ހަރަކާތްތަކުގެ ދަށުން، ރާއްޖެ އަކީ ހަނީމޫނަށް އެންމެ ރަނގަޅު މަންޒިލް ކަމަށާއި، ރާއްޖެއަކީ ހަނީމޫނަށް އަންނަ ފަރާތްތަކަށް ރައްކާތެރި ތަނެއްގެ ގޮތުގައި ބޭރުގެ ފަރާތްތަކަށް މައުލޫމާތު ދިނުން ހިމެނޭ ކަމަށް އެމްއެމްޕީއާރުސީ އިން ވަނީ ބުނެފައެވެ.\nއޭގެ އިތުރުން ރާއްޖޭގެ ފަތުރުވެރިކަން ޕްރޮމޯޓްކުރުމަށްޓަކައި އެބްރޯޑް މެގަޒިން އާއި ނެޓް ޖިއޯ ޓްރެވަލާ އާއި ގުޅިގެން ތަފާތު ހަރަކާތްތަށް ކުރިއަށް ގެންދަން ނިންމާފައިވާ ކަމަށް އެމްއެމްޕީއާރުސީ އިން ވަނީ ބުނެފައެވެ.


SunOnline: Americage masooluverin adhives Afghanistan ah vadaigananavanee sirrun\nއެމެރިކާގެ މަސްއޫލުވެރިން އަދިވެސް އަފްޣާނިސްތާނަށް ވަޑައިގަންނަވަނީ ސިއްރުން\nމުހައްމަދު ޖަވާދު ޔޫސުފު 11 Feb 2019, 11:11\nއެމެރިކާގެ ދިފާއީ ވަޒީރުގެ ގާއިމް މަގާމުގައި ހުންނެވި ޕެޓްރިކް ޝެނަހާން ކާބުލް ގައި --\nކާބުލް (ފެބްރުއަރީ 11) : އެމެރިކާގެ ދިފާއީ ވަޒީރުގެ ގާއިމް މަގާމުގައި ހުންނެވި ޕެޓްރިކް ޝެނަހާން ކުރިން އިއްލާން ކުރުމަކާ ނުލައި އަފްޣާނިސްތާނަށް ވަޑައިގެންފިއެވެ.\nޝެނަހާން އާއެކު އަފްޣާނިސްތާނަށް ވަޑައިގެންނެވި ނޫސްވެރިންގެ ޓީމަށް ކާބުލްގައި ދެއްވި ބަޔާނެއްގައި އޭނާ ވިދާޅުވީ އެމެރިކާ އަފްޣާނިސްތާނުން ފޭބުމުގެ ވިސްނުން ގެންގުޅޭއިރު އަފްޣާނިސްތާނުގައިވާ އެމެރިކާގެ މަސްލަހަތުތައް ހިމާޔަތް ކުރުމާބެހޭގޮތުން އެމެރިކާ ވަރަށް ބޮޑަށް ވިސްނަންޖެހޭ ކަމުގައެވެ. އެހެންކަމުން ތާލިބާނުންގެ އިތުރުން އަފްޣާން ސަރުކާރާ އަދި އެގައުމުގެ އިދިކޮޅު ޖަމާއަތްތަކުގެ އަޑުތައް ވަރަށް ގާތުން އެމެރިކާ އަހަންޖެހޭ ކަމަށް އޭނާ ވިދާޅުވިއެވެ.\nޝެނަހާން އަފްޣާނިސްތާނަށް މި ވަޑައިގެންނެވީ އެމެރިކާގެ މަސްއޫލުވެރިން އަބަދުވެސް އަފްޣާނިސްތާނަށް ދަތުރުކުރައްވާގޮތަށް ސިއްރިޔާތުގައެވެ. އެއީ އެމެރިކާގެ މަސްއޫލުވެރިންނަށް އަފްޣާނިސްތާނުގައި އަމާންކަން ނެތުމުގެ ސަބަބުންނެވެ. އަފްޣާނިސްތާނަށް2ޓްރިލަޔަން ޑޮލަރު ޚަރަދުކޮށް އެމެރިކާ ސިފައިންގެ ގިނަ ބަޔަކު އަފްޣާނިސްތާނަށް އަރައި ހަނގުރާމަކުރާތާ 17 އަހަރަށްފަހުވެސް މި ނޫންގޮތަކަށް އެމެރިކާގެ މަސްއޫލުވެރިއަކަށް އަފްޣާނިސްތާނަށް ވަޑައިގެންނެވޭނެ ގޮތެއް ނުވެއެވެ.\nތާލިބާނުންވަނީ އަފްޣާނިސްތާނުގައި ތިބި އެމެރިކާ ސިފައިންގެ ދެބައިކުޅަ އެއްބައި މީހުން އަންނަ އެޕްރީލް މަސް ނިމުމުގެ ކުރިން އަނބުރައި އެމެރިކާއަށް ގެންދިޔުމަށް އެމެރިކާ ވައުދުވެފައިވާކަން ހާމަކޮށްފައެވެ. ތާލިބާނުން ބުނެފައިވަނީ އެޕްރީލް މަސް ނިމުމުގެ ކުރިން އެމެރިކާ ސިފައިންގެ ދެބައިކުޅަ އެއްބައި މީހުން އަފްޣާނިސްތާނުން ބާލައި ބާކީތިބި ސިފައިން އަށާރަ މަސްތެރޭގައި އެއްކޮށް އަފްޣާނިސްތާނުން ބާލާނެކަމުގެ ޔަގީންކަން ގަތަރުގައި ދާދިފަހުން ބޭއްވި އަފްޣާން ސުލްހައިގެ ވާހަކަތަކުގައި އެމެރިކާގެ ފަރަތުން ލިބިފައިވާ ކަމުގައެވެ. ތާލިބާނުންގެ މިވާހަކަތައް އެމެރިކާ ދޮގުކޮށްފައެއް ނުވެއެވެ.\nތާލިބާނުން އަފްޣާނިސްތާނުގައި ވެރިކަން ކުރީ 1996 ން 2001 އަށެވެ. 2001 ވަނަ އަހަރުގެ ކުރީކޮޅު އެމެރިކާއިން ތާލިބާނުންގެ ވެރިކަން ވައްޓާލީ ސެޕްޓެމްބަރު އެގާރައިގާ އެމެރިކާއަށް ދިން ޓެރަރިސްޓް ހަމަލާތަކަށްފަހު ޓެރަރިޒަމާ ދެކޮޅު ނަމުގައި އެމެރިކާ ފެށި ހަނގުރާމައިގައެވެ. އެއަށްފަހު އެމެރިކާ އަފްޣާނިސްތާނަށް އަރައި 17 އަހަރު ހަނގުރާމަކުރިއިރުވެސް ތާލިބާނުން އަސްކަރީ ގޮތުން ބަލިކުރުމުގައި އެމެރިކާވަނީ ނާކާމިޔާބުނެފައެވެ.\nތާލިބާނުންނާއެކު އެމެރިކާ ސުލްޙައިގެ ވާހަކަތައް ދައްކަމުން ގެންދިޔަނަމަވެސް އެމެރިކާ ގެ ނަޒަރުގައި ތާލިބާނުންނަކީ އަދިވެސް ޓެރަރިސްޓް ޖަމާއަތެކެވެ. ނަމަވެސް ހަތިޔާރު ދޫކޮށް ސިޔާސީ ޖަމާއަތަކަށް ވެއްޖެނަމަ އެމެރިކާ ގެންގުޅޭ ޓެރަރިސްޓް ޖަމާއަތްތަކުގެ ލިސްޓުން ތާލިބާނުންގެ ނަން އުނިކުރާނެ ކަމަށް އެމެރިކާ ބުނެއެވެ.\nއެމެރިކާގެ ދިފާއީ ވަޒީރުގެ ގާއިމް މަގާމުގައި ހުންނެވި ޝެނަހާން އަފްޣާނިސްތާނަށް ވަޑައިގެންނެވީ އެމެރިކާ ސިފައިން އަފްޣާނިސްތާނުން ބޭލުމާބެހޭގޮތުންނާ އަދި ތާލިބާނުންނާ އަފްޣާން ސަރުކާރުން ސުލްޙައިގެ ވާހަކަތައް ފެށުމަށް މަގުފަހިކުރުމަށްޓަކައި އަފްޣާން ސަރުކާރާ އަދި އަފްޣާން އިދިކޮޅު ފަރާތްތަކާ ވާހަކަ ދެއްކެވުމަށް ކަމަށް މުރާސިލުން ބުނެއެވެ. ތާލިބާނުން އަދިވެސް ގެންދަނީ އަފްޣާން ސަރުކާރާ ސީދާ ގޮތެއްގައި ވާހާކަ ދެއްކުމަށް ދެކޮޅު ހަދަމުންނެވެ. ނަމަވެސް ތާލިބާނުން މިދިޔަ ހަފްތާގައިވަނީ އަފްޣާން އިދިކޮޅު ފަރާތްތަކާއެކު މޮސްކޯގައި ސުލްހައިގެ ވާހަކަތަކެއް ކުރިޔަށް ގެންގޮސްފައެވެ. (ނޫސްއެޖެންސީތަކަށް)\nކާބުލްގެ ކައިވެނި ހަފްލާއެއްގައި ބޮމެއް ގޮވައި، 63 މަރު\nޖޫންގެ ނިޔަލަށް އަފްޣާންގެ ގިނަ ބަޔަކު މަރާލި


"Vaguthu" Huttaalan Jehidhaanethee Eheetherikamah Edhijje - Vaguthu\n"ވަގުތު" ހުއްޓާލަން ޖެހިދާނެތީ އެހީތެރިކަމަށް އެދިއްޖެ\nކޮވިޑް-19 އާއި ގުޅިގެން ރާއްޖެ އަށް ދިމާވެފައިވާ އިޤުތިޞާދީ މައްސަލަތަކުގެ ސަބަބުން "ވަގުތު" އަށް ސްޕޮންސާ ދީފައިވާ ވަރަށް ގިނަ ކުންފުނިތަކުން މިހާރު ސްޕޮންސާ ހުއްޓާލާފައި ވާތީ "ވަގުތު" ކުރިއަށް ގެންދިއުމަށް އިތުރު ކުންފުނިތަކުގެ އެހީތެރިކަމަށް "ވަގުތު" އިން އެދިއްޖެއެވެ.\n"ވަގުތު" އިން އެހީތެރިކަމަށް އެދުނީ މާލީ ދަތިތަކުގެ ސަބަބުން "ވަގުތު" ވެބްސައިޓް ހުއްޓާލަން ޖެހިދާނެ ކަމުގެ ބިރު މިހާރު ހީވެފައި ވާތީއެވެ.\n"ވަގުތު" ގެ އޮފިޝަލަކު ވިދާޅުވީ މާލީ މައްސަލަތައް ކުރިމަތިވި ނަމަވެސް އަދިވެސް މަސައްކަތް ކުރަމުން ގެންދަނީ އެއްވެސް މުވައްޒަފަކު ވަޒީފާ އިން ވަކިނުކޮށް ކުރިއަށް ދިއުމަށް ކަމަށާއި ނަމަވެސް އެކަން ކުރެވެން އޮތީ އިތުރު ފަރާތްތަކުގެ އެހީތެރިކަން ލިބިގެން ކަމަށެވެ.\n"މިހާލަތުގައި އަޅުގަނޑުމެން އެދެނީ ކުންފުނިތަކާއި، ފައިސާވެރިން އަޅުގަނޑުމެންނަށް އެހީތެރިކަން ފޯރުކޮށްދޭން. މިއީ ހުރިހާ ފަރާތްތަކަށް ވެސް ދަތި ވަގުތެއްކަން ވެސް އެނގޭ. ނަމަވެސް އަޅުގަނޑުމެންގެ އިތުރުން ހުރިހާ މީޑިއާތަކަށް ވެސް ވަނީ ސްޕޮންސާތައް ގެއްލުމުން ބޮޑެތި ދަތިތައް ދިމާވެފައި. އެހެންކަމުން އަޅުގަނޑުމެންގެ އިތުރުން ރާއްޖޭގެ ހުރިހާ މީޑިއާތަކަށް ވެސް މިވަގުތު ކުންފުނިތަކުގެ އެހީތެރިކަން ބޭނުންވޭ." އޮފިޝަލް ވިދާޅުވިއެވެ.\nއޮފިޝަލް ވިދާޅުވީ މިހާތަނަށް ހުރިހާ މީޑިއާތަކަކުން ވެސް ވަނީ ރާއްޖޭގެ ވިޔަފާރިތައް ޕްރޮމޯޓްކޮށް ވިޔަފާރިންނަށް ފައިދާ ހޯދައިދޭން ގިނަ މަސައްކަތްތަކެއް ކޮށްފައި ކަމަށާއި އެހެންކަމުން މީޑިއާތަކަށް ކުރިމަތިވެފައިވާ ދަތި ހާލަތުގައި ވިޔަފާރިވެރިންގެ އެހީތެރިކަން ލިބިގެން ދާނެ ކަމަށް އުއްމީދު ކުރައްވާ ކަމަށެވެ.\n"ވަގުތު" އަށް އެހީތެރިވެދެއްވަން ބޭނުންފުޅުވާ ފަރާތްތަކުން "ވަގުތު" ގެ ނަމްބަރ 7999681 ފޯނަށް ގުޅުއްވުމަށް "ވަގުތު" އިން އެދެއެވެ.\n"ވަގުތު" އަކީ އެންމެ ގިނަ މީހުން ޒިޔާރަތްކުރާ ރާއްޖޭގެ ވެބްސައިޓެވެ.\n"ވަގުތު" މުވައްޒަފުންގެ އެންމެ ދަށް މުސާރައަކީ ދިހަހާސް ރުފިޔާކަމަށް ކަނޑައަޅައިފި\nކުޅުދުއްފުށީ މޭން އެއް\nއޭޕްރީލް 24, 2020 01:31\nކޮވިޑް19 ގެ ހަބަރުތައް އެންމެ ފުރަތަމަވެސް ސީރިއަސްކޮށް ނެގީ ވަގުތު ނޫހުން ، ވަގުތު ނޫހަށް އެހީވާން ހަމަ ރަނގަޅު.\nއޭޕްރީލް 24, 2020 01:37\nއޭޕްރީލް 24, 2020 11:10\nއެހެން މަމީ އެމްޑީޕީމީހަކަސް ވައިވާނެ ވަގުތަށް ތިޔަވާ ގޮތުން... ހޮޑް ނިއުސްތަކާއި އިދިކޮޅު ހަބަރުތަކަކީ ޑިމޮކްރެސީގެ އެއްބައި ވަރަށް ވައިކަމެއް..\nއޭޕްރީލް 24, 2020 01:47\n"ވަގުތު" އާއި ނުލައި ހަބަރުހޯދުމަކީ، އިންޓަނެޓާއިނުލައި ފޯނުބޭނުންކުރުންފަދަކަމެއް" އެހީތެރިވެދެއްވާ!\nއޭޕްރީލް 24, 2020 01:53\nވަގުތުނޫސް ހުއްޓިއްޖެނަމަ އެއީ މީޑިޔާއަށް ލިބިގެންދާނެ ފޫނުބެއްދޭވަރުގެ ބޮޑޫގެއްލުމަކަށްވާނެ ހާއްސަކޮށް ވަގުތަކީ ތާޒާކަމާއެކު އަބަދުވެސް ޚަބަރުތައް ގެނެސްދޭ ނޫހެއްކަން ފާހަގަ ކުރަން ކުންފުނިތަކާ ފައިސާވެރިން މިކަމާ ވިސްނާ ވަޑައިގަންނަވާނެކަމަށް އުންމީދުކުރަން\nއޭޕްރީލް 24, 2020 02:08\nމީ ވަގުތު. ވަގުތާ ނުލާ ނޫޅެވޭނެ މަށަކަށް. ސްޕޮންސާ ދެވެން ހުރި ފަރާތްތަކުން ލަސް ނުކުރައްވާ\nއޭޕްރީލް 24, 2020 02:28\nކޮބާ ޗަންޕާ މެން...މަގޭ ފެވަރިޓް ވަގުތަށް އެހީ އެއް ވެދެއްވާ!!!\nއޭޕްރީލް 24, 2020 03:32\nމިވަގުތައް ރަގަޅީ އެހައް ބަންދުކޮއްލުން އޭރުން ސަރުކާރުން ކުރަންއުޅޭ ވައްކަން ފޮރުވާލެވީ ، އެހެން ނޫނަސް ސަރުކާރުން ވެސް ލާރިދީފާނެ ތިތަން ބަންދުކޮއްފައި ބާއްވަން މަގޭހިޔާލެއް\nއޭޕްރީލް 24, 2020 06:16\nވ. ހިތާމަވެރި ޚަބަރެއް. ވަގުތަކީ އެންމެން ގެ ނޫސް. ވަގުތުގެ އަގު ވަޒަން ކުރައްވާ ވަގުތަށް ކަމޭހިތްތަވާ. އެއްކޮޅު ކޮމެންޓާއި އިދިކޮޅު ކޮމެންޓް ވެސް ޖަހާލަން ކެރޭ ހަމައެކަނި ނޫސް. ވ. ދެރަވެއްޖެ. ޚަބަރުތައް އެންމެ ގާތުން އެންމެ އަވަހަށް. ތަނަވަސްކަން ހުރި ފަރާތްތަކުން މިނޫސް ކުރިއަށްގެންދަން އެހީތެރިވެދެއްވަން އާދޭސް ދަންނަވަން .ލާދީނިއްޔަތާއި ދެކޮޅަށް އެންމެ ރަނގަޅަށް މަސައްކަތް ކުރާ ނޫސް.\nއޭޕްރީލް 24, 2020 06:28\nވަގުތަކީ ހަޤީގަތުގަވެސް ރާއްޖެއާއި އަދި ރާއްޖޭން ބޭރުގެ ޚަބަރުތައް އެންމެ ތާޒާކަމާއެކު އެންމެ ފުރިހަމަޔައް ގެނެސްދޭ ނޫސް. މިވަގުތު އެމީހަކަށް ވެވެންއޮށް މިންވަރަކުން އެހީތެރިކަމެއް ފޯރުކޮށްދިނުން އެދެން. މަވެސް ދޭނަން\nއޭޕްރީލް 24, 2020 07:29\nޙިލޭސާބަހަށް މަސަައްކަތް ކޮށްލާ ކުދިން ކޮޅެއް ހޯދަމާ.\nއޭޕްރީލް 24, 2020 08:58\nރިލީފު ފަންޑުން ތިޔަބައި މީހުންނަށް ވެސް އެހީ ލިބޭނެ@ ސިޓީ ފޮނުވަ\nއޭޕްރީލް 24, 2020 10:38\nގޫގުލް އެޑްސް ކަހަލަ އިންޓަރނޭޝަނަލް އެޑްސް ވެސްޖަހަން ފަށަން ވީ..\nއޭޕްރީލް 24, 2020 10:51\nވަގުތު އޮންލައިން ހުއްޓުމަކީ ލިބޭނެ ވަރަށް ބޮޑު ދެރައެއް. ޥެވެން އޮތް ވަރަކުން އެހީވަމާ....\nއޭޕްރީލް 24, 2020 13:25\nވަގުތާ ވަނީ މުޅިރާއްޖެއާ ގުޅިފައި މިއީ ވަރަށް ހިތާމަވެރި ޚަބަރެއް\nއޭޕްރީލް 24, 2020 15:56\n"ވަގުތު"މީ މިހާރު ކުރިމަތިވެފައިވާ ހާލަތާގުޅިގެން ހަމައެކަނި ކިޔާނޫހެއްނޫން. އަބަދުވެސް ކިޔާނޫހެއް. މިނޫހަށް އެހީއެއްފޯރުކޮށްލާނެ ދީލަތިބޭފުޅަކު ނެތްބާ؟\nއޭޕްރީލް 24, 2020 18:10\nދިވެހި ލޮބުވެތި އަޚުންނާއި އުޚުތުންގެ ތެރެއިން ދީލަތިކަމުގެ އަހުލުވެރިންނޭވެ! ދިވެހިރާއްޖޭގެ ދޮރާށިތައް ބަންދުކުރަން ޕްރޮފެސަރުންނާއި ޑޮކްޓަރުންާއި ޞިއްޙީ މާހިރުންނާއި ކުރެއްވި އާދޭސްތައް ދިވެހިރައްޔިތުންނާއި ހަމައަށް ފެންމަތިކޮށް، ކޮވިޑް - 19 ގެ ނާމާންކަމާއި ބިރުވެރިކަން ދިވެހި ފަސްގަނޑުގައި ފެތުރުނަ ނުދިނުމަށްޓަކައި ޤައުމުގެ ވެރިންނާއި ކަމާއިބެހޭ ފަރާތްތަކުގެ ސަމާލުކަމަށް ގެނައުމުގައި "ވަޤުތު" ނޫހުގެ ނޫސްވެރިން ކުރެއްވި މިންނަތް ބުރަ މަސައްކަތްޕުޅުތައް ހަނދުމަފުޅު ކުރައްވާ މިހިނދު "ވަޤުތު" ނޫހުގެ ޚަބަރުތައް ގެނެސްދެއްވުމުގައި އެނޫހަށް ދިމާވެފައިވާ މާލީ ދަތިތަކުން އަރައިގަތުމަށްޓަކައި ދީލަތި އެހީފުޅެއް ވެދެއްވާށެވެ! ހަމަޔަޤީނުންވެސް، "ވަޤުތު" ނޫހަކީ މިހާރު ދިވެހިރައްޔިތުންގެ މެދުގައި އެންމެ މަޤުބޫލު އެންމެބޮޑަށް ތާޒާކަމާއި އަވަސްކަމާއެކު ޚަބަރު ގެނެސްދޭ ނޫސްކަމީ އެއްވެސް ފަރުދަކު ދެބަސްވާނޭ ކަމެއް ނޫންކަން ކަށަވަރެވެ.\nއޭޕްރީލް 24, 2020 22:57\nއަޅުގަނޑު ވަރައް އެދެން ފަންޑެއް ހުޅުވުމައް ،\nވަރައް ގިނަ ބޭފުޅުން އެހީތރިވާނެ ކަމުގެ ޔާގީންކަން އެބައޮތް . ކޮޒް ވަގުތު އަކީ ރާއްޖޭ ގައި އެންމެ މަގުބޫލް ނިއުސް ވެބްސައިޓް އައްވީމަ\nމެއި 8, 2020 01:20


SunOnline: MITDC ge dharani 25 million gai!\nއެމްއައިޓީޑީސީގެ ދަރަނި 25 މިލިއަނުގައި!\nއައިޝަތު ފަރީޙާ 03 Apr 2019, 14:25\nއެމްއައިޓީޑީސީގެ މެނޭޖިން ޑިރެކްޓަރު މުހައްމަދު ރާއިދު -- ސަން ފޮޓޯ: ފަޔާޒު މޫސަ\nމެދު ފަންތީގެ ޓޫރިޒަމް ޕްރޮމޯޓު ކުރުމަށް ކުރީ ސަރުކާރުން މޯލްޑިވްސް އިންޓަގްރޭޓެޑް ޓޫރިޒަމް ޑިވެލޮޕްމެންޓް ކޯޕަރޭޝަނުގެ ނަމުގައި ކުންފުންޏެއް އުފެއްދީ 2016 ވަނަ އަހަރުއެވެ. އޭގެ ފަހުން އެކުންފުނިން ތިން ޕްރޮޖެކްޓެއް އިއުލާނު ކުރިއެވެ.\nއެމްއައިޓީޑީސީ އުފައްދައި އެންމެ ފުރަތަމަ އިއުލާނު ކުރި ޕްރޮޖެކްޓަކީ ބަރެސްދޫ ޕްރޮޖެކްޓެވެ. 3000 އެނދަށް އަމާޒުކޮށްގެން ޑިޒައިންކޮށްފައިވާ މި ޕްރޮޖެކްޓްގެ ދަށުން އެރަށާ އިންވެގެން އޮންނަ މަހަކަންފުށި ބަރެސްދޫ އާ ގުޅާލަން ނިންމިއެވެ. އެ ރަށް ތަރައްގީ ކުރަން ނިންމީ ސާވިސް ރަށެއްގެ ގޮތުގައެވެ.\nބީޗް ހޮޓާ އަދި ރެސްޓޯރެންޓާއެކު އިންޓަގްރޭޓެޑް ޓޫރިޒަމްގައި ހުންނާނެ ހުރިހާ ވަސީލަތްތަކަކާއެކު ތަރައްގީ ކުރި މި ޕްރޮޖެކްޓަކީ ކުރިން އެމްއެމްއޕީއާރުސީ އިން ތުނބުރީގައި ކުރިއަށް ގެންދަން ނިންމި ޕްރޮޖެކްޓެކެވެ. ބަރެސްދޫ އިން ތަންތަން ވިއްކަން އެންމެ ފުރަތަމަ ފަށާފައިވަނީ އެމްއައިޓީޑީސީ އުފެއްދުމުގެ ކުރިން އެމްއެމްޕީއާރުސީ އިންނެވެ.\nއެމްއެމްޕީއާރުސީ އިން ބަރެސްދޫ އިން 19 ފަރާތަކަށް ބިން ވިއްކާފައިވާއިރު އެ ބިން ވިއްކުމަށްފަހު 34 މިލިއަން ރުފިޔާ އެމްއެމްޕީއާރުސީ އިން ވަނީ ނަގައިފައެވެ.\nއެމްއައިޓީޑީސީގެ މެނޭޖިން ޑިރެކްޓަރު މުހައްމަދު ރާއިދު މިއަދު ވިދާޅުވީ އެމްއެމްޕީއާރުސީ އިން ބަރެސްދޫގެ ބިން ވިއްކާފައިވަނީ ލޭންޑް އިކުއިޒިޝަން ކޮސްޓު ނެގުމަށްފަހު، ބިން މިލްކު ކުރެވޭ މޮޑެލް އަށް ކަމަށެވެ.\n"މިއީ އަޅުގަނޑުމެންގެ ގާނޫނާ ހިލާފަށް ވިއްކާފައިވާ މޮޑެލްއެއްކަން އަޅުގަނޑުމެން ފާހަގަ ކުރަން. އެއީ ރާއްޖެގެ އެއްވެސް ގާނޫނެއް ގަވައިދެއް ހުއްދައެއް ނުކުރޭ މިގޮތަށް ފަޅުރަށްތަކުގައި ގެސްޓު ހައުސް ހެދުމަށް ބިން ވިއްކުމަށް،"\nރާއިދު ވިދާޅުވީ އެމްއެމްޕީއާރުސީ އިން ކުރިއަށް ގެންދަން އުޅުނު މި ޕްރޮޖެކްޓު، އެމްއައިޓީޑީސީ އުފައްދައި، އެކުންފުންޏަށް ބަދަލު ކުރުމަށްފަހު އެމްއޯޔޫއެއްގެ ދަށުން ކޮންޓްރެކްޗުއަލް އޮބްލިގޭޝަނެއްގެ ގޮތުގައި އެމްއައިޓީޑީސީ އާ ހަވާލުކޮށްފައިވަނީ ޖެނުއަރީ ފަހެއް 2017 ގައި ކަމަށެވެ. އެމްއައިޓީޑީސީ އުފެއްދީ 2016 ވަނަ އަހަރުގެ ފަހުކޮޅު އެވެ.\n"ރަސްމީ ސިފައެއްގައި ބަރެސްދޫ ޕްރޮޖެކްޓު އެމްއައިޓީޑީސީ އާ ހަވާލުކޮށްފައިވަނީ 30 އޭޕްރީލް 2018 ގައި. މާނައަކީ އެއް އަހަރު ކުރިންވެސް އެމްއައިޓީޑީސީ އިންވެސް ދިޔައީ މި ޕްރޮޖެކްޓަށް ލާރި ނަގަމުން." ރާއިދު ވިދާޅުވީ އެމްއައިޓީޑީސީ އިން ބަރެސްދޫގެ ބިން ދޫކޮށްފައިވަނީ ކުއްޔަށް ކަމަށެވެ. "ގާނޫނު ހުއްދަކުރޭ މިގޮތަށް ބިން ކުއްޔަށް ދޭން،"\nއެމްއައިޓީޑީސީ އިން 19 ފަރާތަކަށް ބިން ކުއްޔަށް ދީފައިވާ ކަމަށާއި ކުލީގެ ގޮތުގައި 21 މިލިއަން ރުފިޔާ ނަގާފައިވާކަމަށް ރާއިދު ވިދާޅުވިއެވެ.\n"އެމްއެމްޕީއާރުސީ އިން ނެގި 34 މިލިއަން ރުފިޔާގެ ތެރެއިން އެމްއެމްޕީއާރުސީ އިން އެމްއައިޓީޑީސީ އަށް 14 މިލިއަން ރުފިޔާ ވަނީ ހަވާލުކޮށްފައި،" ރާއިދު ވިދާޅުވިއެވެ.\nބަރެސްދޫ ޕްރޮޖެކްޓަށް މިހާތަނަށް ލިބިފައިވާ ފައިސާގެ ތަފްސީލް\nއެމްއެމްޕީއާރުސީ އިން 34 މިލިއަން ރުފިޔާ\nއެމްއައިޓީޑީސީ އިން ބިޑު ވިއްކައިގެން އާމްދަނީގެ ގޮތުގައި ލިބުނު ތިން ލައްކަ ރުފިޔާ\nއެމްއައިޓީޑީސީ އިން ބިމުގެ ކުލީގެ ގޮތުގައި ނަގާފައިވާ 20 މިލިއަން ރުފިޔާ\nޖުމްލަ 55 މިލިއަން ރުފިޔާ\nއެމްއެމްޕީއާރުސީ އިން ބަރެސްދޫ ޕްރޮޖެކްޓު ހިންގި އިރު ކުރި ހަރަދު\nކޮންޓްރެކްޓު އުސޫލުން 15 މިލިއަން ހަރަދު ކުރި\nއެމްއައިޓީޑީސީ އަށް ޕްރޮޖެކްޓު ބަދަލުކުރި އިރު ނުވަ ލައްކަ ރުފިޔާ ހަރަދުކުރި\nމަހަކަންފުށީގެ ބަނދަރާއި ކޯޒްވޭ ހެދުމަށް 15 މިލިއަން\nކޮންޓްރެކްޓު އުސޫލުގެ ބޭރުން ފަސް މިލިއަން ރުފިޔާ ހަރަދު ކުރި ކަމަށް ރާއިދު ވިދާޅުވިއެވެ.\nއެމްއައިޓީޑީސީގެ ފައިސާ އިން ސިޔާސީ ޕާޓީއެއްގެ އޮފީސް ހެދުމަށް ދެ މިލިއަން ރުފިޔާ ހޭދަކުރިކަމަށް އިންޓާނަލް އޮޑިޓުން ވަނީ ފަޅާއަރައިފައެވެ.\n"އެމްއެމްޕީއާރުސީ އިން ބަރެސްދޫ ޕްރޮޖެކްޓަށް ޖުމްލަ 34 މިލިއަން ރުފިޔާ ނަގާ، އޭގެ 20 މިލިއަން ހަރަދުކޮށް 14 މިލިއަން ރުފިޔާ ވަނީ އެމްއައިޓީޑީސީ އާ ވަނީ ހަވާލުކޮށްފައި،"\nރާއިދު ވިދާޅުވީ އެމްއައިޓީޑީސީ އާ ޕްރޮޖެކްޓު ހަވާލުކުރި އިރު 21 މިލިއަން ރުފިޔާ އަކާއި 14 މިލިއަން ރުފިޔާ އަކާ ހަވާލުވި ކަމަށެވެ. އެމްއައިޓީޑީސީ އިން އެ ފައިސާގެ ތެރެއިން ލީސް ހޯލްޑް ފީގެ ގޮތުގައި މީރާ އަށް 1.5 މިލިއަން ރުފިޔާ ދެއްކި ކަމަށްވެސް ރާއިދު ވިދާޅުވިއެވެ.\nމީގެ އިތުރުން އެމްއައިޓީޑީސީ އިން ޖައުޒާ ކޮންސްޓްރަކްޝަން އަށް 15 މިލިއަން ރުފިޔާ ދައްކާފައިވާ ކަން ރާއިދު ފާހަގަ ކުރެއްވިއެވެ.\n"މި ފައިސާ އަކީ އެއްވެސް ހާލެއްގައި އެވަރުގެ ބޮޑު އަދަދެއް ކުންފުންޏަށް ދައްކާވަރަށް ޕްރޮޖެކްޓު ކުރިއަށް ގޮސްގެން ދައްކާފައިވާ ފައިސާ ކަމަށް ގަބޫލެއް ނުކުރަން. މި ޕްރޮޖެކްޓުގެ މާސްޓާ ޕްލޭން ފާސްކުރެވިފައެއް ނެތް، އީއައިއޭ ރިޕޯޓު ހެދިފައެއް ނެތް. ޕްރޮޖެކްޓު މެއިން ކޮންޓްރެކްޓަރަކާ ހިސާބަށް ދިޔުމުގެ ކުރިން ކުރަންޖެހޭ ގިނަ ކަންތައް ކޮށްފައެއް ނުވޭ،" ރާއިދު ވިދާޅުވިއެވެ. އޭނާ ވިދާޅުވީ ޖުމްލަ 17 މިލިއަން ރުފިޔާ އެމްއައިޓީޑީސީ އިން ހަރަދުކޮށްފައިވާ ކަމަށެވެ. އަދި ޕްރޮޖެކްޓު ބަޖެޓުގެ ބޭރުން ކުންފުނިން ނުވަ މިލިއަން ރުފިޔާ ހަރަދު ކުރި ކަމަށެވެ.\nކުންފުނި ހިންގުމުގައި އިސްކޮށް އޭރު ތިއްބެވި ތިން ބޭފުޅަކު ބޭރުގެ ދަތުރުތަކަށާއި ފެއާތަކަށް ދިޔުމަށް 2.9 މިލިއަން ރުފިޔާ ހަރަދު ކުރި ކަމަށް ވެސް ރާއިދު ވިދާޅުވިއެވެ. މި ހަރަދުތަކުގެ އިތުރުން އިންވެސްޓުމެންޓު ފޯރަމްގެ ނަމުގައި އައްޑޫސިޓީގައި ކުރިއަށް ގެންދިޔަ ހަރަކާތަކަށް އެއް މިލިއަން ރުފިޔާ ހަރަދުކޮށްފައިވާ ކަމަށް އެމްއައިޓީޑީސީގެ މެނޭޖިން ޑިރެކްޓަރު ވިދާޅުވިއެވެ.\n"ޕްރޮޖެކްޓް ޕާމްގެ ނަމުގައި ރާއްޖޭގެ ތިން ހަތަރު ފަޅެއް މާކެޓު ކުރުމަށްވެސް 3.9 މިލިއަން ރުފިޔާ ވަނީ ހަރަދުކޮށްފައި. މިއީ ކޮންތަނަކު ކުރިއަށް ގެންދިޔަ ކަމެއްވެސް ނޭނގޭ،" ރާއިދު ވިދާޅުވީ ފިނޭންސް މިނިސްޓްރީގެ ބަޖެޓުނން ހަރަދުކޮށްގެން ހިންގާ ކުންފުނީގެ ބަޖެޓުގެ އިތުރުން ރިކަރަންޓު ހަރަދުގެ ގޮތުގައިވެސް 1.9 މިލިއަން ރުފިޔާ ބަރެސްދޫ ފައިސާ އިިން ހަރަދުކޮށްފައިވާ ކަމަށެވެ. އެގޮތުން ޖުމްލަ 10 މިލިއަން ރުފިޔާ ބަރެސްދޫ ޕްރޮޖެކްޓަށް ލިބުނު ފައިސާގެ ތެރެއިން ޕްރިޖެކްޓާ ގުޅުން ނެތްކަންކަމަށް ހަރަދު ކުރިކަމަށް ރާއިދު ވިދާޅުވިއެވެ.\nމި ފައިސާ އަކީ ފައިސާ ދެއްކި ފަރާތުން އެދުމުން ދޭގޮތަށް ނަގާފައިވާ ފައިސާ ކަމަށާއި އެއްވެސް އެގްރިމެންޓަކާ ނުލާ ނަގާފައި ހުރި ފައިސާ ކަމަށްވެސް ރާއިދު ވިދާޅުވިއެވެ.\n"މީގަ އޮތް ނުރައްކަލަކީ، އެ ފަރާތްތަކުން އެދަނީ ރިފަންޑަށް އެދެމުން. ރިފަންޑަށް އެދޭވަރަކަށް އެފައިސާ ދޭން ޖެހޭނީ. މިހާތަނަށް 13 ފަރާތަކަށް 8.6 މިލިއަން ރުފިޔާ ވަނީ ރިޓާން ކޮށްފައި، އޭގެ އިތުރުން 10 މިލިއަން ރުފިޔާގެ ރިފަންޑު ރިކުއެސްޓް އައިސްފައި އޮތީ،" ރާއިދު ވިދާޅުވީ އޭގެ ތެރެއިން ދެ މައްސަލައެއް އޮތީ ސިވިލްކޯޓުގައި ކަމަށެވެ. މަޝްރޫއަށް ލިބިފައި ހުރި ފައިސާ ހުރީ މިސް މެނޭޖުކޮށްފައި ކަމަށާއި، ހުރިހާ ފައިސާއެއް ބޭނުންކޮށް ހުސްކޮށްފައިވާކަމަށް ރާއިދު ވިދާޅުވިއެވެ.\n"ކުންފުނި ދަރަނިވެރިކޮށްފައި އޮތީ 25 މިލިއަން ރުފިޔާ އިން،" ރާއިދު ވިދާޅުވީ ޖުމްލަ 35 މިލިއަން އެއްލައްކަ ރުފިޔާ އެމްއައިޓީޑީސީ އަށް ލިބުނު އިރު، 35 މިލިއަން އަށް ލައްކަ ރުފިޔާ ހަރަދުކޮށްފައިވާ ކަމަށެވެ. "ބަރެސްދޫގެ އެއްވެސް ލާރިއެއް ކުންފުންޏަކު ނެތް،" ރާއިދު ވިދާޅުވިއެވެ. "މި ސަރުކާރަކުން ބަރެސްދޫގެ ނަމުގައި އެއްވެސް ފައިސާއެއް ނަގާފައެއް ނޯންނާނެ،"\nކ.ކާށިދޫގައި 60 ކޮޓަރީގެ ގެސްޓްހައުސް މަޝްރޫއުގެ ބިންގާ އެޅުން -- ސަން ފޮޓޯ/ ޖަޒްލާން މުހައްމަދު\nކާށިދޫ ޓުއަރިސްޓްް ވިލެޖު\nއެމްއައިޓީޑީސީ އިން އިއުލާނުކުރި އަނެއް މަޝްރޫއަކީ ކާށިދޫ ގެސްޓްހައުސް މަޝްރޫއެވެ. އެ މަޝްރޫއަކީ ފިނޭންސް މިނިސްޓްރީ އިން އެއް މިލިއަން ޑޮލަރުގެ ލޯނެއް ނަގައިގެން ފައިނޭންސް ކުރި މަޝްރޫއެކެވެ. "އެއް މިލިއަން ޑޮލަރުގެ ލޯނެއް ނަގައިގެން ކުރި ހަމައެކަނި މަޝްރޫއަކީ މިއީ،" ކާށިދޫގައި އަޅާފައި ހުރީ ދަގަނޑު އިމާރާތްތަކެއް ކަމަށާއި އެ ތަންތަންވެސް ނިންމާފައި ނުވާ ކަމަށް ރާއިދު ވިދާޅުވިއެވެ.\n"އެއް މިލިއަން ޑޮލަރު މިހާރަކު ނެތް،" މި މަޝްރޫއު ކުރިއަށް ގެންދިޔައީ ޗައިނާ ކުންފުންޏަކާ ހަވާލުކޮށްގެން ކަމަށާއި އެކަމާ ގުޅުންހުރި މައްސަލައެއް އޭސީސީ އިން ބަލަމުންދާ ކަމަށް އެމްއައިޓީޑީސީގެ އެމްޑީ ވިދާޅުވިއެވެ. ފިނޭންސް އިން ނެގި ލޯނަކީ އަށް ޕަސެންޓް އިންޓްރެސްޓުގައި އެއް އަހަރުން ދައްކާގޮތަށް ނެގި ލޯނެކެވެ.\nއެއްވެސް ޕްރޮޖެކްޓެއް ހުއްޓައެއް ނުލާނެ\nރާއިދު ވިދާޅުވީ އެމްއައިޓީޑީސީ އިން އިއުލާނުކޮށްފައިވާ އެއްވެސް ޕްރޮޖެކްޓެއް ހުއްޓާނުލާނެ ކަމަށެވެ. ނަމަވެސް ކާށިދޫ ޕްރޮޖެކްތު ހަވާލުކުރި ޗައިނާގެ ކުންފުންޏާއެކު މަޝްރޫއު ކުރިއަށް ގެންދަން ދެން ނުވިސްނާކަމަށް ރާއިދު ވިދާޅުވިއެވެ. ފިނޭންސް މިނިސްޓްރީ އާ ވާހަކަ ދައްކައިގެން ހައްލެއް ހޯދުމަށް ދަނީ މަސައްކަތްކުރަމުންކަމަށް އޭނާ ވިދާޅުވިއެވެ.\nއެމްއައިޓީޑީސީ އުވާލުމުގެ ވިސްނުމެއް މިސަރުކާރުން ނުގެންގުޅޭ ކަމަށް ރާއިދު ވިދާޅުވިއެވެ. އޭނާ ވިދާޅުވީ އެމްއައިޓީޑީސީ ދެން މަސައްކަތް ކުރާނީ ބިންބޮޑެތި ރަށްރަށުގައި މެދުފަންތީގެ ފަތުރުވެރިކަން ކުރިއެރުވުމަށް ބޭނުންވާ ވަސީލަތްތައް ގާއިމްކޮށްދިނުމަށް ކަމަށެވެ. އެގޮތުން ވޯޓާ ސްޕޯޓްސް ކުޅޭނެ ސަރަހައްދުތަކާ، ސްޕާ ފަދަ ތަންތަން ތަރައްގީކޮށް އެތަންތަނުގެ ބޭނުން ރަށްރަށުގައި ހުންނަ ގެސްޓްހައުސްތަކުން ބޭނުން ކުރެވޭނެ އިންތިޒާމު ހަމަޖައްސާނެ ކަމަށް އޭނާ ވިދާޅުވިއެވެ.\n"ރަށްރަށުގައި ކޮޓަރި އެބަހުރި. މައްސަލައަކީ ގެސްޓުން ކުރާނެ ކަމެއް ނެތުން،" ބިން ބޮޑެތި ރަށްރަށުގައި ފަތުރުވެރިންނަށް ހާއްސަކޮށްގެން ވަސީލަތްތައް ގާއިމް ކުރުމުން ގެސްޓްހައުސްތަކުން ވިއްކާ ޕެޖޭޖުތައްވެސް ފަތުރުވެރިންނަށް ވިއްކުމަށް ފަސޭހަވާނެ ކަމަށް އޭނާ ވިދާޅުވިއެވެ.\nއެމްއައިޓީޑީސީ އިން ފަށާފައިވާ އެއްވެސް ޕްރޮޖެކްޓެއް ހުއްޓަ ލުމުގެ ބަދަލުގައި އެ ޕްރޮޖެކްޓުތައް ކުރިއަށް ގެންދަން ނިންމާފައިވާކަންވެސް މިއަދު އިއުލާނު ކުރެއްވިއެވެ.\nނާމަލްގެ އިންޓަވިއު: ލަންކާގެ ތަރައްގީގެ ފައިދާ ރާއްޖެއަށް\nސުޕްރީމް ކޯޓަށް، ޖޭއެސްސީގެ މައްޗަށް ބާރުހިންގޭނެތަ؟\nއެންމެ ރަށެއް: ދަނޑުވެރި 20 ބިދޭސީން، ތިން ދިވެހިން